പരവൂർ പുറ്റിങ്ങൽ ദേവീക്ഷേത്രം - വിക്കിപീഡിയ\n(Paravur Puttingal Temple എന്ന താളിൽ നിന്നും തിരിച്ചുവിട്ടതു പ്രകാരം)\nപരവൂർ പുറ്റിങ്ങൽ ദേവീ ക്ഷേത്രം\nകേരളത്തിൽ ക്ഷേത്രത്തിന്റെ സ്ഥാനം\nഭദ്രകാളി (പുറ്റിങ്ങൽ ദേവി)\nമീനഭരണി, അശ്വതി വിളക്ക്, തോറ്റംപാട്ട്\nകൊല്ലം ജില്ലയിലെ പരവൂരിൽ സ്ഥിതിചെയ്യുന്ന ഒരു ഹൈന്ദവ ക്ഷേത്രമാണ് പുറ്റിങ്ങൽ ദേവീക്ഷേത്രം. "ആദിപരാശക്തിയുടെ" അവതാരമായ " ഭദ്രകാളിയാണ്" മുഖ്യ പ്രതിഷ്ഠ. ദുർഗ്ഗ, ലക്ഷ്മി, സരസ്വതി തുടങ്ങി വിവിധ ഭാവങ്ങളിലാണ് ആരാധന. ദേവി ഉറുമ്പിൻപുറ്റിൽ വസിക്കുന്നുവെന്നാണ് വിശ്വാസം. അതിനാലാണ് ക്ഷേത്രത്തിന് ആ പേരുലഭിച്ചത്. മീനമാസത്തിലെ ഭരണി നാളിലാണ് ക്ഷേത്രത്തിലെ ഉത്സവം. ഉത്സവത്തോടനുബന്ധിച്ച് അശ്വതി വിളക്ക്, കഥകളി, കമ്പടിക്കളി, മരമെടുപ്പ് എന്നിവയോടൊപ്പം വെടിക്കെട്ടും (മത്സരക്കമ്പം) നടത്താറുണ്ട്. വൃശ്ചികം 21 മുതൽ ഉത്സവദിനം വരെ തോറ്റംപാട്ട് നടത്തുന്നു. തുലാമാസത്തിലെ "നവരാത്രിയും" "വിദ്യാരംഭവും" പ്രധാനമാണ്. 2016 ഏപ്രിൽ 10-ന് പുലർച്ചെ 3:30-ന് ഉത്സവാഘോഷങ്ങളുമായി ബന്ധപ്പെട്ട് നടത്തിയ മത്സരക്കമ്പത്തിനിടയ്ക്ക് ഉണ്ടായ അപകടത്തിൽ നൂറിലധികം പേർ കൊല്ലപ്പെടുകയും മുന്നൂറിലേറെപേർക്ക് പരിക്കേൽക്കുകയും ചെയ്തിരുന്നു. കേരളത്തിലെ ഏറ്റവും വലിയ വെടിക്കെട്ടപകടമായിരുന്നു ഇത്.\n2 ക്ഷേത്ര ഭരണം\n3 ഉത്സവവും വഴിപാടും\nപുറ്റിങ്ങൽ ക്ഷേത്രം സ്ഥിതി ചെയ്യുന്ന ഈ പ്രദേശം നൂറ്റാണ്ടുകൾക്ക് മുൻപ് കാടു നിറഞ്ഞ ഒരു പ്രദേശമായിരുന്നു. ഒരിക്കൽ പുറ്റിങ്ങൽ ദേവിയും, ദേവിയുടെ സഹോദരിമാരും ഒരു യാത്ര പോകുന്ന വേളയിൽ ഇവിടെ എത്തിച്ചേർന്നു. ദാഹം തോന്നിയ ദേവിയും സഹോദരിമാരും പ്രസ്തുത സമയത്ത് ഇവിടെ തെങ്ങിൽ കയറിക്കൊണ്ടിരുന്ന ഒരു ഈഴവ സമുദായക്കാനോട് കുടിക്കുവാനായി കരിക്കിൻ വെള്ളം അവശ്യപെടുകയും തുടർന്ന് അദ്ദേഹം കരിക്ക് വെട്ടി ഇവർക്കെല്ലാം നൽകുകയും ചെയ്തു. അവർ അതു കുടിച്ചു ദാഹം ശമിപ്പിക്കുകയും ചെയ്തു. പക്ഷെ പുറ്റിങ്ങൽ ദേവിയ്ക്ക് നൽകിയ സമയത്ത് കരിയ്ക്ക് പൊട്ടിപോകുകയും, എന്നിട്ടും ദേവി അത് വാങ്ങി കുടിക്കുകയും ചെയ്തു. അയിത്ത ജാതിക്കാരനിൽനിന്നും പൊട്ടിയ കരിയ്ക്ക് വാങ്ങി കുടിച്ച ദേവിയെ കൂടെ ഉണ്ടായിരുന്ന സഹോദരങ്ങൾ ഇവിടെ ഉപേക്ഷിച്ചു പോയി.\nഅങ്ങനെ ഉപേക്ഷിക്കപ്പെട്ട ദേവി ഇവിടെതന്നെയുള്ള ഒരു മൺപുറ്റിൽ വസിക്കുകയും ചെയ്തു. കുറെ കാലങ്ങൾക്ക്ശേഷം ഇവിടെ പുല്ല് അരിഞ്ഞുകൊണ്ടിരുന്ന ഒരു കുറവ സമുദായത്തിൽപ്പെട്ട സ്ത്രീയുടെ അരിവാൾ ഈ പുറ്റിൽ കൊള്ളുകയും, മൺപുറ്റ് മുറിഞ്ഞു രക്തം വാർന്നുവരികയും ചെയ്തു. ഇതുകണ്ട് ഭയന്നു നിലവിളിച്ചോടിയ ആവർ അടുത്തുള്ള മൂപ്പന്റഴികം എന്ന ഈഴവ കുടുംബത്തെ വിവരം അറിയിക്കുകയുംചെയ്തു. ആ വീട്ടിലെ കാരണവർ അപ്പോൾ തന്നെ മൺപുറ്റ് നില്കുന്ന സ്ഥലം വന്നുകാണുയും, അയിത്താചാരം നില നിന്നിരുന്ന കാലം ആയിരുന്നതിനാൽ സമീപ പ്രദേശത്തെ നായർ തറവാടുകളിൽ വിവരം അറിയിച്ചു. പിന്നീട് ഇവരുടെയെല്ലാം നേതൃത്വത്തിൽ ദേവപ്രശ്നം വച്ച് ദേവിയുടെ സാന്നിധ്യം മനസ്സിലാക്കുകയും ചെയ്തു.\nതുടർന്ന് ക്ഷേത്രം പണിയുന്നതിനുവേണ്ടി കിളിമാനൂർ രാജാവ് ഏതാണ്ട് 60 ഏക്കറോളം ഭൂമി പതിച്ചു നല്കുകയും ഇവിടെ പുറ്റിങ്ങൽ ദേവി ക്ഷേത്രം പണിയുകയും ചെയ്തു. പ്രതിഷ്ഠവിധി പ്രകാരം ഈഴവൻ തൊട്ടു തീണ്ടിയ ദേവിയെ പൂജികേണ്ടത് ഈഴവ സമുദായത്തിൽപ്പെട്ടവർ തന്നെ ആയിരിക്കണമെന്നാണ്. അത് ക്ഷേത്രം ഉണ്ടായകാലം മുതൽ നാളിതുവരെയും തുടർന്നുപോകുന്നു.\nഈ section വസ്തുതാപരമായ കൃത്യത ചോദ്യം ചെയ്യപ്പെട്ടിരിക്കുന്നു.\nPlease see the relevant discussion on the [[സംവാദം:പരവൂർ പുറ്റിങ്ങൽ ദേവീക്ഷേത്രം# |talk page]].\nക്ഷേത്ര ഭരണം സംബന്ധിച്ച ഈഴവ - നായർ തർക്കത്തിന് ഏകദേശം ഒരു നൂറ്റാണ്ടിനടുത്തു പഴക്കമുണ്ട്. അയിത്തോച്ചാടനം ശക്തമായി നിലനിന്നിരുന്ന ആ കാലത്ത്, മുന്പോട്ട് പോകും തോറും മേല്ജാതിക്കാരിൽനിന്നും നിയന്ത്രണങ്ങൾ വരാൻ തുടങ്ങി. രാജാവ് ദേവിയുടെ പേരിൽ പതിച്ചുനൽകിയ ഭൂമിക്കു മേൽ നായർ ഈഴവ വിഭാഗങ്ങൾ തമ്മിലുള്ള തർക്കം രൂക്ഷമായി. നിരന്തര സങ്കർഷങ്ങൾക്ക് ഒടുവിൽ ക്ഷേത്രവും ക്ഷേത്ര സ്വത്തുക്കളുടെയും നിയന്ത്രനാവകാശത്തിനായി 1912ൽ ഇരു വിഭാഗങ്ങളും തമ്മിൽ കേസ് ആരംഭിക്കുകയും അത് അതിപുരാതനകാലം മുതൽ മത്സരകമ്പവും മറ്റും നടന്നുവന്നിരുന്ന ഉത്സവവും മുടങ്ങുന്ന നിലയിൽവരെ കാര്യങ്ങൾ എത്തി. ഇരുവിഭാഗക്കാരും കേസ് വാശിയോടെ നടത്തി. ക്ഷേത്ര ഭരണം കോടതിയുടെ (റസീവർ) നിയന്ത്രണത്തിലായി.\nകേസ് കീഴ്കോടതിയും കഴിഞ്ഞ് ഹൈക്കോടതിയിൽ എത്തി. ജാതിസ്പർദ്ധയും അസഹനീയമാംവിധം കേസ്സിനോപ്പം വളർന്നു. അവസാനം 1973 ൽ ബഹുമാനപ്പെട്ട ഹൈക്കോടതി ഈ ക്ഷേത്രം ഒരു പ്രതേക വിഭാഗത്തിന്റെയും വകയല്ലെന്നും, മറിച്ചു ഇത് പൊതുജനങ്ങളുടെ വകയാണ് എന്നും വിധിച്ചു. ഈ വിധിയ്ക്ക് അപ്പീൽ കാലാവധിയ്ക്ക് മുൻപേ അപ്പീൽ പോകാൻ ഇരു വിഭാഗത്തിനും കഴിഞ്ഞില്ല. ഈ കേസുകളുടെയെല്ലാം തുടർച്ചയായിട്ടുള്ള കേസുകളുടെ അവസാനം ഉണ്ടായ വിധിയനുസരിച്ചാണ് ഇന്നു നടക്കുന്ന രീതിയിലുള്ള ഭരണ സംവിധാനം നിലവിൽ വന്നത്. പതിനഞ്ചു പേർ അടങ്ങുന്ന ഒരു ട്രസ്റ്റ് ആയിരിക്കണം ക്ഷേത്രഭരണം നടത്തേണ്ടത്. ഈ പതിനഞ്ചു പേരിൽ, മൂന്നു പേർ പ്രത്യേകാവകാശം ഉള്ള ശാന്തികുടുംബത്തിലെ അംഗങ്ങൾ തന്നെ ആയിരിക്കണമെന്നും, ബാക്കിയുള്ളവരെ പൊതുജനം തിരഞ്ഞെടുക്കണം.\nപതിനഞ്ചംഗ ക്ഷേത്ര ഭരണ സമിതിയിൽ എട്ടു പേർ നാല് നായർ കരയോഗങ്ങളിൽ നിന്നുള്ള രണ്ടുപേർ വീതവും മൂന്നു പേർ ശാന്തി കുടുംബത്തിൽ നിന്നുള്ളവരും മേൽപ്പറഞ്ഞ നാലു കരകളിൽ നിന്നും നായന്മാരല്ലാത്ത ഒരോപ്രതിനിധികളും ഉൾപ്പെടെപതിനഞ്ചുപേരടങ്ങുന്ന ഭരണസമിതി. എപ്പോഴും എണ്ണത്തിൽ മുൻ‌തൂക്കം കൂടുതലുള്ള നായർ സമുദായ അംഗങ്ങൾക്ക് തന്നെയായിരിക്കും ഭരണം കൈകാര്യം ചെയ്യുന്നതിനുള്ള നിയന്ത്രണാധികാരം. പ്രസിഡന്റ് ,സെക്രട്ടറി, രണ്ടു താക്കോൽക്കാർ, പതിനൊന്ന് കമ്മിറ്റി അംഗങ്ങൾഎന്നിവയാണ് ഭരണ സമിതി അംഗങ്ങൾ.\nദേവിയെ കണ്ടെടുത്ത കുറവ സമുദായത്തിൽപ്പെട്ടവർ തുടങ്ങി, ഹൈന്ദവ സമുദായത്തിലെ എല്ലാവർക്കും ഈ ക്ഷേത്രവുമായി ബന്ധപ്പെട്ടു ഓരോരോ ആചാരങ്ങൾ ഉണ്ട്. തോറ്റം പാട്ടാണ് ക്ഷേത്രത്തിലെ ഒരു പ്രധാന വഴിപാട്. ശിവനേത്രങ്ങളിൽ നിന്നുള്ള ഭദ്രകാളിയുടെ അവതാരത്തിൽ തുടങ്ങി ദാരികവധം വരെയുള്ള ഭാഗങ്ങളാണ് തോറ്റംപാട്ടിൽ ഉള്ളത്. ദേവിയുടെ ജന്മദിനമായ മീനമാസത്തിലെ ഭരണി നാളിലാണ് പുറ്റിംഗൽ ക്ഷേത്രത്തിലെ ഉത്സവം കൊണ്ടാടുന്നത്. അശ്വതിവിളക്ക്,കഥകളി, കമ്പടിക്കളി, മരമെടുപ്പ്, നെടുംകുതിരയെടുപ്പ് എന്നിവയാണ് ഉത്സവത്തോടനുബന്ധിച്ചുള്ള പ്രധാന പരിപാടികൾ. ഉത്സവത്തോടനുബന്ധിച്ചു നടത്താറുള്ള മത്സരകമ്പം വളരെ പ്രശസ്തമാണ്. തെക്കൻ കേരളത്തിലെ ഏറ്റവും വലിയ മത്സരക്കമ്പമാണിത്.\nപുറ്റിംഗൽ ദേവീക്ഷേത്രം ഇപ്പോൾ പുതുക്കി പണിതുകൊണ്ടിരിക്കുകയാണ്. ഏകദേശം5കോടി രൂപയാണ് ചെലവ് പ്രതീക്ഷിക്കുന്നത്. പണി പൂർത്തിയാകുമ്പോൾ പുറ്റിംഗൽ ദേവീക്ഷേത്രം കേരളത്തിലെ വലിയ ക്ഷേത്രസമുച്ചയങ്ങളിലൊന്നായി മാറും.[അവലംബം ആവശ്യമാണ്]\nപുറ്റിങ്ങൽ ക്ഷേത്രത്തിലെ ഉത്സവം\n↑ http://puttingaltemple.org/temple.php About Temple History\n↑ Kerala Fire LIVE: Major fire at Puttingal temple in Kollam, over 80 feared dead\nവിക്കിമീഡിയ കോമൺസിലെ Puttingal Devi Temple, Paravur എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\n"https://ml.wikipedia.org/w/index.php?title=പരവൂർ_പുറ്റിങ്ങൽ_ദേവീക്ഷേത്രം&oldid=2659358" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 13:25, 29 ഡിസംബർ 2017.


'കടുവാക്കുന്നേല് കുറുവച്ചന്' തങ്ങളുടേതെന്ന് 'കടുവ' അണിയറക്കാര്; സുരേഷ് ഗോപി ചിത്രത്തിന് കോടതി വിലക്ക് | court stays shooting of suresh gopis 250th film\n'കടുവാക്കുന്നേല് കുറുവച്ചന്' തങ്ങളുടേതെന്ന് 'കടുവ' അണിയറക്കാര്; സുരേഷ് ഗോപി ചിത്രത്തിന് കോടതി വിലക്ക്\nthiruvananthapuram, First Published 3, Jul 2020, 7:22 PM\nപൃഥ്വിരാജിനെ നായകനാക്കി ഷാജി കൈലാസ് സംവിധാനം ചെയ്യുന്ന സിനിമയാണ് കടുവ. കടുവയുടെ തിരക്കഥയും കഥാപാത്രവും സുരേഷ് ഗോപി ചിത്രത്തിനായി പകർപ്പവകാശം ലംഘിച്ച് പകർത്തി എന്നാണ് ഹർജിക്കാരുടെ ആരോപണം.\nസുരേഷ് ഗോപി 'കടുവാക്കുന്നേല് കുറുവച്ചന്' എന്ന കഥാപാത്രമായെത്തുന്ന സിനിമയ്ക്ക് കോടതിയുടെ വിലക്ക്. നവാഗതനായ മാത്യൂസ് തോമസ് സംവിധാനം ചെയ്യുന്ന ചിത്രം സുരേഷ് ഗോപിയുടെ കരിയറിലെ 250-ാം ചിത്രമാണ്. പൃഥ്വിരാജിനെ നായകനാക്കി ഷാജി കൈലാസ് സംവിധാനം ചെയ്യുന്ന 'കടുവ' എന്ന ചിത്രത്തിന്‍റെ പിന്നണി പ്രവര്‍ത്തകര് നല്‍കിയ കേസില് എറണാകുളം ജില്ലാ കോടതിയുടേതാണ് വിധി. സുരേഷ് ഗോപി ചിത്രത്തിന്‍റെ ഷൂട്ടിംഗ് തടഞ്ഞുകൊണ്ടുള്ളതാണ് വിധി. 'കടുവ' സിനിമയുടെ തിരക്കഥയും കഥാപാത്രവും പകർപ്പവകാശം ലംഘിച്ച് എടുത്തെന്നാണ് കേസ്.\nALSO READ: കൊവിഡ് കാലം മോശമാക്കാതെ സര്‍ക്കാര്; യുഡിഎഫിനും ബിജെപിക്കും മാര്‍ക്ക് എത്ര?\nമുളകുപാടം ഫിലിംസിന്‍റെ ബാനറിൽ ടോമിച്ചൻ മുളകുപാടം നിർമ്മിക്കുന്ന ഇനിയും പേരിട്ടിട്ടില്ലാത്ത ചിത്രത്തിലാണ് 'കടുവാക്കുന്നേൽ കുറുവച്ചൻ' എന്ന കഥാപാത്രമായി സുരേഷ് ഗോപി എത്തുന്നത്. സുരേഷ്‌ഗോപിയുടെ 250-ാം ചിത്രമെന്ന നിലയില് വലിയ വാര്‍ത്താപ്രാധാന്യം നേടിയിരുന്ന സിനിമയുടെ മോഷന് പോസ്റ്റര് അദ്ദേഹത്തിന്‍റെ പിറന്നാള് ദിനത്തില് അണിയറക്കാര് പുറത്തുവിട്ടിരുന്നു. എന്നാല് 'കടുവ' സിനിമയുടെ പ്രവര്‍ത്തകര് സുരേഷ്‌ഗോപി ചിത്രത്തിന്‍റെ ചിത്രീകരണം തടയണമെന്നാവശ്യപ്പെട്ട് എറണാകുളം ജില്ലാ കോടതിയെ സമീപിക്കുകയായിരുന്നു.\nALSO READ: കൊവിഡ് കാലത്തെ കേന്ദ്രസര്‍ക്കാര് പ്രവര്‍ത്തനങ്ങള് സംസ്ഥാനത്ത് ആരെ തുണയ്ക്കും? സര്‍വെ ഫലം\nപൃഥ്വിരാജിനെ നായകനാക്കി ഷാജി കൈലാസ് സംവിധാനം ചെയ്യുന്ന സിനിമയാണ് കടുവ. കടുവയുടെ തിരക്കഥയും കഥാപാത്രവും സുരേഷ് ഗോപി ചിത്രത്തിനായി പകർപ്പവകാശം ലംഘിച്ച് പകർത്തി എന്നാണ് ഹർജിക്കാരുടെ ആരോപണം. സംവിധായകനും തിരക്കഥാകൃത്തുമായ ജിനു ഏബ്രഹാം ആണ് കടുവയുടെ രചന നിര്‍വഹിച്ചിരിക്കുന്നത്. 'കടുവാക്കുന്നേൽ കുറുവച്ചൻ' എന്ന കഥാപാത്രത്തിന്‍റെ പേര് പകര്‍പ്പവകാശ നിയമപ്രകാരം രജിസ്റ്റർ ചെയ്‍തതിന്‍റെ രേഖകൾ ഹർജിഭാഗം കോടതിയിൽ ഹാജരാക്കി. കഥാപാത്രത്തിന്‍റെ പേരടക്കം 'കടുവ'യുടെ തിരക്കഥയുടെ എല്ലാ രംഗങ്ങളുടെ പ്രത്യേകം രജിസ്റ്റർ ചെയ്തിട്ടുള്ളതായി ഹർജിക്കാർ കോടതിയെ അറിയിച്ചു. ഇതിന്‍റെ രേഖകളും കോടതിയിൽ ഹാജരാക്കി. ഹർജി സ്വീകരിച്ച കോടതി സുരേഷ്‌ഗോപി ചിത്രത്തിന്‍റെ ഷൂട്ടിംഗ്, സമൂഹ മാധ്യമങ്ങളിലുൾപ്പെടെ നടത്തുന്ന പ്രചരണം എന്നിവ തടഞ്ഞ് ഉത്തരവിടുകയായിരുന്നു. മാജിക് ഫ്രെയിംസിന്‍റെ ബാനറിൽ ലിസ്റ്റിൻ സ്റ്റീഫൻ, പൃഥ്വിരാജ് സുകുമാരൻ എന്നിവർ ചേർന്നാണ് കടുവ നിർമ്മിക്കുന്നത്.\nLast Updated 3, Jul 2020, 8:27 PM\nസുരേഷ് ഗോപി ചിത്രത്തിന് കോടതി വിലക്ക്


വേനൽ കടുത്ത് തുടങ്ങി നിർജലീകരണം കരുതിയിരിക്കുക | Janayugom\t28 June, 2017\nWednesday 11:03 PM\nവേനൽ കടുത്ത് തുടങ്ങി നിർജലീകരണം കരുതിയിരിക്കുക\nby Reporter\tഅംബ്രല്ല എന്ന ഫ്രഞ്ച് വാക്കിനർഥം ‘തണൽ’ എന്നാണ്. സൂര്യരശ്മികൾക്കെതിരെ കുട നല്ലൊരു പ്രതിരോധമാണ്. പ്രത്യേകിച്ച് സൂര്യപ്രകാശത്തിൽ നിന്നും പുറപ്പെടുന്ന അൾട്രാവയലറ്റ് രശ്മികളുടെ താണ്ഡവത്തിൽ നിന്നും ഒരു പരിധിവരെ രക്ഷപ്പെടാൻ കുട സഹായിക്കും. അതോടൊപ്പം നിർജലീകരണം വലിയതോതിൽ കുറയ്ക്കാൻ സാധിക്കും\nകടുത്ത വേനൽ തുടങ്ങിയതോടെ സൂര്യൻ കത്തിജ്വലിക്കുന്ന രശ്മികൾകൊണ്ട് ആക്രമിക്കാൻ തുടങ്ങിക്കഴിഞ്ഞു. കഴിഞ്ഞവർഷം പാലക്കാട്ട് രണ്ടുപേർ സൂര്യാഘാതമേറ്റ് മരണമടഞ്ഞിരുന്നു. കേരളത്തിന്റെ ചരിത്രത്തിൽ ആദ്യത്തെ സംഭവമായിരുന്നു അത്. ഈ വർഷം കുറച്ചുകൂടെ ശക്തമായ വേനലായിരിക്കുമെന്നാണ് കാലാവസ്ഥാ നിരീക്ഷകർ പൊതുവെ ചൂണ്ടിക്കാട്ടുന്നത്.\nഈ വരണ്ടകാലത്ത് നമുക്ക് നേരിട്ടുള്ള സൂര്യരശ്മികളും ചൂടുംകൊണ്ട് പ്രധാനമായും സംഭവിക്കുന്നതാണ് നിർജ്ജലീകരണം. പലരും നിസാരമായി കരുതുന്നതും എന്നാൽ ശ്രദ്ധിച്ചില്ലെങ്കിൽ ഗുരുതരമായ അവസ്ഥയിലേയ്ക്ക് എത്തുന്നതുമായ ഒരു അവസ്ഥയാണിത്. ഓസോൺ പാളികളിലെ തകർച്ച മൂലം ഗുരുതരമായ ഭവിഷത്തുകൾ സംഭവിക്കുന്ന പ്രദേശങ്ങളിലൊന്നാണ് കേരളം. അൾട്രാവയലറ്റ് രശ്മി പതിക്കുന്നതിന്റെ ഇൻഡക്സ് കേരളത്തിൽ വളരെ കൂടുതലാണ്. ഇതുംകൂടി ആകുമ്പോൾ കേരളത്തിന്റെ സ്ഥിതി വളരെ ദയനീയമാകും.\nനമ്മുടെ ശരീരത്തിന്റെ 70 ശതമാനത്തോളം ജലമാണ്. അതികഠിനമായ ചൂടും വരണ്ട കാലാവസ്ഥയും മൂലം ഉണ്ടാകുന്ന ജലത്തിന്റെ കുറവുകൊണ്ടാണ് നിർജലീകരണം സംഭവിക്കുന്നത്. നാം വെള്ളം കുടിക്കുന്നത് കുറയുമ്പോഴോ അമിതമായി ശരീരത്തിൽ നിന്നും വിയർപ്പിലൂടെ ജലം നഷ്ടപ്പെടുമ്പോഴോ നിർജ്ജലീകരണം സംഭവിക്കാം.\nവളരെയെധികം ദാഹം തോന്നുക, ചുണ്ടും, നാവും വരളുക, ചർമം വരളുക, തലവേദന, വിയർപ്പ് ഉണ്ടാകാതിരിക്കുക, വളരെയെധികം ക്ഷീണവും തളർച്ചയും ഉണ്ടാകുക, മൂത്രത്തിന്റെ അളവ് കുറയുക തുടങ്ങിയ ലക്ഷണങ്ങൾ നിർജ്ജലീകരണത്തിന്റേതാണ്.\nനിർജ്ജലീകരണം എങ്ങനെ തടയാം\nനിർജ്ജലീകരണം തടയാനുള്ള എളുപ്പ പോംവഴി ധാരാളം വെള്ളം കുടിക്കുക എന്നതാണ്. ഒരുദിവസം മൂന്ന് ലിറ്റർ വെള്ളമെങ്കിലും കുടിക്കാൻ ശ്രദ്ധിക്കു. ചായ, കാപ്പി, കോള, മദ്യം തുടങ്ങിയവ പാടേ ഉപേക്ഷിക്കുക. ബേക്കറി വിഭവങ്ങളും മാംസാഹാരങ്ങളും ചൂടുകാലത്ത് അതിന്റെ രൂക്ഷത വർധിപ്പിക്കും. അരിയാഹാരം ഹിതകരമാണ്. പഴങ്ങളും പഴച്ചാറുകളും ശീലമാക്കുക.\nനിർജ്ജലീകരണത്തിന്റെ ലക്ഷണങ്ങൾ കണ്ടെങ്കിൽ ഒരു കാരണവശാലും വ്യായാമം ചെയ്യാതിരിക്കുക. നല്ല തണുത്ത വെള്ളത്തിൽ കുളിക്കുക, കോട്ടൺ വസ്ത്രങ്ങൾ ഉപയോഗിക്കുക, അയഞ്ഞ വസ്ത്രങ്ങൾ ധരിക്കാൻ ശ്രദ്ധിക്കുക ഇവയൊക്കെയാണ് നിർജലീകരണത്തെ ചെറുക്കാനുള്ള ഉപാധികൾ. പ്രത്യേകം ശ്രദ്ധിക്കേണ്ടത് നിർജലീകരണം മരണകാരണമാകുമെന്നുള്ളതാണ്.\nകുട്ടികളിലും പ്രായമായവരിലും നിർജലീകരണത്തിന്റെ തോത് വളരെ കൂടുതലാണ്. തീവ്രമായ സൂര്യപ്രകാശമുള്ളപ്പോൾ വെയിൽ ഏൽക്കാതിരിക്കാൻ ഇവർ പ്രത്യേകം ശ്രദ്ധിക്കണം.\nദീർഘമായി യാത്ര ചെയ്യുന്നവർ, അധികമായി സൂര്യപ്രകാശം ഏൽക്കുന്ന തരത്തിൽ ജോലി ചെയ്യുന്നവർ തുടങ്ങിയവരിൽ നിർജലീകരണം കൂടുതലായി സംഭവിക്കാവുന്നതാണ്. രക്തസമ്മർദം കുറയുക, ശരീരത്തിൽ ഉപ്പിന്റേയും പൊട്ടാസ്യത്തിന്റേയും അംശം കുറയുക, വൃക്കകൾക്ക് പ്രവർത്തനക്ഷമത കുറയുക, മൂത്രാശയത്തിൽ അണുബാധയുണ്ടാകുക എന്നിവയ്ക്കും നിർജലീകരണം കാരണമാകും. യാത്ര ചെയ്യുമ്പോൾ തിളപ്പിച്ചാറ്റിയ വെള്ളം കുപ്പിയിൽ എപ്പോഴും കരുതുക. ഇത് നിർജലീകരണത്തെ ചെറുക്കാൻ സഹായകരമാകും.\nഇന്ന് കുട ഉപയോഗിക്കുന്നവർ കുറവാണ്. പ്രായമായവരാണ് കുറച്ചെങ്കിലും വേനലിൽ കുട ഉപയോഗിക്കുന്നത്. കൗമാര-യൗവന പ്രായത്തിലുള്ളവർ കുട പിടിക്കുന്നത് അപമാനമായാണ് കണക്കാക്കുന്നത്. കേരളത്തിൽ കുട ഉപയോഗിക്കുന്നത് പ്രധാനമായും മഴക്കാലത്താണ്.\nയഥാർത്ഥത്തിൽ കുട മഴയ്ക്ക് വേണ്ടിയുളളതല്ല. വെയിലിനെ ചെറുക്കാൻ നിർമിക്കപ്പെട്ടവയാണ്. അംബ്രല്ല എന്ന ഫ്രഞ്ച് വാക്കിനർഥം ‘തണൽ’ എന്നാണ്. സൂര്യരശ്മികൾക്കെതിരെ കുട നല്ലൊരു പ്രതിരോധമാണ്. പ്രത്യേകിച്ച് സൂര്യപ്രകാശത്തിൽ നിന്നും പുറപ്പെടുന്ന അൾട്രാവയലറ്റ് രശ്മികളുടെ താണ്ഡവത്തിൽ നിന്നും ഒരു പരിധിവരെ രക്ഷപ്പെടാൻ കുട സഹായിക്കും.\nഅതോടൊപ്പം നിർജലീകരണം വലിയതോതിൽ കുറയ്ക്കാൻ സാധിക്കും. കുട ഒരു ശീലമാക്കുക, വേനൽക്കാല ആരോഗ്യം നിലനിർത്താൻ ഇത് സഹായിക്കും.\nനറുനണ്ടിയും രാമച്ചവും ഉപയോഗിക്കുക\nഅങ്ങാടിക്കടയിൽ നിന്നും വാങ്ങാൻ കിട്ടുന്ന നറുനണ്ടിയും രാമച്ചവും രണ്ടുംകൂടി 10 ഗ്രാം വീതം ചേർത്ത് തിളപ്പിച്ച വെള്ളം ദിവസവും കുടിക്കുന്നത് ശരീരത്തെ തണുപ്പിക്കുന്നതിനും ഉഷ്ണം കുറയ്ക്കുന്നതിനും സഹായിക്കും. അതോടൊപ്പം ദിവസവും മൂന്നോ നാലോ തവണ മുഖവും കാലും കഴുകുന്നതും ശരീരത്തെ തണുപ്പിക്കാൻ ഉത്തമമാണ്.


ലഹരിമരുന്ന് വില്പന ഹിന്ദു പെൺകുട്ടികളെ ഉപയോഗിച്ച് ; എറണാകുളത്ത് സമീറിനും അജ്മലിനും ഒപ്പം അറസ്റ്റിലായത് ആര്യയും | Chanakya News\nHome KERALA ലഹരിമരുന്ന് വില്പന ഹിന്ദു പെൺകുട്ടികളെ ഉപയോഗിച്ച് ; എറണാകുളത്ത് സമീറിനും അജ്മലിനും ഒപ്പം അറസ്റ്റിലായത് ആര്യയും\nലഹരിമരുന്ന് വില്പന ഹിന്ദു പെൺകുട്ടികളെ ഉപയോഗിച്ച് ; എറണാകുളത്ത് സമീറിനും അജ്മലിനും ഒപ്പം അറസ്റ്റിലായത് ആര്യയും\nകൊച്ചി : എറണാകുളത്ത് നടന്നത് വൻ ലഹരിമരുന്ന് വേട്ട. ലക്ഷങ്ങൾ വിലവരുന്ന ലഹരി മരുന്നാണ് കഴിഞ്ഞ ദിവസം പിടികൂടിയത്. സിറ്റി ഡാൻസാഫും സെൻട്രൽ പൊലീസും ചേർന്ന് നടത്തിയ പരിശോധനയിലാണ് ലക്ഷങ്ങൾ വിലവരുന്ന ലഹരി വസ്തുക്കൾ പിടിച്ചെടുത്തത്. സംഭവത്തിൽ കാസർഗോഡ് സ്വദേശി സമീർ,കോതമംഗലം സ്വദേശി അജ്മൽ റസാഖ്,വൈപ്പിൻ സ്വദേശി ആര്യ എന്നിവരെ പോലീസ് അറസ്റ്റ് ചെയ്തു. എം.ഡി.എം.എ, ഹാഷിഷ് ഓയിൽ, കഞ്ചാവ് തുടങ്ങിയ ലഹരി വസ്തുക്കളാണ് ഇവരിൽ നിന്നും പിടികൂടിയത്. മലേഷ്യയിൽ ജോലി ചെയ്തിരുന്ന സമീർ നാട്ടിലെത്തി ഹോട്ടൽ നടത്തി വരികയായിരുന്നു ഇതിന്റെ മറവിലാണ് ലഹരിമരുന്ന് വില്പന നടത്തിയിരുന്നത്.\nഅതേസമയം ഹിന്ദു പെൺകുട്ടികളെ ലഹരിമരുന്ന് വില്പനയ്ക്കായി ഉപയോഗിക്കുന്നു എന്നുള്ള ആരോപണം ശക്തമാകുന്നു. സാമ്പത്തിക ശേഷി ഇല്ലാത്ത വീടുകളിലെ ഹിന്ദു പെൺകുട്ടികളെ ആദ്യം പ്രണയം നടിച്ച് വശത്താക്കുകയും പിന്നീട് ലഹരിമരുന്നിന് അടിമകളാക്കി ലഹരി മരുന്ന് വില്പനയ്ക്ക് ഉപയോഗിക്കുന്നതാണ് പുതിയ രീതി.\nപെൺകുട്ടികളെ പോലീസ് സംശയിക്കില്ല എന്നതാണ് ലഹരിമരുന്ന് വില്പനയ്ക്ക് പെൺകുട്ടികളെ ഉപയോഗപ്പെടുത്താനുള്ള കാരണം. അടുത്ത കാലത്തായി നിരവധി ഹിന്ദു പെൺകുട്ടികളാണ് ഇത്തരം ലഹരിമരുന്ന് കേസുകളിൽ പോലീസ് പിടിയിലായിട്ടുള്ളത്.


ബ്ലൂവെയിലില് കുരുങ്ങി ഒരു ജീവന്‍കൂടി; സ്‌നേഹം മാത്രം, യുവാവിന്റെ ഫേസ്ബുക്ക് ലൈവ് | Gujarat Man commits suicide, blames Blue Whale Challenge in video post - Malayalam Oneindia\n6 min ago ടെലികോം മേഖല കടുത്ത പ്രതിസന്ധിയില്!! ഇടക്കാല ആശ്വാസം തേടി രവിശങ്കര് പ്രസാദ്\n20 min ago ഉണര്‍വ്വ് വീണ്ടെടുത്ത് ഓഹരി വിപിണി; സെന്‍സെക്‌സ് 228 പോയന്റ് നേട്ടത്തില് ക്ലോസ് ചെയ്തു\n38 min ago കോൺഗ്രസ് നേതാവ് ദിവ്യ സ്പന്ദനയുടെ രഹസ്യ വിവാഹം; വിശദീകരണവുമായി അമ്മ രംഗത്ത്!\nUpdated: Sun, Sep 3, 2017, 11:31 [IST]\nഅഹമ്മാദാബാദ്: ബ്ലൂവെയില് ഗെയിം കളിച്ചു ഒരു ജീവന് കൂടി പൊലിഞ്ഞു.ഫേസ് ബുക്കില് വീഡിയോ പേസ്റ്റ് ചെയ്ത ശേഷമാണ യുവാവ് ആത്മഹത്യ ചെയ്തത്.താന് ബ്ലൂവെയില് ഗെയിം ഡൗണ്‍ലോഡ് ചെയ്തുവെന്നും തന് ഗെയിമിന്റ അവസാനഘട്ടത്തിലാണെന്നും യുവാവ് ഫേസ്ബുക്ക് ലൈവില് പറയുന്നുണ്ട്.\nഗുജറാത്തിലെ ബാനാസ്‌കാണ്ഡാ ജില്വയിലെ പാലന്‍പൂര് സ്വദേശി അശോക് മൗലാനയാണ് ആത്മഹത്യ ചെയ്തത്. ആഗസ്റ്റ് 31നാണ് ഇയാള് ഫേ്സ്ബുക്ക് ലൈവില് വന്നത്. എന്നാല് അശോക് മൗലാന ബ്ലൂവെയില് ഗെയിമിന്റെ ഭാഗമായിരുന്നതിന്റെ ഒരു തെളിവും ഇതുവരെയും പോലീസിന് ലഭിച്ചിട്ടില്ല.\nഫേസ്ബുക്ക് ലൈവ് പേസ്റ്റ് ചെയ്തതിനു ശേഷം യുവാവ് ജീവനൊടുക്കി. ആഗസ്റ്റ് 11 നാണ് ഇയാള് ഫേസ്ബുക്ക് ലൈവിലെത്തിയത്. താന് ബ്ലൂവെയില് ഗെയിം ഡൗണ് ലോഡ് ചെയ്തുവെന്നും അതിന്റെ അവസാന ഘട്ടത്തിലാണെന്നും ലൈവില് യുവാവ് പറയുന്നുണ്ട്.\nതനിക്ക് ജീവിതം മടുത്തുവെന്നും അതിനാല് ജീവിതം അവസാനിപ്പിക്കാന് പോകുകയാണെന്നും യുവാവ് പറയുന്നുണ്ട്. തന്റെ ബാങ്ക് അക്കൗണ്ടിലുള്ള 46000 രൂപ തന്റെ വീട്ടുകാര്‍ക്ക് നല്‍കണമെന്നും യുവാവ് പറയുന്നുണ്ട.\nആത്മഹത്യ ചെയ്യാന് ഇതിനു മുന്‍മ്പോ ഇയാല് ശ്രമിച്ചിരുന്നു. ഇതിനായി മുംബൈയില് പോയിരുന്നുവെന്നും എന്നാല് മഴകാരണം അതിനു സാധിച്ചിരുന്നില്ല. പിന്നീട് സബര്‍മതി നദിയില് ചാടി ഇയാള് ആത്മഹത്യ ചെയ്തിരുന്നു\nആഗസ്റ്റ് 31 നു സബര്‍മതി നദിയില് ചാടി ആത്മഹത്യ ചെയ്ത ഇയാളുടെ മൃതദേഹം വെള്ളിാഴ്ച പാല്‍ഡിക്കടുത്തു നിന്നു ലഭിച്ചിരുന്നു.\nബലൂവെയില് ഗെയിമുമായി ഇയാള്‍ക്ക്് എന്തെങ്കിലും ബന്ധമുണ്ടെന്നു കാണിക്കുന്ന തെളിവുകളൊന്നും ലഭിച്ചിട്ടില്ലെന്നു പോലീസ് പറയുന്നു. കൂടതെ സമയം മൗലാന ക്യാന്‍സര് രോഗിയായിരുന്നു.അതിനാല് രോഗത്തില് ഏറെ നിരാശനായിരുന്നുവെന്നും പോലീസ് പറയുന്നുണ്ട്.\nബ്ലൂവെയിലില് കുടുങ്ങി കൗമാരങ്ങള്\nനിരവധി കൗമാരക്കാരുടെ ജീവിതമാണ് ബ്ലൂവെയില് തട്ടിയെടുക്കുന്നത്. സര്‍ക്കാര് ഇതു നിരോധിച്ചിട്ടും ഇപ്പോഴും ആത്മഹത്യകള് തുടര്‍കഥയാകുന്നുണ്ട്. കഴിഞ്ഞ ദിവസം അസമില് ഗെയിം കളിച്ച് നാല് വിദ്യാര്‍ഥികള് ആത്മഹത്യയ്ക്ക് ശ്രമിച്ചിരുന്നു.\nഅതേസമയം കുട്ടികളുടെ ഓണ്‍ലൈന് ഉപയോഗം ശ്രദ്ധിക്കണമെന്ന് പോലീസ് മാതാപിതാക്കള്‍ക്ക് മുന്നറിയിപ്പ് നല്‍കി. ബ്ലൂ വെയില് ഗെയിമിനെതിരെ കേന്ദ്ര സര്‍ക്കാര് നടപടി സ്വീകരിച്ചിരുന്നുവെങ്കിലും കൗമാരക്കാര്‍ക്കിടയില് ഗെയിം ഇപ്പോഴും പ്രചാരത്തിലുണ്ടെന്നാണ് വിവരം.\nblue whale game suicide facebook live student hospital ഗെയിം ആത്മഹത്യ ആശുപത്രി ഫേസ്ബുക്ക് യുവാവ്\nA man committed suicide after completing the notorious ‘Blue Whale Challenge’, according toavideo he posted on his Facebook page before taking the extreme step —aclaim disputed by the police.


മദ്യപിക്കാനുള്ള പ്രായപരിധി ഉയര്‍ത്തല് ഉഗ്രന് സര്‍ക്കാര് ഫലിതം | Life Glint | The Clarity Portal\nHome » സ്ഥിതി-ഗതി » മദ്യപിക്കാനുള്ള പ്രായപരിധി ഉയര്‍ത്തല് ഉഗ്രന് സര്‍ക്കാര് ഫലിതം\nWed, 06-12-2017 05:59:15 PM ;\nമദ്യ ഉപയോഗത്തിനുള്ള പ്രായപരിധി ഉയര്‍ത്തിക്കൊണ്ട് കേരള സംസ്ഥാന സര്‍ക്കാര് പുതിയ ഓര്‍ഡിന്‍സ് ഇറക്കാന് പോകുന്നു. നിലവിലെ പ്രായപരിധിയായ ഇരുപത്തിയൊന്നില് നിന്ന് ഇരുപത്തിമൂന്ന് ആക്കിക്കൊണ്ട്. പ്രത്യക്ഷത്തില് ഈ നടപടികൊണ്ട് ലക്ഷ്യം വയ്ക്കുന്നത് യുവ തലമുറക്ക് മദ്യ ലഭ്യതയ്ക്കുള്ള അവസരം കുറയ്ക്കുക എന്നതായിരിക്കും. പക്ഷെ കൂടുതല് നിയമ ലംഘകരെ സൃഷ്ടിക്കുന്നതിനു മാത്രമേ ഈ നിയമഭേദഗതി കാരണമാവുകയുളളൂ. സാമൂഹ്യശാസ്ത്ര വീക്ഷണമില്ലാത്ത ഏതോ വ്യക്തിയുടെ മസ്തിഷ്‌ക്കത്തിലുദിച്ചതാവണം ഈ തീരുമാനം.\nപത്തു വയസ്സിന് താഴെയുള്ളവര് പോലും മദ്യപാനം ശീലമാക്കിയിരിക്കുന്നു എന്നതാണ് കേരളത്തിന്റെ സാമൂഹ്യ പശ്ചാത്തലം. മദ്യപിക്കാത്ത രക്ഷകര്‍ത്താക്കളുള്ളതും മദ്യം സൂക്ഷിക്കാത്തതുമായ വീടുകളുടെ എണ്ണം കേരളത്തില് കുറഞ്ഞുകൊണ്ടിരിക്കുന്നു. മദ്യത്തേക്കാളുപരി മയക്കുമരുന്നിലാണ് കൗമാരക്കാരും യുവത്വത്തിലേക്ക് പ്രവേശിക്കുന്നവരും ലഹരി കണ്ടെത്തുന്നത്. ഇടതുപക്ഷമുന്നണി സര്‍ക്കാര് ഒരു വശത്ത് മദ്യത്തിന്റെ ലഭ്യത കൂട്ടിക്കൊണ്ടാണ് മറുവശത്ത് ഈ ശ്രമത്തിന് മുതിരുന്നതെന്നത് വിരോധാഭാസമാണ്. മദ്യവുമായി ബന്ധപ്പെടുന്ന വ്യക്തികളും അത് ലഭ്യമാകുന്ന സ്ഥലങ്ങളിലെ വ്യക്തികളും പൊതുവെ സ്വയം ബഹുമാനം കുറഞ്ഞ് സാംസ്‌കാരികമായി പിന്നാക്കം നില്‍ക്കുന്നവരായിരിക്കും, അവര് എത്ര തന്നെ വിദ്യാഭ്യാസപരമായും സ്ഥാനപരമായും ഉന്നതരായാലും. അതുകൊണ്ട് തന്നെ അവരില് സാമൂഹ്യബോധം കുറവുമായിരിക്കും. മദ്യപിച്ച് വാഹനമോടിച്ച് പിടിയിലാവുന്നവരുടെ സ്ഥിതിവിവരപ്പട്ടികയിലേക്ക് കണ്ണോടിച്ചാല് അതു വ്യക്തമാകാവുന്നതേ ഉള്ളൂ.\nഇന്നത്തെ സാഹചര്യത്തില് മദ്യപിക്കുന്നതിനുള്ള പ്രായപരിധി ഉയര്‍ത്തുന്നതുകൊണ്ട് മദ്യലഭ്യത കുറയ്ക്കാമെന്നുള്ളത് വെറും വ്യാമോഹമാണ്. നിയമം ലംഘിക്കുന്ന സ്വഭാവം യുവാക്കളില് ഉണ്ടാക്കാന് മാത്രമേ അതു സഹായകമാവുകയുളളൂ. പ്രായം തെളിയിക്കുന്ന തിരിച്ചറിയല് കാര്‍ഡ് നോക്കി മദ്യം വില്‍ക്കപ്പെടുമെന്നും കരുതുക വയ്യ. പലപ്പോഴും യുവത്വത്തിന്റെ പ്രാരംഭ ദിശയിലുള്ളവര് മദ്യപിക്കുക സുഹൃത്തുക്കളുമായി ചേര്‍ന്നായിരിക്കും. അഥവാ പ്രായം തെളിയിക്കുന്ന തിരിച്ചറിയല് കാര്‍ഡ് കര്‍ശനമാക്കിയാല് പോലും ഇരുപത്തിമൂന്നു വയസ്സു തികഞ്ഞവരിലൂടെ മദ്യം വാങ്ങുന്നതിനും പ്രയാസമുണ്ടാകില്ല. ഏത് ഘടകമാണ് ഈ ഭേദഗതി ഓര്‍ഡിനന്‍സായി ഇറക്കുന്നതിന് സംസ്ഥാന സര്‍ക്കാരിനെ പ്രേരിപ്പിച്ചതെന്നും അറിയില്ല. എന്തായാലും ഈ നീക്കം ഒരു സര്‍ക്കാര് ഫലിതമായി അവശേഷിക്കും.


കൊച്ചി ആഴക്കടലില് എണ്ണ കണ്ടെത്താന് വീണ്ടും ശ്രമം\nOctober 17, 2010 കേരളം,മറ്റുവാര്‍ത്തകള്\nകൊച്ചി: കൊച്ചി ആഴക്കടലില് എണ്ണ കണ്ടെത്താന് കഴിയുമെന്ന് എണ്ണ-പ്രകൃതി വാതക കമ്മീഷന് ശുഭപ്രതീക്ഷ. കൊച്ചിയില്‍നിന്ന് ശേഖരിച്ച സാമ്പിളുകളുടെ അവസാനഘട്ട വിദഗ്ദ്ധ പരിശോധന അതിനുള്ള വ്യക്തമായ സൂചന നല്‍കുന്നുവെന്ന് കമ്മീഷന് വൃത്തങ്ങള് പറഞ്ഞു.\nകൊച്ചി-കൊങ്കണ് തീരത്ത് എണ്ണക്കിണറുകള് കുഴിക്കാന് അടുത്ത വര്‍ഷം മാര്‍ച്ച് മാസത്തോടെ ആഗോള ടെന്‍ഡര് വിളിക്കാനാണ് നടപടി. തുടര്‍ന്ന് ആറ് മാസത്തിനുള്ളില് ചുരുങ്ങിയത് രണ്ടിടങ്ങളിലെങ്കിലും എണ്ണക്കിണര് കുഴിക്കും. കൊച്ചി-കൊങ്കണ് തീരത്തെ നാല് ബ്ലോക്കുകളായി തിരിച്ചിട്ടുള്ളത് കേന്ദ്ര പെട്രോളിയം മന്ത്രി വെള്ളിയാഴ്ച ഡല്‍ഹിയില് പ്രഖ്യാപിച്ചുകഴിഞ്ഞു. എണ്ണ പര്യവേക്ഷണത്തിന് പുതിയ കേന്ദ്ര നയവുമുണ്ട്. കൊച്ചി ആഴക്കടലില് കഴിഞ്ഞവര്‍ഷം ആഗസ്ത് രണ്ടിന് പര്യവേക്ഷണം തുടങ്ങിയിരുന്നു. ഇത് 130 ദിവസം നീണ്ടുനിന്നു. ഡിസംബറില് പര്യവേക്ഷണം അവസാനിപ്പിക്കുകയും ചെയ്തു.\nകൊച്ചിയില് നിന്ന് 70 നോട്ടിക്കല് മൈല് അകലെ 6000 മീറ്ററോളം സമുദ്രത്തില് കുഴിച്ചു. അതില്‍നിന്നും കിട്ടിയ സാമ്പിളുകള് വിശദമായി മുംബൈയിലെ ലബോറട്ടറിയില് പരിശോധിച്ചു. എണ്ണ കണ്ടെത്താനുള്ള സാധ്യത കൊച്ചി ആഴക്കടലില് ഉണ്ടെന്നാണ് രാസപരിശോധനാ ഫലങ്ങള് വ്യക്തമായി സൂചിപ്പിക്കുന്നതെന്ന് എണ്ണ-പ്രകൃതി വാതക കമ്മീഷന് വൃത്തങ്ങള് അറിയിച്ചു. 1977-ലാണ് കൊച്ചി തീരത്ത് എണ്ണ പര്യവേക്ഷണം ആദ്യം തുടങ്ങിയത്. ഫലം നിരാശാജനകമായിരുന്നു. എന്നാല് തുടര്‍ന്നുള്ള വര്‍ഷങ്ങളിലായി കേരള-കൊങ്കണ് തീരത്ത് 12 എണ്ണക്കിണറുകള് കുഴിച്ചിരുന്നു. വിദഗ്ദ്ധ പരിശോധനാഫലങ്ങളില് നിന്നും 2008-ലാണ് എണ്ണയുടെ സാധ്യതയെക്കുറിച്ച് പ്രതീക്ഷാനിര്‍ഭരമായ സൂചനകള് ലഭിച്ചതെന്ന് കമ്മീഷന് വൃത്തങ്ങള് പറഞ്ഞു. അതനുസരിച്ചാണ് കഴിഞ്ഞവര്‍ഷം ആഗസ്ത് 2ന് എണ്ണക്കിണര് വീണ്ടും കുഴിച്ചത്. പ്രതിദിനം ചെലവ്4കോടി രൂപയായിരുന്നു. ചെലവ് ഇനത്തില് 130 ദിവസത്തേക്ക് 800 കോടി രൂപ മൊത്തം ചെലവായിട്ടുണ്ട്. പരിശോധനാ ഫലങ്ങള് ആദ്യഘട്ടത്തില് പ്രതീക്ഷയ്ക്ക് വകനല്‍കിയില്ലെങ്കിലും തുടര്‍ന്നുള്ള പരിശോധനകള് വിദഗ്ദ്ധരുടെ അഭിപ്രായത്തില് കൊച്ചി ആഴക്കടലില് വീണ്ടും എണ്ണക്കിണര് കുഴിക്കണമെന്നാണ് നിര്‍ദേശിക്കുന്നത്. അതനുസരിച്ചാണ് ശ്രമങ്ങള് വീണ്ടും ആരംഭിച്ചിരിക്കുന്നത്.


How to set upaconference call from your Android smartphone and iPhone | Indian Express Malayalam\nhow to makeaconference call from your android smartphone and iphone\nകോൺഫറൻസ് കോൾ വിളിക്കേണ്ടതെങ്ങനെ?, അറിയാം\nകണക്ടിവിറ്റി പ്രശ്‍നങ്ങൾ ഇന്റർനെറ്റിലൂടെയുള്ള കോളുകളെ ബാധിച്ചേക്കാം ഈ സാഹചര്യങ്ങളിൽ ഒന്നിലധികം പേരുമായി സംസാരിക്കാനുള്ള ഏറ്റവും നല്ല മാർഗമാണ് കോൺഫറൻസ് കോൾ\nUpdated: March 14, 2022 10:47:09 am\nഇന്റർനെറ്റ് സംവിധാനമുള്ള ഫോണുകളും ഗ്രൂപ്പ് വീഡിയോ/ഓഡിയോ കോളുകൾ ചെയ്യുന്നതിനുള്ള ആപ്പുകളും സൗകര്യങ്ങളും സുലഭമായ ഈ കാലഘട്ടത്തിൽ കോൺഫറൻസ് കോളുകൾ എന്തിനാണ് എന്ന ചോദ്യമാകും നിങ്ങളുടെ മുന്നിലേക്ക് വന്നിട്ടുണ്ടാവുക. എന്നാൽ എല്ലായിടത്തും ഇന്റർനെറ്റ് സേവനങ്ങൾ നല്ല രീതിയിൽ ലഭിച്ചേക്കണമെന്നില്ല. കണക്ടിവിറ്റി പ്രശ്‍നങ്ങൾ ഇന്റർനെറ്റിലൂടെയുള്ള കോളുകളെ ബാധിച്ചേക്കാം. അത് മാത്രമല്ല ചില തേർഡ് പാർട്ടി ആപ്പുകളുടെ സഹായവും ആവശ്യമായി വന്നേക്കാം. ഇത്തരം സാഹചര്യങ്ങളിൽ കാര്യക്ഷമമായി ഉപയോഗിക്കാവുന്ന ഒന്നാണ് കോൺഫറൻസ് കോളുകൾ.\nനിങ്ങളുടെ ആൻഡ്രോയിഡ് സ്മാർട്ട്ഫോൺ അല്ലെങ്കിൽ ഐഫോണിൽ കോൺഫറൻസ് കോളുകൾ എങ്ങനെ വിളിക്കാമെന്നറിയാം.\nനിങ്ങളുടെ ഫോണിൽ കോൾ ഐക്കൺ അമർത്തി സേവ് ചെയ്തിട്ടുള്ള കോൺടാക്ട് നമ്പർ തിരഞ്ഞെടുക്കുക. അല്ലാത്തപക്ഷം നമ്പർ ടൈപ്പ് ചെയ്താണെങ്കിലും കോൾ ചെയ്യാം. കോൾ കണക്റ്റായ ശേഷം സ്‌ക്രീനിൽ നോക്കി അതിലെ ‘+’ ഐക്കൺ എടുത്ത് മറ്റൊരാളെ കൂടി കോളിൽ ചേർക്കാം.\nഇതിനായി വീണ്ടും കോൺടാക്ട് ലിസ്റ്റ് തുറന്നു വരും. അതിൽ നിന്ന് കോളിൽ ചേർക്കാൻ ഉദ്ദേശിക്കുന്ന രണ്ടാമത്തെ ആളെ തിരഞ്ഞെടുക്കാം.\nഅവർ കോൾ എടുത്ത് കഴിഞ്ഞാൽ, രണ്ട് കോളുകളും നിങ്ങളുടെ സ്‌ക്രീനിന്റെ മുകളിൽ കാണിക്കും. രണ്ട് കോളുകളും ഒരുമിച്ച് ഒരു കോൺഫറൻസ് കോളിൽ ചേർക്കാൻ ‘മെർജ്’ (Merge) എന്നതിൽ ടാപ്പ് ചെയ്യുക, തുടർന്ന് നിങ്ങൾക്ക് രണ്ടുപേരുമായി സംസാരിക്കാനാവും. കൂടുതൽ പേരെ ചേർക്കാൻ ഇതേ രീതി തുടർന്നാൽ മതി. സാധാരണ കോൾ കട്ട് ചെയ്യുന്നത് പോലെ ഈ കോൾ കട്ട് ചെയ്യാനും സാധിക്കും.\nആപ്പിളും സമാന രീതിയാണ് പിന്തുടരുന്നത്, അതിൽ നിങ്ങൾക്ക് ആദ്യത്തെ വ്യക്തിയെ വിളിച്ച്, തുടർന്ന് ‘+’ അമർത്തി രണ്ടാമത്തെ ആളെ ചേർക്കാം. കോൾ എടുത്ത് കഴിഞ്ഞാൽ ആൻഡ്രോയിഡിലെ പോലെ മെർജ് ചെയ്യാനുള്ള ഓപ്‌ഷൻ ലഭിക്കും. കൂടുതൽ ആളുകളെ ചേർക്കാനും ഇത് തന്നെ ഉപയോഗിക്കാം.\nനോട്ടിഫിക്കേഷൻ പ്രോംപ്റ്റ് അമർത്തിപ്പിടിച്ച് മെർജ് കോൾ ബട്ടൺ ടാപ്പുചെയ്തുകൊണ്ട് ഏത് ഇൻകമിംഗ് കോളുകളും നിങ്ങൾക്ക് സ്വീകരിക്കാവുന്നതാണ്. ഓപ്‌ഷനുകളിൽ നിന്ന് ആളുകളുടെ പേരിന് സമീപമുള്ള ‘എൻഡ്’ ടാപ്പുചെയ്‌ത് നിങ്ങൾക്ക് കോളിൽ നിന്ന് ഓരോരുത്തരെ നീക്കം ചെയ്യാനുമാകും.\nകോളിൽ പങ്കെടുക്കുന്നയാളുടെ പേരുകൾ കോൾ വിളിച്ചയാൾക്ക് മാത്രമേ കാണാനാവൂ. പക്ഷേ, ഒരു അംഗം കോളിലേക്ക് ആളെ ചേർക്കുകയാണെങ്കിൽ, അവർ ഇപ്പോൾ ചേർത്ത വ്യക്തിയുടെ കോൺഫറൻസ് കോൾ ആയി മാറിയതും കാണാൻ കഴിയും.\nഇനി നിങ്ങളുടെ ഫോണിൽ മെർജ് ഓപ്‌ഷൻ കാണുന്നില്ലെങ്കിൽ അത് നിങ്ങളുടെ സിം കോൺഫറൻസ് കോൾ അനുവദിക്കുന്നില്ലെന്ന് മനസിലാക്കാം. വീഡിയോ കോളിംഗിനായി പുതിയ ആപ്പുകൾ ഇൻസ്‌റ്റാൾ ചെയ്യുന്നതും ചിലപ്പോൾ ഒരു ബുദ്ധിമുട്ടാണ്, ഇതിനായി ഐഫോണിൽ ഫേസ് ഫോണും, ആൻഡ്രോയിഡിൽ ‘വീഡിയോ കോൾ’ എന്ന ഫീച്ചറും എല്ലാ ഫോണുകളിലും കാണാം. ഇതും കോൺഫറൻസ് കോൾ രീതിയിൽ ഉപയോഗിക്കാം.\nAlso Read: വാട്ട്സ്ആപ്പില് ഡിലീറ്റാക്കിയ സന്ദേശങ്ങള് വീണ്ടെടുക്കണോ? ദാ എളുപ്പ വഴി\nWeb Title: How to makeaconference call from your android smartphone and iphone\nവാട്ട്സ്ആപ്പില് ഡിലീറ്റാക്കിയ സന്ദേശങ്ങള് വീണ്ടെടുക്കണോ? ദാ എളുപ്പ വഴി


big boss – Moviejox\nബിഗ് ബോസ്സിൽ നടന്നത് ഒന്നും മുഴുവൻ സത്യമല്ല; വെളിപ്പെടുത്തലുമായി ആര്യയുടെ ലൈവ് വീഡിയോ..!!\nബിഗ് ബോസ്സിൽ നടന്നത് ഒന്നും മുഴുവൻ സത്യമല്ല; വെളിപ്പെടുത്തലുമായി ആര്യയുടെ ലൈവ് വീഡിയോ..!! ജനപ്രിയ റിയാലിറ്റി ഷോ ബിഗ് ബോസ്സിലേക്ക് എത്തുമ്പോൾ ആരാധകർ ഏറെ ഉണ്ടായിരുന്ന ആൾ ആണ് ആര്യ. ഏഷ്യാനെറ്റിൽ തന്നെ സംപ്രേഷണം ചെയ്തിരുന്ന ബഡായി ബംഗ്ളാവ് എന്ന ഷോയിലൂടെയാണ് ആര്യക്കു ഏറെ ആരാധകർ ഉണ്ടായത്. എന്നാൽ ബിഗ് ബോസ് ഷോ തുടങ്ങി കുറച്ചു ദിവസങ്ങൾ കഴിഞ്ഞതോടെ ആര്യയോടുള്ള ഇഷ്ടം പ്രേക്ഷകർക്ക് കുറഞ്ഞു വരുന്നതായി കാണാൻ സാധിച്ചു. കാരണം …\nMarch 28, 2020\tCOVID19, ENTERTAINMENT NEWS, Kerala 0\nMarch 20, 2020\tENTERTAINMENT NEWS, Kerala 0\nസുജോ തിരിച്ച് വന്നത് ഈ രണ്ട് കാര്യങ്ങള്‍ക്ക് വേണ്ടി മാത്രമാണ്, പൊട്ടിത്തെറിച്ച് അലസാന്‍ഡ്ര\nസുജോ തിരിച്ച് വന്നത് ഈ രണ്ട് കാര്യങ്ങള്‍ക്ക് വേണ്ടി മാത്രമാണ്, പൊട്ടിത്തെറിച്ച് അലസാന്‍ഡ്ര ജനപ്രിയ റിയലിറ്റി ഷോ ബിഗ്‌ബോസ് സീസൺ ഒന്നിലെ പേളിഷ് പ്രണയം പോലെ മറ്റൊരു പ്രണയവും രണ്ടാം സീസണിലും പ്രേക്ഷകര് ഏറെ പ്രതീക്ഷിച്ചിരുന്നു. അതിന് ഏറ്റവുമധികം സാധ്യത കല്പിച്ചിരുന്നു അലസാന്ഡ്രയും സുജോയും തമ്മിൽ ആയിരുന്നു. എന്നാല് വൈല്‍ഡ് കാര്‍ഡ് എന്‍ട്രിയിലൂടെ പവന് എത്തിയതോടെ ഇവരുടെ പ്രണയം തകർന്നു തരിപ്പണമായി. പിന്നാലെ പ്രധാന വില്ലനായി കണ്ണിനസുഖവുമെത്തി. എന്നാല് അസുഖം …\nപുറത്തിറങ്ങുബോൾ വമ്പൻ സ്വീകണം പ്രതീക്ഷിച്ചു ബിഗ് ബോസ് താരങ്ങൾ – എന്നാൽ ആരും ഇല്ലാതെ അവർ പുറത്തിറങ്ങി\nMarch 19, 2020\tENTERTAINMENT NEWS, Kerala 0\nപുറത്തിറങ്ങുബോൾ വമ്പൻ സ്വീകണം പ്രതീക്ഷിച്ചു ബിഗ് ബോസ് താരങ്ങൾ – എന്നാൽ ആരും ഇല്ലാതെ അവർ പുറത്തിറങ്ങി ഏഷ്യാനെറ്റ് സംപ്രേക്ഷണം ചെയ്യുന്ന ജനപ്രിയ റിയാലിറ്റി ഷോ ബിഗ് ബോസ് സീസണ് 2, ആവേശകരമായി മുന്നേറുന്നതിനിടയിലാണ് അവസാനിപ്പിക്കുകയാണെന്നുള്ള വിവരങ്ങള് പുറത്തുവന്നത്. ഷോയുടെ നിര്‍മ്മാതാക്കള് ഫേസ്ബുക്ക് പേജിലൂടെയായിരുന്നു ഇതേക്കുറിച്ച് കാര്യങ്ങൾ വ്യക്തമാക്കിയത്. വൈകാതെ തന്നെ ഇതേക്കുറിച്ചുള്ള വിവരങ്ങള് പുറത്തുവിടുമെന്നായിരുന്നു ഫേസ്ബുക്ക് പോസ്റ്റ്. പരിപാടി താല്‍ക്കാലികമായി നിര്‍ത്തിവെക്കുന്നുവെന്നായിരുന്നു പലരും ആദ്യം കരുതിയത്. എന്നാൽ …\nഅയാൾക്കുള്ളിലെ ക്രിമിനൽ സ്വാഭാവം പുറത്തുവന്നു; നിയമനടപടി സ്വീകരിക്കണം ഡോ. രജിത്തിനെതിരെ ആഞ്ഞടിച്ച് ദിയ സന\nMarch 18, 2020\tENTERTAINMENT NEWS, Kerala 0\nഅയാൾക്കുള്ളിലെ ക്രിമിനൽ സ്വാഭാവം പുറത്തുവന്നു; നിയമനടപടി സ്വീകരിക്കണം ഡോ. രജിത്തിനെതിരെ ആഞ്ഞടിച്ച് ദിയ സന ഏഷ്യാനെറ്റ് സംപ്രേക്ഷണം ചെയ്യുന്ന ജനപ്രിയ റിയാലിറ്റി ഷോ ബിഗ് ബോസ്സിലെ ഏറ്റവും കൂടുതൽ ആരാധകരുള്ള മത്സരാർത്ഥിയായിരുന്നു, ഷോയിൽ നിന്നും പുറത്താക്കപ്പെട്ട ഡോ. രജിത് കുമാർ. അദ്ദേഹമാണ് ഇപ്പോൾ സോഷ്യൽ മീഡിയയിൽ ചർച്ച വിഷയം. കഴിഞ്ഞ വർഷത്തെ ബിഗ് ബോസ് മലയാളം സീസൺ ഒന്നിലെ മത്സരാർത്ഥിയും ആക്റ്റിവിസ്റ്റുമായ ദിയ സന ഇപ്പോൾ രജിത്ത് കുമാറിനെതിരെ …


സംസ്ഥാനത്ത് ഏറ്റവും കൂടുതല് പേര് കൊവിഡ് ചികിത്സയിലുള്ളത് കണ്ണൂര് മലപ്പുറം ജില്ലകളില്; പ്രതിരോധ പ്രവര്‍ത്തനങ്ങള് വര്‍ധിപ്പിക്കുമെന്ന് മുഖ്യമന്ത്രി - BIGNEWSLIVE | Latest Malayalam News\nതിരുവനന്തപുരം: സംസ്ഥാനത്ത് ഏറ്റവും കൂടുതല് പേര് കൊവിഡ് ചികിത്സയിലുള്ളത് കണ്ണൂര്, മലപ്പുറം ജില്ലകളില്. കണ്ണൂരും മലപ്പുറത്തും 36 പേര് വീതമാണ് കൊവിഡ് ബാധിച്ച് ചികിത്സയിലുള്ളത്. പാലക്കാട് 26, കാസര്‍കോട് 21, കോഴിക്കോട് 19, തൃശ്ശൂര് 16 എന്നിങ്ങനെയാണ് കൂടുതല് പേര് ചികിത്സയിലുള്ള ജില്ലകളുടെ കണക്ക്.\nഅതെസമയം സംസ്ഥാനത്ത് ഇന്ന് കൊവിഡ് രോഗികളുടെ എണ്ണത്തില് വന് വര്‍ധനവാണ് ഉണ്ടായത്. സംസ്ഥാനത്ത് ഇന്ന് 42 പേര്‍ക്ക് കൂടി കൊവിഡ് സ്ഥിരീകരിച്ചു. കണ്ണൂര് 12 , കാസര്‍കോട് 7, കോഴിക്കോട് പാലക്കാട് അഞ്ച് വീതം, മലപ്പുറം തൃശ്ശൂര് നാല് വീതം, കോട്ടയം രണ്ട് കൊല്ലം പത്തനംതിട്ട വയനാട് എന്നിവിടങ്ങളില് ഒരാള്‍ക്ക് വീതവുമാണ് ഇന്ന് രോഗം സ്ഥിരീകരിച്ചത്. ഇന്ന് രോഗം സ്ഥിരീകരിച്ചവരില് 21 പേര് മഹാരാഷ്ട്രയില് നിന്നും വന്നതാണ്. തമിഴ്‌നാട് ആന്ധ്രപ്രദേശ് എന്നിവിടങ്ങളില് നിന്ന് വന്ന ഒരോരുത്തര്‍ക്കും രോഗം സ്ഥിരീകരിച്ചു.\nവിദേശത്ത് നിന്ന് വന്ന 19 പേര്‍ക്കും രോഗം സ്ഥിരീകരിച്ചു. കണ്ണൂരില് രോഗം സ്ഥിരീകരിച്ചത് സമ്പര്‍ക്കം മൂലമാണ്. കോഴിക്കോട് രോഗം സ്ഥിരീകരിച്ചയാള് ആരോഗ്യ പ്രവര്‍ത്തകയ്ക്കാണ്. സംസ്ഥാനത്ത് ഇതുവരെ 732 പേര്‍ക്കാണ് രോഗം സ്ഥിരീകരിച്ചത്. ഇന്ന രണ്ട് പേര്‍ക്ക് രോഗം ഭേദമായിട്ടുണ്ട്. നിലവില് 216 പേര് ചികിത്സയിലുണ്ട്.\nസംസ്ഥാനത്ത് നിരീക്ഷണത്തിലുള്ളവരുടെ എണ്ണം ഗണ്യമായി വര്‍ധിച്ചിട്ടുണ്ട്. സംസ്ഥാനത്ത് ആകെ 84258 പേര് നിരീക്ഷണത്തിലുണ്ട്. ഇതില് 83649 പേര് വീടുകളിലോ ഇന്‍സ്റ്റിറ്റിയൂഷണല് ക്വാറന്റൈനിലാണ് 609 ആശുപത്രയിലും നിരീക്ഷണത്തിലാണ്. ഇന്ന് മാത്രം 162 പേരെ ആശുപത്രിയില് പ്രവേശിപ്പിച്ചു. വൈറസ് ബാധിതരുടെ എണ്ണത്തിലുണ്ടായ വര്‍ധന സൂചിപ്പിക്കുന്നത് പ്രതിരോധ സന്നാഹങ്ങള് വര്‍ധിപ്പിക്കേണ്ടതുണ്ടെന്ന സന്ദേശമാണെന്ന് മുഖ്യമന്ത്രി പറഞ്ഞു.\nTags: kannur- covidMalappuram


നിലനില്‍പ്പിനായുള്ള പോരാട്ടത്തില് രാമനഗരത്തിലെ പട്ടുനൂല് ഉല്‍പ്പാദകര്\n30 May, 2018 at 03:32 PM\nജെഡിഎസ് നേതാവ് എച്ച്ഡി കുമാരസ്വാമിയെ തുടര്‍ച്ചയായി നിയമസഭയിലേക്കെത്തിക്കുന്ന മണ്ഡലമാണ് രാമനഗര.\nരാജ്യത്തെ ഏറ്റവും വലിയ പട്ടുനൂല് കേന്ദ്രങ്ങളിലൊന്നാണ് കര്‍ണ്ണാടകയിലെ രാമനഗര. രാമനഗരയിലെ പട്ടുനൂല് ഉല്‍പ്പാദന കേന്ദ്രങ്ങള് ഇന്ന് നിലനില്‍പ്പിനുള്ള പോരാട്ടത്തിലാണ്. നോട്ട് നിരോധവും ജിഎസ്ടിയുമെല്ലാം പ്രതിസന്ധിയിലായ പട്ടുനൂല് വ്യവസായത്തെ കൂടുതല് തകര്‍ച്ചയിലേക്ക് നയിച്ചെന്ന് രാമനഗരയിലെ പട്ടുനൂല് ഉല്‍പ്പാദകര് പറയുന്നു.\nസില്‍ക്ക് സിറ്റിയിലേക്ക് സ്വാഗതം. ഇതാണ് രാമനഗര് ജില്ലയിലേക്കുള്ള പ്രവേശന കവാടത്തില് എഴുതിവെച്ചിരിക്കുന്നത്. നഗരത്തിന്‍റെ അരികുകളിലെ ഇടുങ്ങിയ പാതകള് ചെന്നെത്തുന്ന ഗ്രാമങ്ങളെല്ലാം പട്ടുനൂല് ഉല്‍പ്പാദിപ്പിച്ച് ഉപജീവനം നടത്തുന്നവരുടേതാണ്. അത്തരത്തിലൊരു ഗ്രാമമാണ് യറബ് നഗര്.\nവീടുകളോട് ചേര്‍ന്നുള്ള നൂറിലധികം ചെറുകിട പട്ടുനൂല് നിര്‍മ്മാണ കേന്ദ്രങ്ങള് ഇവിടെ പ്രവര്‍ത്തിക്കുന്നു. പലതും നിലനില്‍ക്കുന്നത് പേരിന് മാത്രം. ചിലതെല്ലാം പൂര്‍ണ്ണമായും പ്രവര്‍ത്തനം നിലച്ചു. ഈ ഗ്രാമത്തില് തന്നെ വന്‍കിട ഫാക്ടറികളും പ്രവര്‍ത്തിക്കുന്നുണ്ട്. അത്തരം ഫാക്ടറികള്‍ക്ക് നിരവധി സര്‍ക്കാര് ആനുകൂല്യം ലഭിക്കുമ്പോള് ചെറുകിട ഉല്‍പ്പാദന കേന്ദ്രങ്ങള് അവഗണിക്കപ്പെടുകയാണ്. നോട്ട് നിരോധവും ജിഎസ്ടിയും നടപ്പിലാക്കിയതിന്റെ ദുരിതത്തില് നിന്ന് ഇതുവരെ മുക്തരായിട്ടില്ലെന്നും ഇവര് പറയുന്നു.\nജെഡിഎസ് നേതാവ് എച്ച്ഡി കുമാരസ്വാമിയെ തുടര്‍ച്ചയായി നിയമസഭയിലേക്കെത്തിക്കുന്ന മണ്ഡലമാണ് രാമനഗര. മുസ്ലിം വൊക്കലിഗ വോട്ടര്‍മാരുടെ പിന്തുണയിലാണ് കുമാര സ്വാമിയുടെ ജൈത്ര യാത്ര. ഇത്തവണയും കുമാര സ്വാമിക്ക് ജയിക്കാന് വലിയ വിയര്‍പ്പൊഴുക്കേണ്ടി വരില്ലെന്നാണ് വിലയിരുത്തല്. പക്ഷെ, ഈ പരമ്പരാഗത തൊഴില് സംരക്ഷിക്കാന് കര്‍ണ്ണാടക രാഷ്ട്രീയത്തിന്‍റെ കിങ് മേക്കറാകാന് ഒരുങ്ങുന്ന\nകുമാര സ്വാമി എന്തെങ്കിലും ചെയ്യുമെന്ന പ്രതീക്ഷ ഇവര് പങ്കുവെക്കുന്നില്ല.\nഡല്‍ഹിയില് ഏകദിന വാഹന പണിമുടക്ക് പുരോഗമിക്കുന്നു


reasons for late periods: ആര്‍ത്തവം വൈകുന്നുവോ, കാരണമുണ്ട്..... - reasons for late periods | Samayam Malayalam\nആര്‍ത്തവം വൈകുന്നുവോ, കാരണമുണ്ട്.....\nSamayam Desk | Lipi | Updated: 24 Sep 2020, 11:51:31 AM\nആര്‍ത്തവം വൈകി വരുന്നതിന് പുറകില് കാരണങ്ങള് പലതാണ്. ഇതെക്കുറിച്ചറിയൂ.\nസ്ത്രീ ശരീരത്തിലെ സ്വാഭാവിക ആരോഗ്യ പ്രക്രിയായ ആര്‍ത്തവം പലപ്പോഴും ആശയക്കുഴപ്പുണ്ടാക്കാറുണ്ട്. ചിലര്‍ക്കിത് ഒന്നിലേറെ തവണ വരും, ചിലര്‍ക്കിത് നേരത്തെയാകും, ചിലപ്പോള് നേരം വൈകിയും. ആര്‍ത്തവ ക്രമക്കേടുകള് എന്ന ഗണത്തില് പെടുത്താവുന്നവയാണ് ഇവയെല്ലാം തന്നെ. ആര്‍ത്തവം വരേണ്ട സമയം കഴിഞ്ഞിട്ടും വരാത്തത്, ആര്‍ത്തവം വൈകുന്നത് പല സ്ത്രീകളേയും അലട്ടുന്ന പ്രശ്‌നമാണ്. ഗര്‍ഭനിരോധന വഴികള് ഉപയോഗിയ്ക്കുന്നവരെങ്കില്, തതല്‍ക്കാലം കുഞ്ഞു വേണ്ട എന്നു ചിന്തിയ്ക്കുന്നവരെങ്കില് ഇത് ഗര്‍ഭധാരണമോ എന്ന ആശങ്കയിലൂടെ കടന്നു പോകാനും സ്‌ട്രെസ് പോലുള്ള പ്രശ്‌നങ്ങള്‍ക്കും കാരണമാകും. ആദ്യാത്തവ ശേഷം ഏറെക്കാലത്തേയ്ക്ക് ചില പെണ്‍കുട്ടികളില് ആര്‍ത്തവം വരാതിരിയ്ക്കാം. ഇത് ഏറെ നീണ്ട ഇടവേളയെങ്കില് മെഡിക്കല് സഹായം തേടുക. അല്ലെങ്കില് കാര്യമാക്കാനില്ല. കാരണം ആര്‍ത്തവ ക്രമക്കേടുകള് ആര്‍ത്തവാരംഭത്തില് സാധാരണയാണ്. പിന്നീട് കാലക്രമേണ് ഇത് ക്രമമാകുകയും ചെയ്യും.ആര്‍ത്തവം വൈകാന് ആരോഗ്യപരവും അല്ലാത്തതുമായ പല കാരണങ്ങളുമുണ്ട്. ഇതെക്കുറിച്ചറിയൂ.\nവ്യായാമം ആരോഗ്യത്തിന് നല്ലതാണ്. എന്നാല് അമിതമായ വ്യായാമം ഗുണത്തേക്കാള് ദോഷം വരുത്തും. ആര്‍ത്തവത്തേയും ഇതു ബാധിയ്ക്കും ശരീരത്തിലെ ഹോര്‍മോണ് ചക്രത്തെ ബാധിയ്ക്കുന്നതു തന്നെയാണ് കാരണം. അമിത വ്യായാമമുണ്ടെങ്കില്, പ്രത്യേകിച്ചും ഇത് പെട്ടെന്ന് തുടങ്ങിയതെങ്കില് ഇത് ആര്‍ത്തവം വൈകാനുള്ള കാരണമാകും. ഇത് ശരീരത്തില് ഹോര്‍മോണ് പ്രവര്‍ത്തനത്തെ ബാധിയ്ക്കുന്നു. സ്‌ട്രെസ് ആര്‍ത്തവം വൈകിപ്പിയ്ക്കുന്ന മറ്റൊരു പ്രധാന കാരണമാണ്. സ്‌ട്രെസ് ആര്‍ത്തവ ക്രമക്കേടുകള് ഉണ്ടാക്കുന്നതാണ് കാരണം.\nഭക്ഷണ രീതി, പ്രത്യേകിച്ച് ഡയറ്റെടുക്കുന്നതാണ് ഒരു കാരണം. ഡയറ്റ് അതി കഠിനമായതെങ്കില്, ആരോഗ്യകരമല്ലെങ്കില് ഇത് ആര്‍ത്തവത്തെ ബാധിയ്ക്കാം. പ്രത്യേകിച്ചും ശരീരത്തിന് ആവശ്യമായ പോഷകങ്ങളില് കുറവു വരാന് ഇത് കാരണമാകുന്നുവെങ്കില്. ഡയറ്റില്ലെങ്കില് തന്നെയും ആരോഗ്യകരമായ ഭക്ഷണത്തിന്റെ കുറവെങ്കിലും ജങ്ക് ഫുഡ് പോലുള്ളവയുടെ അമിത ഉപയോഗമെങ്കിലുമെല്ലാം തന്നെ ഈ പ്രശ്‌നം സ്വാഭാവികമാണ്. ആരോഗ്യകരമായ ആര്‍ത്തവത്തിന് ശരീരത്തിന്റെ ആരോഗ്യവും ഏറെ പ്രധാനമാണ്. ഈറ്റിംഗ് ഡിസോര്‍ഡറുകള് എ്ന്നറിയപ്പെടുന്ന അനോറെക്‌സിയ, ബുളീമിയ എന്നിവയും ഈ പ്രശ്‌നത്തിന് കാരണമാകുന്നു.\nകഴിയ്ക്കുന്ന ഗുളികകള് ഇത്തരം പ്രശ്‌നത്തിന് കാരണമാകുന്ന ഒന്നാണ്. ഏതെങ്കിലും ഹോര്‍മോണ് ഗുളികകളെങ്കില് പ്രത്യേകിച്ചും. കോണ്‍ട്രാസെപ്റ്റീവ് പില്‍സ് ഏറെക്കാലമായി കഴിയ്ക്കുന്നത് ഇത്തരം പ്രശ്‌നമുണ്ടാക്കാം. ഇതു പോലെ എമര്‍ജന്‍സി പില്‍സ് കഴിയ്ക്കുന്നതും ആര്‍ത്തവം വൈകാന് കാരണമുണ്ടാക്കാം. ഇത്തരം കോണ്‍ട്രാസെപ്റ്റീവ് പില്‍സ് പ്രധാനമായും ഹോര്‍മോണ് കൊണ്ടുണ്ടാക്കിയവയാണ്. ഇതാണ് ഗര്‍ഭനിരോധനത്തിന് വഴിയൊരുക്കുന്നത്.\nചില രോഗങ്ങള് ആര്‍ത്തവം വൈകുന്നതിനുള്ള കാരണമാണ്. ഹൈപ്പോതലാമസ്, പിറ്റിയൂറ്ററി ഗ്രന്ഥി എന്നിവയെ ബാധിയ്ക്കുന്ന ചില രോഗങ്ങള്, ഓവറി, യൂട്രസ് സംബന്ധമായ പ്രശ്‌നങ്ങള് എന്നിവയെല്ലാം തന്നെ ഈ അവസ്ഥയ്ക്ക് കാരണമാകാം. പോളി സിസ്റ്റിക് ഓവറി സിന്‍ഡ്രോം, എന്‍ഡോമെട്രിയോസിസ്, ഫൈബ്രോയ്ഡുകള്, തൈറോയ്ഡ് തുടങ്ങിയ ആരോഗ്യ പ്രശ്‌നങ്ങളെല്ലാം തന്നെ ഇത്തരത്തില് ആര്‍ത്തവം വൈകിപ്പിയ്ക്കാനും ആര്‍ത്തവ ക്രമക്കേടുകള്‍ക്കും വഴിയൊരുക്കും. അടിവയറ്റിലെ കൊഴുപ്പുരുക്കും 1 സ്പൂണ് ഉലുവയിങ്ങനെ\nപെല്‍വിക് ഭാഗത്തുണ്ടായ സര്‍ജറി\nപെല്‍വിക് ഭാഗത്തുണ്ടായ സര്‍ജറിയെങ്കില് ഈ പ്രശ്‌നമുണ്ടാകാം. മെനോപോസ് അടുക്കുമ്പോഴും ആര്‍ത്തവം വൈകുന്നതും ആര്‍ത്തവ ക്രമക്കേടുകള് ഉണ്ടാകുന്നതും സാധാരണയാണ്. പ്രസവശേഷം മുലയൂട്ടല് കാലത്ത് ആര്‍ത്തവം വരാതിരിയ്ക്കാന് സാധ്യതയുണ്ട്. എന്നാല് പൊതുവേ മുലയൂട്ടല് കാലത്ത് ആര്‍ത്തവം വരില്ലെങ്കിലും ചിലപ്പോള് ചിലരില് ഓവുലേഷന് നടക്കാം. ഇതിനാല് തന്നെ കുഞ്ഞു വേണ്ടെന്നുള്ളവര് കൃത്യമായ ഗര്‍ഭനിരോധന ഉപാധികള് ഉപയോഗിയ്ക്കുന്നതാണ് ഗുണകരം. രണ്ടാം ഗര്‍ഭത്തിന് തടസം അമ്മായിയമ്മ....\nതക്കാളി സൂപ്പ് ഇങ്ങനെ കുടിച്ചാൽ ആരോഗ്യം കൂടെ പോരും! ആര്‍ട്ടിക്കിള് ഷോ\nഹെല്‍ത്ത് ടിപ്‌സ് മെന്‍സസ് പിരീഡ്‌സ് ആര്‍ത്തവം വൈകുന്നതിന് കാരണം ആര്‍ത്തവം ആരോഗ്യം reasons for late periods Pills late periods health tips exercise and periods\nWeb Title : reasons for late periods


ലണ്ടനിലെ പ്രദേശങ്ങളില് ബീജിങ്ങിലേതുപോലുള്ള മലിനീകരണം – നേരിടം\nലണ്ടനിലെ പ്രദേശങ്ങളില് ബീജിങ്ങിലേതുപോലുള്ള മലിനീകരണം\nവായൂ മലിനീകരണത്തിന്റെ 2016 അനുവദനീയമായ പരിധി മറികടക്കാന് വണ്ടിക്കാര്‍ക്ക് ആഴ്ചകളേ വേണ്ടിവന്നുള്ളു. ഒരു വര്‍ഷത്തില് 18 മണിക്കൂറിലധികം സമയം പരിധി മറികടക്കാന് പാടില്ല എന്നാണ് യൂറോപ്യന് യൂണിയന്റെ നിയമം.7ദിവസം Putney High Street, Knightsbridge എന്നീ രണ്ട് സ്ഥലങ്ങള് പരിധിക്ക് മുകളിലായിരുന്നു. കഴിഞ്ഞ വര്‍ഷം Oxford Street രണ്ട് ദിവസത്തേക്ക് പരിധി മറികടന്നു. നഗരത്തിന്റെ 12.5% സ്ഥലത്ത് ബീജിങ്ങിലേയും ഷാങ്ഹായിലേയും പോലുള്ള നൈട്രജന് ഡൈ ഓക്സൈഡ് മലിനീകരണം അനുഭവിക്കുന്നു എന്ന് Policy Exchange എന്ന സംഘം റിപ്പോര്‍ട്ട് ചെയ്തു. Committee on the Medical Effects of Air Pollutants ന്റെ കണക്ക് പ്രകാരം ബ്രിട്ടണില് പ്രതി വര്‍ഷം 60,000 ആളുകള് വായൂ മലിനീകരണത്താല് മരിക്കുന്നു. 2010 ല് ലണ്ടനില് മാത്രം 9,400 ആളുകള് മരിച്ചു എന്ന് King’s College ന്റെ പഠനം കണ്ടെത്തി.\nTagged കാര്, ഗതാഗതം, പരിസ്ഥിതി, മലിനീകരണം, വാര്‍ത്ത\nPrevious Post നാം കൊടുക്കുന്ന വില\nNext Post അവര്‍ക്ക് സമ്മാനമൊന്നും കൊടുക്കരുത്


ജീവിതം മാറ്റിമറിച്ച ഒറ്റയാത്ര, ആ സ്‍കൂളിനായി ഒരു വര്‍ഷക്കാലം അവളാ ഗ്രാമത്തില് കഴിഞ്ഞു | inspiring story of Trishna Mohanty who spend one year foravillage school\nജീവിതം മാറ്റിമറിച്ച ഒറ്റയാത്ര, ആ സ്‍കൂളിനായി ഒരു വര്‍ഷക്കാലം അവളാ ഗ്രാമത്തില് കഴിഞ്ഞു\nPune, First Published 20, Jun 2020, 2:17 PM\nനോങ്രിം എന്ന അവരുടെ ഗ്രാമത്തിന്‍റെ തലവനായിരുന്നു ആ സമയത്ത് ബാറ്റിസ്റ്റ. 2003 -ലാണ് ഗ്രാമത്തിലെ കുട്ടികള്‍ക്ക് വിദ്യാഭ്യാസം നല്‍കണം എന്ന ആഗ്രഹത്തോടെ താനാ സ്‍കൂള് തുടങ്ങാന് തീരുമാനിച്ചതെന്ന് ബാറ്റിസ്റ്റ തൃഷ്‍ണയോട് പറഞ്ഞു.\nഒരു യാത്രപ്രേമിയായിരുന്നു തൃഷ്‍ണ മൊഹന്തി, ഒപ്പം എഴുത്തുകാരിയും ഫോട്ടോഗ്രാഫറും. മേഘാലയയ്ക്കും നാഗാലാന്‍ഡിനും ഇടയിലുള്ള യാത്രയിലാണ് ചിറാപ്പുഞ്ചിയിലെ ഒരു ഒറ്റമുറി സ്‍കൂള് അവളെ ഏറെ ആകര്‍ഷിച്ചത്. ഖാസി ദമ്പതികളായ ബാറ്റിസ്റ്റ, ലഖിന്തി എന്നിവര് ചേര്‍ന്ന് നടത്തുന്ന സ്‍കൂളായിരുന്നു അത്.\n''2013 -ല് ഞാന് എന്‍റെ കമ്പ്യൂട്ടര് എഞ്ചിനീയര് ജോലി രാജിവെച്ചു. ഫ്രീലാന്‍സര് ട്രാവല് എഴുത്തുകാരിയും ഫോട്ടോഗ്രാഫറുമായി. പല ഒറ്റപ്പെട്ട പ്രദേശങ്ങളിലും ഞാന് യാത്ര ചെയ്‍തിട്ടുണ്ട്. പ്രത്യേകിച്ച് നോര്‍ത്ത് ഈസ്റ്റില്. അവിടെ മിക്ക ആളുകളും ഭക്ഷണമോ, പ്രാഥമികാരോഗ്യസൗകര്യമോ, വിദ്യാഭ്യാസമോ, ജോലിയോ ഒന്നും ലഭ്യമല്ലാതെ ജീവിക്കുന്നുണ്ട്. എന്നാല്, ആരും വേണ്ടപോലെ ഈ പ്രശ്‍നങ്ങളെ കൈകാര്യം ചെയ്‍തിട്ടില്ല. അങ്ങനെയാണ് 'യാത്ര' എന്ന ആശയത്തെ ചോദ്യം ചെയ്യേണ്ടതുണ്ടെന്നും എന്തെങ്കിലും അധികമായി ചെയ്യണമെന്നും എനിക്ക് തോന്നുന്നത്..'' തൃഷ്‍ണ പറയുന്നു.\nഅങ്ങനെ 2017 -ല് അവള് അരുണാചല് പ്രദേശ്, മേഘാലയ എന്നിവിടങ്ങളിലേക്ക് ഒരു യാത്ര നടത്തി. ഒരു ടൂറിസ്റ്റായിട്ടല്ല, മറിച്ച് ആ ഗ്രാമങ്ങളില് താമസിച്ച് അവിടുത്തെ യഥാര്‍ത്ഥജീവിതം എന്താണ് എന്നറിയാനായിരുന്നു ആ യാത്ര. അവളാദ്യം എത്തിയത് ചിറാപ്പുഞ്ചിയിലാണ്. അവള് അവിടെയൊരു ലോക്കല് ലോഡ്‍ജില് മുറി ബുക്ക് ചെയ്‍തു. അവിടെവച്ചാണ് അവള് ബാറ്റിസ്റ്റയെ കണ്ടുമുട്ടുന്നത്. അയാളായിരുന്നു ആ ഭൂമിയുടെ ഉടമ. ഒരു ഫോട്ടോഗ്രാഫറാണെന്ന് പറഞ്ഞതോടെ അയാള് അവളുടെ ഫേസ്ബുക്കിലും ഇന്‍സ്റ്റഗ്രാമിലും അവളെടുത്ത ചിത്രങ്ങള് കണ്ടു. അദ്ദേഹത്തിന്‍റെ ലോഡ്‍ജിന്‍റെ ഒരു ഫോട്ടോഷൂട്ട് നടത്താമോ എന്ന് അയാളവളോട് അന്വേഷിച്ചു. തൃഷ്‍ണ അതിന് സമ്മതിച്ചു. പകരം ഒരു കണ്ടീഷനും മുന്നോട്ടുവെച്ചു. ഫോട്ടോഷൂട്ട് നടത്താം. പക്ഷേ, അവളെ അയാളുടെ കുടുംബത്തിനൊപ്പം ഗ്രാമത്തിലെ വീട്ടില് താമസിക്കാന് സമ്മതിക്കണം. അയാളത് സമ്മതിച്ചു. താന് ആവശ്യപ്പെട്ട ഏറ്റവും മികച്ച കാര്യം എന്നാണ് തൃഷ്‍ണ അതിനെ വിശേഷിപ്പിക്കുന്നത്.\nപിറ്റേദിവസം ബാറ്റിസ്റ്റയും പന്ത്രണ്ട് വയസ്സുകാരനായ മകനും അവളെ അവരുടെ വീട്ടിലേക്ക് കൂട്ടിക്കൊണ്ടുപോയി. ഒരു കുന്നിന്‍മുകളിലായിരുന്നു ആ വീട്. വീട്ടിലെത്തിയതോടെ ബാറ്റിസ്റ്റ ഭാര്യക്ക് തൃഷ്‍ണയെ പരിചയപ്പെടുത്തി. അവരുടെ 10 മക്കള്‍ക്കും. അതില് മൂന്നുപേര് അവരുടെ സ്വന്തം മക്കളും ബാക്കി ദത്തുമക്കളുമായിരുന്നു. അവിടെ ഹോംസ്റ്റേക്കായി ഒരു മുറിയുണ്ടായിരുന്നു. വേറൊരു കാര്യം കൂടി തൃഷ്‍ണ മനസിലാക്കി. അവര് ഗ്രാമത്തിലെ കുട്ടികള്‍ക്ക് വിദ്യ പകരുന്നതിനായി ഒരു വിദ്യാലയം കൂടി നടത്തുന്നുണ്ട്. എന്നാല്, ആ ദമ്പതികളുടെ ഏക വരുമാനമാര്‍ഗം ആ ലോഡ്‍ജില് നിന്നും കിട്ടുന്ന തുക മാത്രമായിരുന്നു. ചിലപ്പോള് സ്‍കൂളിനെ കുറിച്ചറിഞ്ഞശേഷം വിനോദസഞ്ചാരികള് സംഭാവന എന്തെങ്കിലും നല്‍കും.\nനോങ്രിം എന്ന അവരുടെ ഗ്രാമത്തിന്‍റെ തലവനായിരുന്നു ആ സമയത്ത് ബാറ്റിസ്റ്റ. 2003 -ലാണ് ഗ്രാമത്തിലെ കുട്ടികള്‍ക്ക് വിദ്യാഭ്യാസം നല്‍കണം എന്ന ആഗ്രഹത്തോടെ താനാ സ്‍കൂള് തുടങ്ങാന് തീരുമാനിച്ചതെന്ന് ബാറ്റിസ്റ്റ തൃഷ്‍ണയോട് പറഞ്ഞു. എന്നാല്, പ്രാഥമിക സൗകര്യങ്ങള്, അധ്യാപകര്, പഠനസാമഗ്രികള് തുടങ്ങി പലതിനും പണം കണ്ടെത്തേണ്ടിയിരുന്നു. നഴ്‍സറി മുതല് ഒമ്പതാം ക്ലാസ് വരെയായിരുന്നു സ്‍കൂളിലുണ്ടായിരുന്നത്. എല്ലാ ക്ലാസും ഒരൊറ്റ ഹാളിലായിരുന്നു ഉണ്ടായിരുന്നത്. അധ്യാപകരാകട്ടെ വിവിധ മേഖലകളിലുള്ളവരാണെങ്കിലും കൃത്യമായ അധ്യാപക പരിശീലനം നേടിയവരായിരുന്നില്ല. പലരും സിലബസ് പൂര്‍ത്തീകരിക്കാന് പാടുപെട്ടു. കരിക്കുലം ഇംഗ്ലീഷില് തന്നെയായിരുന്നു. പരീക്ഷ എഴുതുന്നതിന് ചില ബുദ്ധിമുട്ടുകള് കുട്ടികള് അനുഭവിച്ചുപോന്നു.\nഏതായാലും ആറ് ദിവസം ആ ഗ്രാമത്തില് ചെലവഴിച്ച ശേഷം തൃഷ്‍ണ അവളുടെ യാത്ര തുടര്‍ന്നു നാഗാലാന്‍ഡിലേക്ക്. പൂനെയിലേക്ക് തിരികെവരും മുമ്പ് രണ്ടാഴ്‍ച അവളവിടെ ചെലവഴിച്ചു. എന്നാല്, നാട്ടിലേക്ക് തിരിച്ചുപോകും മുമ്പ് അവളൊരു തീരുമാനമെടുത്തിരുന്നു താന് ഇവിടേക്ക് തിരികെ വരും ഒരു വര്‍ഷത്തിനുള്ളില്.\n2018 ഡിസംബറില് ഒമ്പത് മാസത്തേക്ക് നോങ്രിമിലേക്ക് അവള് തിരികെവന്നു. മൂന്ന് ലക്ഷ്യമായിരുന്നു അവളുടെ ആ വരവിന്. അധ്യാപകര്‍ക്ക് കൃത്യമായ പരിശീലനം നല്‍കുക, സ്‍കൂളില് ഒരു ടോയ്‍ലെറ്റ് നിര്‍മ്മിക്കുക, ഒരു ലൈബ്രറി നിര്‍മ്മിക്കുക.\nഫെബ്രുവരിയിലായിരുന്നു അക്കാദമിക് ഇയര് തുടങ്ങുന്നത്. എന്നാല്, രണ്ടുമാസം നേരത്തെ എത്തുകയായിരുന്നു തൃഷ്‍ണ. അധ്യാപകരുടെ കൂടെയിരുന്ന് അവര്‍ക്ക് വേണ്ട പ്ലാന് തയ്യാറാക്കുകയായിരുന്നു പ്രാഥമിക ലക്ഷ്യം. എന്നാല്, എല്ലാവര്‍ക്കും അത് സ്വീകാര്യമായിരുന്നില്ല. ചിലരൊക്കെ ജോലി തന്നെ ഉപേക്ഷിച്ചുപോയി. പകരം അധ്യാപകരെ കണ്ടെത്തുക എന്നത് ബുദ്ധിമുട്ടായിരുന്നു. അങ്ങനെ ഒമ്പതാം ക്ലാസിലേക്ക് വെറും നാല് അധ്യാപകര് മാത്രമായി സ്‍കൂള് തുറക്കേണ്ടി വന്നു. ഫെബ്രുവരി മുതല് 2019 സപ്‍തംബര് വരെ തൃഷ്‍ണ അവിടെ താമസിക്കുകയും ഖാസി ജീവിതരീതി പരിശീലിക്കുകയും കുട്ടികളെ സ്‍കൂളില് പഠിപ്പിക്കുകയും ചെയ്‍തു.\nഅവളുടെ ഏറ്റവും വലിയ സ്വപ്‍നമായിരുന്നു ഒരു ലൈബ്രറി തുടങ്ങുക എന്നത്. അതിനും മാത്രമുള്ള സാമ്പത്തികം അവള്‍ക്കില്ലായിരുന്നു. ഇന്‍സ്റ്റഗ്രാം അക്കൗണ്ടില് ട്രാവല് സ്റ്റോറി ചെയ്യുന്നതോടൊപ്പം പഴയ പുസ്‍തകങ്ങള് സംഭാവന ചെയ്യാന് കൂടി അവള് അപേക്ഷിച്ചു. അപ്പോഴാണ് കുറച്ചുപേര് ആമസോണ് വിഷ്‍ലിസ്റ്റ് ക്രിയേറ്റ് ചെയ്യാന് പറയുന്നത്. അങ്ങനെ ചെയ്‍തതിന്‍റെ ഫലമായി 60,000 രൂപയോളം വിലവരുന്ന 200-250 പുസ്‍തകങ്ങള് അവള്‍ക്ക് ലഭിച്ചു. 24 മണിക്കൂറിനുള്ളില് വിഷ്‍ലിസ്റ്റിലെ മുഴുവന് പുസ്‍തകങ്ങളും ലഭിച്ചു. അതില് നോവലും എന്‍സൈക്ലോപീഡിയയും അടക്കം നാനാതരത്തിലുള്ള പുസ്‍തകങ്ങളുണ്ട്. ചിലരാകട്ടെ നോട്ടുപുസ്‍തകങ്ങളും സ്റ്റേഷനറികളും കുട്ടികള്‍ക്കായി നല്‍കി.\nഅടുത്ത നഗരമായ ഷില്ലോംഗിലാണ് സാധനങ്ങളെത്തുക. അവ ശേഖരിക്കുന്നതിനായി ബാറ്റിസ്റ്റയും തൃഷ്‍ണയും ഷില്ലോംഗിലേക്ക് പോയി. എന്നാല്, കനത്ത മഴ പെയ്യുന്ന സ്ഥലമാണ് ചിറാപുഞ്ചി. ഒരിക്കല് കനത്ത മഴ പെയ്‍ത് വെള്ളം കയറിയതിന്‍റെ ഭാഗമായി വീടും പുസ്‍കവുമെല്ലാം വെള്ളം കയറി. ഒരുവിധത്തില് അവരത് സ്‍കൂളിലേക്ക് മാറ്റി. ഒരാഴ്‍ചയ്ക്ക് ശേഷം തൃഷ്‍ണയുടെ ഒരു സുഹൃത്ത് 30,000 രൂപ സംഭാവന നല്‍കി. അതുപയോഗിച്ച് അവര് ടേബിളുകളും കസേരകളും സെക്കന്‍ഡ് ഹാന്‍ഡ് ഷെല്‍ഫും വാങ്ങി. ഒടുവില്, 2019 - ആഗസ്‍തില് ലൈബ്രറി പൂര്‍ത്തിയായി. നോങ്രിമില് തങ്ങിയതിന്‍റെ അവസാന നാളുകളായപ്പോഴേക്കും ബാറ്റിസ്റ്റ അവിടെയൊരു ടോയ്‍ലെറ്റ് പണിയാനുള്ള തുക കണ്ടെത്തിയിരുന്നു.\nസപ്‍തംബര് 2019 -ല് അവള് പൂനെയിലേക്ക് മടങ്ങി. തന്‍റെ രണ്ടാം കുടുംബമെന്ന് അവള് കരുതുന്നനോങ്രിമിലെ വീട്ടിലേക്ക് എന്നും വിളിച്ച് അവള് കാര്യങ്ങള് അന്വേഷിക്കുന്നുണ്ട്. അവിടെ താമസിച്ച ഒരു വര്‍ഷക്കാലം താന് എത്രമാത്രം പ്രിവിലേജ്‍ഡ് ആണ് എന്ന് തിരിച്ചറിഞ്ഞുവെന്നും ആ വലിയ യാത്ര തുടങ്ങിയതോടെ മറ്റ് യാത്രകളില്ലാതായി എന്നും അവള് പറയുന്നു. ഇപ്പോഴും പലവിധത്തിലുള്ള പരാധീനതകള് സ്‍കൂള് നേരിടുന്നുണ്ട്. അതെല്ലാം ശരിയാവുമെന്നും കുട്ടികളെല്ലാം വായിക്കുന്നുണ്ടെന്നും വിദ്യാഭ്യാസം അവരെയും ഇനി വരുന്നവരെയും മാറ്റിത്തീര്‍ക്കുമെന്നും പ്രതീക്ഷിക്കുന്നതായി തൃഷ്‍ണ പറയുന്നു.\nLast Updated 20, Jun 2020, 2:17 PM


ആര്‍ദ്ര പഠനത്തില് മിടുമിടുക്കിയാണ്; മെഡിസിന് അലോട്ട്‌മെന്റ് ശരിയായപ്പോള് ജാതി സര്‍ട്ടിഫിക്കറ്റില് പൊരുത്തക്കേട്; അച്ഛമ്മയുടെ ക്രിസ്ത്യന് പേരാണ് സംവരണത്തിന് തടസ്സമെന്ന് കിര്‍ത്താ�\nSun Jan 21 2018 15:58:28 GMT+0530 (IST)\nSarun A Jose| Updated On: 2016-09-22 11:58:07.0 | Location :\n2013ല് പ്ലസ്ടു ജയിച്ച ആര്‍ദ്രയ്ക്ക് 95 ശതമാനം മാര്‍ക്കുണ്ടായിരുന്നു. ഡോക്ടറാകാനുള്ള ആഗ്രഹത്താല് കോച്ചിംഗിന് ശേഷം ഇതുവരെ മൂന്നു വട്ടം എന്‍ട്രന്‍സ് പരീക്ഷയെഴുതി. കഴിഞ്ഞ വര്‍ഷം അലോട്ട്മെന്റിന് പരീക്ഷാ കമ്മീഷണര് വിളിപ്പിച്ചെങ്കിലും കിര്‍ത്താഡ്സ് എതിര്‍ത്തതിനാല് സീറ്റ് കിട്ടിയില്ല. ഏറെ നാളുകളായുള്ള നിയമപോരാട്ടത്തിനൊടുവില് ഈ വര്‍ഷമെഴുതിയ പരീക്ഷയുടെ ഫലം ജനറല് വിഭാഗത്തില് ഉള്‍പ്പെടുത്തി പ്രസിദ്ധീകരിക്കാന് കോടതി നിര്‍ദ്ദേശിച്ചു. എന്നാല് നടപടിക്രമങ്ങള് പൂര്‍ത്തിയായി ഫലം പ്രസിദ്ധീകരിച്ചപ്പോഴേക്കും അലോട്ട്‌മെന്റിന് അപേക്ഷിക്കാനുള്ള സമയം അവസാനിച്ചിരുന്നു.\n''ഡോക്ടറാകുക എന്നത് എന്റെ വലിയ ആഗ്രഹമാണ്. ജാതി സര്‍ട്ടിഫിക്കറ്റിന്റെ പേരില് എന്റെ മൂന്ന് വര്‍ഷത്തെ പഠനം മുടങ്ങി. ഞാനെന്ത് തെറ്റ് ചെയ്‌തെന്നറിയില്ല. കൂടെ പഠിച്ചവരൊക്കെ ഡിഗ്രി കഴിഞ്ഞു. ഞാനിങ്ങനെ വെറുതെ ഇരിക്കുകയാ. നഴ്‌സിംഗിനും പാരാമെഡിക്കല് കോഴ്‌സിനുമൊക്കെ കൊടുത്തിരുന്നെങ്കിലും സര്‍ട്ടിഫിക്കറ്റ് ഇല്ലാത്തതിനാല് അവിടുന്നും തള്ളി. ജനറല് കാറ്റഗറിയില് പഠിക്കാമെന്ന് കരുതി കോളേജുകളില് അന്വേഷിച്ചപ്പോള് പഠിച്ചിറങ്ങാന് പത്ത് ലക്ഷം രൂപയെങ്കിലും വേണ്ടി വരുമെന്നറിഞ്ഞു. അത്രയും പൈസ എവിടുന്നു കിട്ടാന്? അറിയില്ല എന്ത് ചെയ്യുമെന്ന്...''\nജാതിയുടെ പേരില് അവഗണന നേരിടുന്ന അവാര്‍ഡ് ജേതാവായ ഫോട്ടോഗ്രാഫര്, പത്തനാപുരം സ്വദേശി സുധാകരന് ചിത്രമാളികയുടെ മകളാണ് ആര്‍ദ്രാ സുധാകരന്. പഠനമികവില് സ്‌കൂളിലും പ്ലസ്ടുവിലുമൊക്കെ ആര്‍ദ്രയുടെ പേര് ആദ്യസ്ഥാനത്തായിരുന്നു. 2013ല് പ്ലസ്ടു ജയിച്ച ആര്‍ദ്രയ്ക്ക് 95 ശതമാനം മാര്‍ക്കുണ്ടായിരുന്നു. ഡോക്ടറാകാനുള്ള ആഗ്രഹത്താല് കോച്ചിംഗിന് ശേഷം ഇതുവരെ മൂന്നു വട്ടം എന്‍ട്രന്‍സ് പരീക്ഷയെഴുതി. കഴിഞ്ഞ വര്‍ഷം അലോട്ട്മെന്റിന് പരീക്ഷാ കമ്മീഷണര് വിളിപ്പിച്ചെങ്കിലും കിര്‍ത്താഡ്സ് എതിര്‍ത്തതിനാല് സീറ്റ് കിട്ടിയില്ല. ആര്‍ദ്രയുടെ അച്ഛമ്മയ്ക്ക് ക്രിസ്ത്യന് പേരുള്ളതിനാല് പട്ടികജാതി സംവരണത്തിന് അര്‍ഹതയില്ലെന്നാണ് പറയുന്ന കാരണം! പട്ടിക ജാതി-പട്ടികവര്‍ഗ്ഗ ക്ഷേമത്തിനായുള്ള കിര്‍ത്താഡ്സിന്റെ 'പ്രവര്‍ത്തനം' മൂലം ആര്‍ദ്രയുടെ പഠനം പാതി വഴിയില് നിന്ന് പോയിരിക്കുകയാണിപ്പോള്.\nഅലോട്ട്‌മെന്റിനായി ചെന്നു; കണ്ണീരോടെ മടക്കം\nഅമ്മ സുവര്‍ണ്ണ ഒബിസി വിഭാഗത്തില്‍പ്പെട്ട ആളായിരുന്നതിനാല് പ്ലസ്ടു തലം വരെ ആര്‍ദ്ര ഒബിസി എന്നായിരുന്നു ജാതി രേഖപ്പെടുത്തിയിരുന്നത്. കഴിഞ്ഞ വര്‍ഷം എന്‍ട്രന്‍സ് എഴുതാന് ക്രീമിലെയര് സര്‍ട്ടിഫിക്കറ്റിനായി പത്തനാപുരം താലൂക്ക് ഓഫീസിലെത്തിയതു മുതലാണ് ജാതി സംബന്ധിച്ച ആശയക്കുഴപ്പങ്ങള് ഉണ്ടായത്. അച്ഛന് സുധാകരന് പുലയ വിഭാഗത്തില്‍പ്പെട്ട ആളായതിനാല് മകളുടെ ജാതിയും അങ്ങനെ ചേര്‍ത്താല് കൂടുതല് ആനുകൂല്യങ്ങള് ലഭിക്കുമെന്നായിരുന്നു തഹസില്‍ദാരുടെ ഉപദേശം. ജാതി സംബന്ധിച്ച അന്വേഷണം നടത്താന് വില്ലേജ് ഓഫീസറെ ചുമതലപ്പെടുത്തുകയും ചെയ്തു. ഇതനുസരിച്ച് അയല്‍വാസികളുടെ സാക്ഷിമൊഴിയുടെ അടിസ്ഥാനത്തില് വില്ലേജ് ഓഫീസര് റിപ്പോര്‍ട്ട് സമര്‍പ്പിക്കുകയായിരുന്നു. സുധാകരന്റെ സമുദായത്തില് നിന്നുള്ള സര്‍ട്ടിഫിക്കറ്റും ലഭിച്ചതോടെ തഹസില്‍ദാര് എസ് സി സര്‍ട്ടിഫിക്കറ്റ് നല്‍കി.\nഇതുമായാണ് ആര്‍ദ്ര എന്‍ട്രന്‍സ് പരീക്ഷ എഴുതിയത്. പിന്നീട് എന്‍ട്രന്‍സ് പരീക്ഷാ കമ്മീഷണര് അലോട്ട്‌മെന്റിനായി വിളിപ്പിച്ചെങ്കിലും എസ്എസ്എല്‍സി സര്‍ട്ടിഫിക്കറ്റിലേയും തഹസില്‍ദാര് നല്‍കിയ ജാതിസര്‍ട്ടിഫിക്കറ്റിലേയും വൈരുദ്ധ്യങ്ങള് കാരണം കിര്‍ത്താഡ്‌സിനെ അന്വേഷണം ഏല്‍പ്പിക്കുകയായിരുന്നു. ഏറെ പ്രതീക്ഷയോടെ അലോട്ടമെന്റിനായി പോയ ആര്‍ദ്രയ്ക്ക് കണ്ണീരോടെ മടങ്ങേണ്ടിയും വന്നു.\nജാതി കണ്ടെത്തിയത് (ക്രിസ്ത്യാനിയായത്) ഇങ്ങനെ...\nകിര്‍ത്താഡ്‌സിന്റെ വിജിലന്‍സ് വിങ്ങിലെ മനു എന്ന ഉദ്യോഗസ്ഥനാണ് അന്വേഷണത്തിന് എത്തിയത്. വീടിനടുത്തുള്ള കുറച്ചാളുകളോട് സംസാരിച്ച ശേഷം എസ് സി സര്‍ട്ടിഫിക്കറ്റ് തരാന് കഴിയില്ലെന്നും സുധാകരന്റെ അച്ഛനും അമ്മയുമെല്ലാം ക്രിസ്ത്യന് കമ്മ്യൂണിറ്റിയിലാണെന്നായിരുന്നു അതിന് ആ ഉദ്യോഗസ്ഥന്റെ ന്യായീകരണമെന്നും ആര്‍ദ്രയുടെ അമ്മ സുവര്‍ണ്ണ പറയുന്നു . ക്രിസ്ത്യാനികളാണെന്നുള്ളതിനും പള്ളിയില് പോകുന്നതിനും എന്ത് തെളിവാണുള്ളതെന്ന് ചോദിച്ചപ്പോള് അത് പറയാന് കഴിയില്ലെന്നായിരുന്നു ഉദ്യോഗസ്ഥന്റെ മറുപടി. പിന്നീട് ഫോണില് ഈ ഉദ്യോഗസ്ഥനെ ബന്ധപ്പെട്ടപ്പോള് കേസിന് പൊയ്‌ക്കൊള്ളാനായിരുന്നു ധിക്കാരത്തോടെ അയാള് പറഞ്ഞത്. ഇതുമായി ബന്ധപ്പെട്ട് പലതവണ നാരദന്യൂസ് കോഴിക്കോട് ചേവായൂരിലെ കിര്‍ത്താഡ്‌സ് ഓഫീസുമായി ബന്ധപ്പെട്ടിരുന്നു. ആ ഫയല് കാണാനില്ല, ഉദ്യോഗസ്ഥന് ഇവിടെയില്ല എന്ന ഒഴുക്കന് പ്രതികരണമായിരുന്നു അപ്പോഴെല്ലാം.\nയഥാര്‍ത്ഥത്തില് സുധാകരന്റെ അച്ഛനും അമ്മയും ക്രിസ്ത്യാനികളല്ല. പേരില് മാത്രമാണ് അങ്ങനെയുള്ളത്. തൊട്ടടുത്ത ക്രിസ്ത്യന് വീടുകളില് ജോലിക്ക് പോയവരാണ് പുലയ സമുദായത്തില്‍പ്പെട്ട സുധാകരന്റെ അച്ഛന് ഗോപാലനും അമ്മ വെളുന്തിയും. ആ വീട്ടുകാര് മാര്‍ക്കോസെന്നും മേരിയെന്നും അവര്‍ക്ക് വിളിപ്പേര് നല്‍കി. വെളുന്തിയെന്ന പേര് ഇഷ്ടമല്ലാത്തതിനാല് മേരി എന്ന് വിളിച്ചു കേള്‍ക്കാനായിരുന്നു സുധാകരന്റെ അമ്മയ്ക്കിഷ്ടം. അങ്ങനെ അവര് മാര്‍ക്കോസും മേരിയുമായി. എന്നാല് മതപരിവര്‍ത്തനം നടത്തുകയോ മാമ്മോദീസാ മുങ്ങുകയോ ഇവര് ചെയ്തിട്ടില്ല.\nനിയമപ്പോരാട്ടത്തില്, കേസ് വൈകിപ്പിക്കാന് കിര്‍ത്താഡ്‌സ്\nകിര്‍ത്താഡ്സിന്റെ റിപ്പോര്‍ട്ടിനെതിരെ സുധാകരന് പിന്നീട് സര്‍ക്കാരില് അപ്പീല് നല്‍കുകയായിരുന്നു. പട്ടികജാതി പട്ടികവര്‍ഗ്ഗ പ്രിന്‍സിപ്പല് സെക്രട്ടറി അധ്യക്ഷനായുളള സ്‌ക്രൂട്ടിനി കമ്മിറ്റി തെളിവെടുപ്പിന് സുധാകരനേയും ആര്‍ദ്രയേയും വിളിപ്പിച്ചു. സുധാകരനും കുടുംബത്തിനും പട്ടികജാതി സംവരണത്തിന് അര്‍ഹതയില്ലെന്ന് പറഞ്ഞ് അവരും അപ്പീല് തള്ളുകയായിരുന്നു. പ്രിന്‍സിപ്പല് സെക്രട്ടറിയെ കൂടാതെ കിര്‍ത്താഡ്സിലെ രണ്ട് ഉദ്യോഗസ്ഥരായിരുന്നു ആ കമ്മിറ്റിയിലുണ്ടായിരുന്നത് എന്നത് മറ്റൊരു വസ്തുത.\nസര്‍ക്കാര് തീരുമാനത്തിനെതിരെ സുധാകരന് പിന്നീട് ഹൈക്കോടതിയെ സമീപിക്കുകയായിരുന്നു. കോടതിയുടെ അനുമതി പ്രകാരം ഇത്തവണയും എന്‍ട്രന്‍സ് എഴുതിയെങ്കിലും റിസള്‍ട്ട് തടഞ്ഞുവെക്കുകയായിരുന്നു. ഇതിനിടയില് പരീക്ഷ എഴുതാനുള്ള കോടതിയുടെ അനുമതി റദ്ദാക്കണമെന്നാവശ്യപ്പെട്ട് കിര്‍ത്താഡ്സ് ഡിവിഷന് ബഞ്ചിനെ സമീപിച്ചു. ജാതി സംബന്ധിച്ച സിംഗിള് ബഞ്ചിന്റെ അന്തിമവിധിക്കു ശേഷം ഡിവിഷന് ബഞ്ചിനെ സമീപിച്ചാല് മതിയെന്നാണ് കോടതി നിലപാട്. കേസ് കോടതി പരിഗണിച്ചപ്പോള് അതു വരെ സ്ഥലത്തുണ്ടായിരുന്ന കിര്‍ത്താഡ്സിന്റെ ഉദ്യോഗസ്ഥന് സ്ഥലത്ത് നിന്ന് മുങ്ങിയെന്ന് ആര്‍ദ്രയുടെ അഭിഭാഷകന് അഡ്വ. എസ് ബി ജയചന്ദ്രന് പറഞ്ഞു. കേസ് മനപൂര്‍വ്വം നീട്ടിവെപ്പിക്കാനുളള ശ്രമമായിരുന്നു ഇതെന്നും ജയചന്ദ്രന് ആരോപിക്കുന്നു. ഈ വര്‍ഷം ഫെബ്രുവരി 26ന് ഫയല് ചെയ്ത കേസാണെങ്കിലും മറുപടി പത്രിക സമര്‍പ്പിക്കാന് കിര്‍ത്താഡ്സിന്റെ അഭിഭാഷകന് മടികാണിച്ചു.\nഏറെ നിയമപ്പോരാട്ടത്തിനൊടുവില് ജനറല് വിഭാഗത്തില് ഉള്‍പ്പെടുത്തി റിസള്‍ട്ട് പ്രസിദ്ധീകരിക്കാമെന്ന് കോടതി ഉത്തരവായി. നടപടിക്രമങ്ങള് പൂര്‍ത്തിയായി റിസള്‍ട്ട് പ്രസിദ്ധീകരിച്ചപ്പോഴേക്കും അലോട്ട്‌മെന്റിന് അപേക്ഷിക്കാനുള്ള സമയം കടന്നുപോയിരുന്നു. പിന്നെ കിട്ടിയ ഏതാനും മണിക്കൂറുകള്‍ക്കുള്ളില് സ്വകാര്യ മെഡിക്കല് കോളജുകളിലെ പ്രവേശനത്തിന് അലോട്ട്‌മെന്റിന് അപേക്ഷിക്കുകയായിരുന്നു.\n''സ്വകാര്യ മെഡിക്കല് കോളജില് സീറ്റ് കിട്ടില്ലെന്നും മുടക്കാന് പണമില്ലെന്നും അറിയാമെങ്കിലും ഇനി അത് ചെയ്യാത്തത് കൊണ്ട് ഒന്നും ശരിയാകാതെ പോകരുത്. കേസുമായി നടക്കാനുള്ള സാമ്പത്തികശേഷിയില്ല. മകള് നന്നായി പഠിക്കുന്നത് കൊണ്ട് അവള്‍ക്കിഷ്ടമുളളത് പഠിപ്പിക്കാനാണ് ഈ അധ്വാനമെല്ലാം. നമ്മള് എല്ലാം ശരിയാക്കാന് ശ്രമിച്ചിട്ടും കടലാസിലെ ഓരോ കാര്യങ്ങള് ശരിയാകാതെ വരുമ്പോള് എന്തു ചെയ്യാനാ...'' സുധാകരന് പറയുന്നു.\nസ്ഥാപനങ്ങള് ജനങ്ങള്‍ക്ക് വേണ്ടിയാണ് സര്...\nജാതി സംബന്ധിച്ച അന്വേഷണങ്ങള് കിര്‍ത്താഡ്‌സ് വേണ്ട രീതിയില് അന്വേഷിക്കുന്നില്ലെന്നുള്ളത് പതിവ് പരാതിയാണ്. ആനുകൂല്യങ്ങള് നിഷേധിക്കുന്നതും സ്ഥിരം സംഭവമാകുന്നെന്നും ആരോപണങ്ങളുണ്ട്. സെക്രട്ടറിയേറ്റിലെ ഉദ്യോഗസ്ഥരാകട്ടെ കിര്‍ത്താഡ്‌സ് പറയുന്നത് അതേപടി കേള്‍ക്കുകയാണ്. സര്‍ക്കാര് സ്ഥാപനങ്ങളുടെ അലംഭാവം കാരണം വഴിമുട്ടിയ ജീവിതങ്ങള് ഇനിയുമുണ്ട് ഇവിടെയെന്നതിന് ആര്‍ദ്ര ഒടുവിലത്തെ ഉദാഹരണം മാത്രം...


മനസിന്റെ കണ്ണാടിയായിരുന്നു അയാളുടെ മുഖം. അയാളുടെ വിങ്ങുന്ന മനസും വേദനിക്കുന്ന ഹൃദയവും ആ മുഖത്തു തെളിഞ്ഞുകണ്ടു.\nവന്ദ്യനായ ഒരു യതിവര്യന്റെ സഹായംതേടി എത്തിയതായിരുന്നു അയാള്. അയാളുടെ കദനകഥ കേട്ടപ്പോള് ഗുരുശ്രേഷ്ഠന് ചോദിച്ചു:\n''നിങ്ങളുടെ പ്രശ്‌നത്തിന് യഥാര്‍ഥത്തില് പരിഹാരം കണെ്ടത്തണമെന്ന് നിങ്ങള്‍ക്കാഗ്രഹമുണേ്ടാ?''\n''തീര്‍ച്ചയായും'', അയാള് മറുപടി പറഞ്ഞു: ''അല്ലെങ്കില്‍പ്പിന്നെ ഞാനിവിടെ വരുമായിരുന്നോ?''\nഎന്നാല് വന്ദ്യഗുരു പറഞ്ഞു: ''ഓ.... പ്രശ്‌നപരിഹാരം കാണാനെന്നു പറഞ്ഞ് എത്രയോ പേര് ഇവിടെ വരുന്നു...'''\n''പ്രശ്‌നത്തിനു പരിഹാരം കണെ്ടത്താനല്ലെങ്കില്‍പ്പിന്നെ അവര് എന്തിനാണ് വരുന്നത്?'' അയാള് വീണ്ടും ചോദിച്ചു.\nഗുരു പറഞ്ഞു: ''പ്രശ്‌നത്തിനുള്ള പരിഹാരം കണെ്ടത്താന്‍വേണ്ടിയല്ല അവര് വരുന്നത്. പ്രശ്‌നം പരിഹരിക്കുക എന്നതു വേദനാജനകമാണ്. അവര് വരുന്നത് വെറുതേ അല്പം ആശ്വാസം തേടി മാത്രം.''\nഒട്ടേറെ മുറിവുകളുള്ളവരാണ് നാം. എന്നാല് നമ്മുടെ മുറിവുകള് സുഖപ്പെടണമെന്ന് യഥാര്‍ഥത്തില് നാം ആഗ്രഹിക്കുന്നില്ല എന്നു പറഞ്ഞാല് അതു ശരിയാണെന്നു നാം സമ്മതിക്കുമോ? മുകളിലുദ്ധരിച്ച കഥയിലെ ഗുരുശ്രേഷ്ഠന് പറഞ്ഞതുപോലെ, ജീവിതത്തിലെ പ്രശ്‌നങ്ങള്‍ക്കു പരിഹാരം കണെ്ടത്തുക എന്നത് വളരെ വേദനാപൂര്‍ണമായ ഒരു കൃത്യമാണ്. അതുകൊണ്ട് നമ്മുടെ പ്രശ്‌നങ്ങള്‍ക്കു പരിഹാരം കാണുന്നതില്‍നിന്ന് ഒഴിഞ്ഞുമാറാനാണ് പലപ്പോഴും നാം ശ്രമിക്കുന്നത്.\nനമ്മുടെ മുറിവുകള് ഉണങ്ങിയിരുന്നെങ്കില് എന്നു നാം ആഗ്രഹിക്കാറുണ്ട്. ജീവിതപ്രശ്‌നങ്ങള്‍ക്കു പരിഹാരം ആയെങ്കില് എന്നും നാം ആശിക്കാറുണ്ട്. പക്ഷേ, നമ്മിലെ രോഗത്തിന്റെ ലക്ഷണങ്ങള് മാറിക്കിട്ടണമെന്നല്ലാതെ രോഗം യഥാര്‍ഥത്തില് മാറണമെന്നു നാം ആഗ്രഹിക്കാറില്ല. രോഗം ശരിക്കും മാറണമെങ്കില് പലപ്പോഴും ഓപ്പറേഷന്‍തന്നെ വേണ്ടിവരുമെന്നുള്ളതാണ് വസ്തുത. പക്ഷേ, വേദനയുളവാക്കുന്ന ഓപ്പറേഷനെ അഭിമുഖീകരിക്കാന് നമ്മിലെത്രപേര് തയാറാണ്?\nകാന്‍സര് ഒരാളുടെ ശരീരത്തെ കാര്‍ന്നുതിന്നുന്നുവെന്നു കരുതുക. എന്തെങ്കിലും നല്ല വേദനസംഹാരി കഴിച്ചാല് കാന്‍സറില്‍നിന്നുളവാകുന്ന വേദനയ്ക്കു താല്കാലിക ശമനമുണ്ടായേക്കും. എന്നാല് കാന്‍സറിന്റെ ഭീഷണിക്കു ശമനമുണ്ടാകണമെങ്കില് പലപ്പോഴും ഓപ്പറേഷന്‍തന്നെ വേണ്ടിവരും (ഓപ്പറേഷന് മൂലവും ചിലതരം കാന്‍സര് നശിപ്പിക്കാനാവില്ലെന്നതു വേറെകാര്യം).\nശാരീരികപ്രശ്‌നങ്ങള്‍ക്കു ശമനമുണ്ടാകണമെങ്കില് രോഗലക്ഷണങ്ങള്‍ക്ക് എന്നതിനെക്കാളേറെ രോഗത്തിനുതന്നെ ചികിത്സ ചെയ്യണം. മാനസികാസ്വസ്ഥതകളുടെയും മറ്റു ജീവിതപ്രശ്‌നങ്ങളുടെയുമൊക്കെ സ്ഥിതിയും ഇതില്‍നിന്ന് ഒട്ടും ഭിന്നമല്ല.\nജീവിതത്തിന്റെ സമാധാനം കെടുത്തുന്ന പല പ്രശ്‌നങ്ങള്‍ക്കും പരിഹാരമുണ്ടാകണമെങ്കില് അവയുടെ മൂലകാരണങ്ങള് കണെ്ടത്തി അവയ്ക്കു പരിഹാരം കാണുകയാണു വേണ്ടത്. പക്ഷേ, ആദ്യം സൂചിപ്പിച്ചതുപോലെ അതാണു നമുക്ക് ഏറ്റവും വൈഷമ്യമുള്ളകാര്യം.\nറഷ്യന് സാഹിത്യകാരനായിരുന്ന ലിയോ ടോള്‍സ്റ്റോയി ഒരിക്കലൊരു ചെറുപ്പക്കാരനു നല്‍കിയ ഉപദേശം ഇവിടെ അനുസ്മരിക്കട്ടെ: മറ്റുള്ളവരെ ഉദ്ധരിക്കാന് ഓടിനടക്കുകയായിരുന്നു ആ ചെറുപ്പക്കാരന്. അന്യരുടെ പ്രശ്‌നങ്ങള്‍ക്കു പരിഹാരം കാണാന്‍വേണ്ടി അയാള് ഒത്തിരി വിയര്‍പ്പുചിന്തി.\nഇതു കാണാനിടയായ ടോള്‍സ്റ്റോയി ആ ചെറുപ്പക്കാരനോടു പറഞ്ഞു: ''മറ്റുള്ളവരെ നന്നാക്കാന്‍വേണ്ടി ഇതുവരെ ഒത്തിരി വിയര്‍പ്പു ചിന്തിയില്ലേ? ഇനി കുറച്ചു വിയര്‍പ്പ് സ്വന്തം കാര്യത്തിലൊന്നു ചിന്തിനോക്കുന്നതു നന്നായിരിക്കും. മറ്റുള്ളവര് നന്നാകണമെങ്കില് നിങ്ങളും നന്നാകണമെന്നതില് സംശയംവേണ്ട.'\nമറ്റുള്ളവരെ നന്നാക്കണമെന്നു നമുക്കാഗ്രഹമുണ്ട്. അവരുടെ അസുഖങ്ങള് ഭേദമാക്കണമെന്ന് മോഹമുണ്ട്. അതിനുവേണ്ടി അവര് എന്താണു ചെയ്യേണ്ടതെന്നു നമുക്കറിയുകയും ചെയ്യാം. എന്നാല് നമ്മെത്തന്നെ നന്നാക്കുന്ന കാര്യം വരുമ്പോള് നാം സ്വാഭാവികമായും നിശബ്ദത പാലിക്കും. പുകവലി, മദ്യപാനം തുടങ്ങി ദുശ്ശീലങ്ങള് നിര്‍ത്തുന്ന കാര്യം വരുമ്പോള്, അല്ലെങ്കില്, ആരോടെങ്കിലുമുള്ള പക, അസൂയ, വെറുപ്പ് എന്നിവ ഇല്ലാതാക്കുക എന്ന പ്രശ്‌നം വരുമ്പോള്, നമ്മുടെ നിലപാട് ഇതല്ലേ? നമ്മുടെ ശ്രദ്ധ പലപ്പോഴും തന്നെ മറ്റുള്ളവരുടെ ന്യൂനത കണെ്ടത്തുന്നതിലും അവയ്ക്കു പരിഹാരം നിര്‍ദേശിക്കുന്നതിലുമാണല്ലോ.\nഎന്നാല്, ടോള്‍സ്റ്റോയി ചൂണ്ടിക്കാണിച്ചതുപോലെ മറ്റുള്ളവര് നന്നാകണമെങ്കില് നാമും നന്നാകണം. നമ്മിലെ ന്യൂനതകള്, ബലഹീനതകള്, പോരായ്മകള് എന്നിവയെല്ലാം കണെ്ടത്തി അവയ്ക്ക് യഥാര്‍ഥത്തിലുള്ള പരിഹാരം കണെ്ടത്തിയാല് മാത്രമേ പല പ്രശ്‌നങ്ങള്‍ക്കും അവസാനമുണ്ടാകൂ.\nപക്ഷേ, അതിനു നാം തയാറാണോ എന്നുള്ളതാണ് ഏറെ പ്രസക്തമായ കാര്യം. രോഗങ്ങളുണെ്ടന്നു നമുക്കു സമ്മതിക്കാം. രോഗലക്ഷണങ്ങള്‍ക്ക് എന്നതിനേക്കാളേറെ യഥാര്‍ഥ രോഗങ്ങള്‍ക്കുതന്നെ നമുക്കു ചികിത്സ ചെയ്യാം. എങ്കില്‍മാത്രമേ ആശ്വാസത്തെക്കാളേറെ യഥാര്‍ഥത്തിലുള്ള രോഗശമനം നമുക്കു ലഭിക്കൂ.


::സ്വാര്‍ത്ഥവിചാരം::Swarthavicharam::: മാനുഷരെല്ലാരും ഒന്നുപോലെ!\nവേണമെങ്കില് പുട്ട് ഖത്തറിലും...\n'എന്റെ പ്രിയപ്പെട്ട ശബ്നം'\nബുധനാഴ്‌ച, ഡിസംബർ 14, 2005\nമൂന്നാം വെസ്റ്റ് ഏഷ്യന് ഗെയിംസ്(ദോഹ 2005) കൊടിയിറങ്ങി. സ്വാര്‍ത്ഥനും ഗെയിംസിന്റെ ഭാഗമായിരുന്നു. വിദേശികളായ ദൃശ്യമാധ്യമ പ്രവര്‍ത്തകരുമായി ബന്ധപ്പെട്ട ചുമതലയായിരുന്നു എനിക്ക്. ജോലി ശരിക്കും 'എന്‍ജോയ്' ചെയ്ത് ഇപ്പോള് നടുനിവര്‍ത്തുമ്പോള് മനസില് തെളിയുന്നു "ഭാഷയും ദേശവും ഏതായാലും മാനുഷരെല്ലാരും ഒന്നുപോലെ!"\nആദ്യം എത്തിയത് കൊറിയാക്കാര്, കൂടെ പരിഭാഷകയും. സംഗതി ഏറെക്കുറെ ലളിതമായിരുന്നു. ഞങ്ങള് ഇംഗ്ലീഷില് മൊഴിയും, പരിഭാഷക അത് മാറ്റി മൊഴിയും, കൊറിയക്കാര് തലയാട്ടും, കാര്യങ്ങള് ക്ലീന്. ബ്രിട്ടീഷുകാരി സാറയ്ക്ക് തോന്നി ഇത് എളുപ്പമുള്ള പണിയാണല്ലോ എന്ന്. അവള് എന്നോട് പറഞ്ഞു, "I'll handle this". എന്നെ ബ്രേക്‍ഫാസ്റ്റ് സെക്ഷനിലേക്ക് വിട്ടു.\n'ഫുഡ്ഡടി' നമുക്ക് ഏറ്റവും പ്രിയപ്പെട്ട കൊംപറ്റീഷന് ഇവന്റ് ആയത് കാരണം എനിക്ക് സന്തോഷായി. ഫുഡ് ടെയ്സ്റ്റ് ചെയ്ത് അഭിപ്രായം പറയണമെന്ന് കേറ്ററിംഗ്‌കാര്. കാലത്തേ വെറുംവയറ്റില് ഫുഡ് ടെയ്സ്റ്റ് ചെയ്യുന്നതെങ്ങനെ? ഞാന് ഫുള് ടാങ്ക് അങ്ങടാ വീശി. രണ്ടാമത്തെ ഏമ്പക്കവും വിട്ട് അവശനായി എഴുന്നേല്ക്കുമ്പോള് സാറ മുന്‍പില്. ഫൈവ് സ്റ്റാര് ബ്രേക്‍ഫാസ്റ്റിനേക്കുറിച്ച് അഭിപ്രായം അറിയണം. ഇതെന്ത് ഫൈവ് സ്റ്റാര് ബ്രേക്‍ഫാസ്റ്റ്? കുട്ടിയേടത്തി പറഞ്ഞ പോലെ "ചപ്പും ചവറും തള്ളിക്കയറ്റിയ ഒണക്കറൊട്ടി...", മുഴുമിക്കുന്നതിനു മുന്‍പേ മൂന്നാമത്തെ ഏമ്പക്കം. ഞാന് സാറയോട് തുറന്നു പറഞ്ഞു, എനിക്ക് ഈ വക കഴിച്ചൊന്നും പരിചയമില്ല, പിന്നെ ഞാനെങ്ങിനെ അഭിപ്രായം പറയാന്!\n"Then what you eat in India?"\n"mmm....Rice & Curry" (പുട്ടും കടലയുമാണ് ഉദ്ദേശിച്ചത്)\n"You Indian's eat Curry at all times" (കൂടെ, ആക്കിയ ഒരു ചിരിയും)\nരണ്ടാം ദിവസമാണ് ചൈനക്കാര് എത്തിയത്. കാര്യങ്ങള് വളരെയേറെ എളുപ്പമായിരുന്നു. ഞാന് വരുമ്പോള് സാറ ചൈനക്കാരെ നോക്കി ചിരിക്കുന്നു, ചൈനക്കാര് തിരിച്ച്, സാറ വിണ്ടും, ചൈനക്കാര് വീണ്ടും...അവരുടെ പരിഭാഷകയുടെ ഫ്ലൈറ്റ് വൈകി! ലോകത്ത് ചൈനീസ് അല്ലാതെ മറ്റൊരു ഭാഷയും ഇല്ലെന്ന് പാവം സാറയ്ക്കറിയില്ലല്ലോ! തുടര്‍ന്ന് എന്റെ ഊഴം. A for Accreditation, B for Breakfast...ചൈനക്കാരെ ഞാന് ഇംഗ്ലീഷ് പഠിപ്പിക്കാന് തുടങ്ങി. ഫുഡ്ഡിന്റെ കാര്യം മനസ്സിലാക്കാന് ഭാഷ മനുഷ്യനൊരു പ്രശ്നമല്ല. ജാക്കി ചാന്റെ മുഖഭാവങ്ങള് കടമെടുത്ത് അവരുമായി 'വര്‍ത്തമാനം' പറഞ്ഞുകൊണ്ട് ഞങ്ങള് ബ്രേക്‍ഫാസ്റ്റ് റൂമിലെത്തി.\n"Sir, we've included Rice and Curry in the menu, as per the request"\nസാറ എന്നെ തറപ്പിച്ച് നോക്കി, ഞാന് ആ നോട്ടം കേറ്ററിംഗ്‌കാരന് പാസ് ചെയ്തു. ഇന്നലെ കൊറിയക്കാര് റിക്വസ്റ്റ് ചെയ്തുവത്രെ ബ്രേക്‍ഫാസ്റ്റിന് ചോറും പയറുകറിയും വേണമെന്ന്! സാറയുടെ മുഖത്തു നോക്കി ഞാന് കൊടുത്തു, ആക്കിയ ഒരു ചിരി.\nഫുഡ്ഡടി കഴിഞ്ഞിറങ്ങിയപ്പോള് ദേണ്ടെടാ സ്വിമ്മിംഗ് പൂളിനരികില് കുന്തുകാലിലിരുന്ന് ബീഡി വലിക്കുന്നു കൊറിയക്കാര്, നമ്മുടെ നാട്ടില് കലുങ്കിന്മേല് ഇരിക്കുന്ന അതേ സ്റ്റൈലില്! തൊട്ടപ്പുറത്ത് ഒരു യൂറോപ്യന്, വിശാലന്റെ യോഹന്നാന് ചേട്ടനെപ്പോലെ ദേഹത്ത് എന്തൊക്കെയോ തേച്ച് പിടിപ്പിച്ച് തെക്ക് വടക്ക് നടക്കുന്നു.\nനാലു കൂട്ടരെ ഇംഗ്ലീഷുകാരായുള്ളൂ; ബ്രിട്ടന്, അമേരിക്ക, ഓസ്ട്രേലിയ, സൌത്ത് ആഫ്രിക്ക എന്നിവിടങ്ങളില് നിന്നു വന്നവര്. ബാക്കിയുള്ളവര് മറ്റ് യൂറോപ്യന്, ഏഷ്യന് രാജ്യങ്ങളില് നിന്നുള്ളവര്. സാറയുടെ 'നേറ്റിവ് ഇംഗ്ലിഷ്' അവിടെ ഏശുന്നില്ല, നമ്മള് പുലിയായി. നാലാം ക്ലാസു വരെ പടിച്ച 'വിദ്യാവര്‍ധിനി' ഇംഗ്ലീഷ് മീഡിയം ഉസ്കൂളിലെ ടീച്ചര്‍മാരെ ധ്യാനിച്ച് ഞാന് തകര്‍ത്തു.\nപത്തുപന്ത്രണ്ട് ദിവസം കടന്നു പോയതറിഞ്ഞില്ല. പിരിയാന് നേരം അവരിലൊരു സായിപ്പിനൊരാഗ്രഹം, ഞങ്ങള്‍ക്ക് ഡിന്നര് തരണം. സാറയാണ് വെന്യൂ തെരഞ്ഞെടുത്തത്. വേണ്ട്രീ വേണ്ട്രീ ഫൈവ് സ്റ്റാറിലൊന്നും പോണ്ട്രീ എന്ന് ഞാന് ആവുന്നത് പറഞ്ഞു നോക്കി. ഡോണ്ട് വറി, ചോറും കറിയും തീര്‍ച്ചയായും വാങ്ങിത്തരാം(വല്ലവന്റേം കാശല്ലേ) എന്ന് അവളുടെ ഉറപ്പ്, ഒപ്പം ആക്കിയ ആ ചിരിയും.\nഡിന്നര് കുശാലായിരുന്നു. ഫൈവ് സ്റ്റാര് ഡിന്നറായാലും ഉണ്ട് കഴിഞ്ഞ് കയ്യ് കഴുകാതെയിരുന്നാല് നാട്ടില് ചെല്ലുമ്പോള് അമ്മ ചീത്ത പറഞ്ഞാലോ? കയ്യ് കഴുകിയുണക്കി വരുമ്പോള് ആ ശബ്ദം ഞാന് വ്യക്തമായി കേട്ടു.\nബില്ലിലൂടെ കണ്ണോടിക്കുന്ന മുഖത്തു നോക്കി ആക്കിയ ചിരി ചിരിക്കാന് എനിക്കായില്ല. മനുഷ്യരെല്ലാം ഒരുപോലെയല്ലേ, മാസവരുമാനത്തിനടുത്ത തുക ബില്ലായി കിട്ടിയാല് നമ്മുടെ മാത്രമല്ല, സായിപ്പിന്റെയും കളസം കീറും!\nഎഴുതിയത് ആരാ? സ്വാര്‍ത്ഥന് എപ്പൊ? 1:38 AM\nകലേഷിനേപ്പോലെ ഞാനും തിരക്കിലായിരുന്നു. അല്‍പ ദിവസത്തെ ഇടവേളയ്ക്ക് ശേഷം ബൂലോഗത്തേക്ക് വന്നപ്പോള് വല്ലാത്തൊരാശ്വാസം. ഈ ചുരുങ്ങിയ ദിവസങ്ങള് കൊണ്ട് ഇവിടെ ഇത്രയധികം വിശേഷങ്ങളോ!!!\n1:50 AM, ഡിസംബർ 14, 2005\n"മാസവരുമാനത്തിനടുത്ത തുക ബില്ലായി കിട്ടിയാല് നമ്മുടെ മാത്രമല്ല, സായിപ്പിന്റെയും കളസം കീറും!"\nവായിച്ച് രസിച്ചു, ഇനി ഏഷ്യന് ഗെയിംസ് കൂടെ വരാനില്ലേ?. അപ്പോള് തകര്‍ക്കുമല്ലോ..\n9:18 AM, ഡിസംബർ 14, 2005\nചാക്കുതുണിയാൽ തുന്നിയ ജീൻസ് കളസം കീറിച്ചതിൽ കോളോണിയൽ പ്ലണ്ഡ്റിനെതിരേയുള്ള ഒരു കറമ്പൻ പ്രതികാരമാണോ ഞാൻ കാണുന്നത്?? നീയല്ലെൻകിൽ നിന്റപ്പൻ ഗംഗാജലം കലക്കി മേരി ഹാഡെ ലിറ്റിൽ ലാംബേ എന്ന സ്വാർത്ഥ്ൻ പുലിയുടെ അട്ടഹാസം? (ണ്ഡ ഞാൻ മനപ്പൂർവ്വമിട്ടത്- അതു വീശിയാൽ ചുവപ്പു കണ്ട കാളയെപ്പോലെ അതുല്യ ഇപ്പോ ഇവിടോടിയെത്തും)\n9:34 AM, ഡിസംബർ 14, 2005\nപ്രിയ സ്വാർത്ഥൻ, പത്ത് ദിവസത്തോളം ഞാനും ഇല്ലായിരുന്നു! തിരികെ വന്നപ്പോൾ വല്ലാത്ത പുകിൽ തന്നെ!\nഏഷ്യൻ ഗെയിംസ് എന്നാ തുടങ്ങുന്നത്?\n12:03 PM, ഡിസംബർ 14, 2005\nവായിച്ച് രസിച്ചു എന്നറിഞ്ഞതില് സന്തോഷം.\nഏഷ്യന് ഗെയിംസിന്(ഡിസംബര് 2006) ഇന്ത്യന് സായിപ്പുമാരെ പ്രതീക്ഷിക്കുന്നുണ്ട്. എന്റെ കളസം കീറാതെ നോക്കണം:)\nവക്കാരീ, ഇന്നത്തെ: ഉശീയ്\n12:37 AM, ഡിസംബർ 16, 2005\nവക്കാരീ എന്നൊരു വിളി കേട്ട് എത്തിനോക്കിയതാ, അപ്പോഴാ ഓർത്തത്, ഇത് വായിച്ചിട്ടൊരഭിപ്രായം പറയാൻ വിട്ടുപോയി എന്ന്. പോസ്റ്റ് വായിച്ചിട്ട് എവിടെ ക്ലിക്കിയാലും കമന്റിൽ മാത്രം പോവുകയും, കമന്റടിക്കാതെ കമന്റിൽനിന്നും പുറത്തേക്കു പോകാൻ പറ്റാതിരിക്കുകയും ചെയ്യുന്ന വല്ല ബ്രൌസറുമുണ്ടോ ആവോ.\nനമ്മുടെ കറിയും റൈസും ഇവിടെയും വളരെ പോപ്പുലറാ. ഇവരതിനെ കരേ റൈസ് എന്നു വിളിക്കും.\nഖോട്ടോഫ്‌ദഡേ: "മാസവരുമാനത്തിനടുത്ത തുക ബില്ലായി കിട്ടിയാല് നമ്മുടെ മാത്രമല്ല, സായിപ്പിന്റെയും കളസം കീറും!"\nഎന്റെ വക സമ്മാനം: അമ്പ്വ്ക്പയ്\n8:04 AM, ഡിസംബർ 16, 2005\nswartha kollam ninde vivaranam....saaraye pinne kando?\neeeyullavan ithilekku puthiyathaanee.....ellaavarkum suryayude namaskaram....\n8:40 PM, മേയ് 18, 2006


നമ്മൾ പച്ചക്കറികളും മറ്റും ചെറുതായി അരിഞ്ഞെടുക്കാൻ ഒരുപാട് ബുദ്ധിമുട്ടുകയും ഒരുപാട് സമയം ചിലവാകുകയും ചെയ്യുന്ന ഒരു കാര്യമാണ്. അതുകൊണ്ട് വീട്ടമ്മമാർക്ക് പച്ചക്കറികൾ ചെറുതായി അരിഞ്ഞെടുക്കാൻ കുറച്ചു മടി ഉണ്ടാകും. എന്താ ശരിയല്ലേ.. കാബേജ്, ക്യാരറ്റ്, ബീറ്റ്റൂട്ട് , സവാള എന്നിവ ചെറുതായി\nഅരിഞ്ഞെടുക്കാൻ കുറച്ചധികം സമയം നമ്മളെ മെനക്കെടുത്താറുണ്ട്. ഇത് എങ്ങിനെ വളരെ എളുപ്പത്തിൽ മിക്സി ഉപയോഗിച്ച് അരിഞ്ഞെടുക്കാം എന്നതിനെക്കുറിച്ചാണ് ഇന്ന് നമ്മൾ ഇവിടെ പറയുന്നത്. വീട്ടമ്മമാർക്ക് വളരെയേറെ ഉപകാരപ്പെടുന്ന ഒരു അറിവാണിത്. ഇങ്ങനെ ചെയ്യാൻ പ്രത്യേകതരം മിക്സിയൊന്നും ആവശ്യമില്ലാട്ടോ.. നമ്മുടെ വീട്ടിലെ ഏത് മിക്സിയിലും\nനമുക്കിത് ചെയ്തെടുക്കാവുന്നതേ ഉള്ളൂ.. അപ്പോൾ അത് എങ്ങിനെയെന്ന് നോക്കാം. നമ്മൾ ഇവിടെ ചെയ്യാൻ പോകുന്നത് കാബേജ്, ക്യാരറ്റ്, സവാള എന്നിവയാണ്. ആദ്യം ഇവ വലിയ കഷ്ണങ്ങളാക്കിയെടുക്കുക. എന്നിട്ട് മിക്സിയുടെ ഏറ്റവും ചെറിയ ജാർ എടുക്കുക. എന്നിട്ട് അതിലേക്ക് കഷ്ണങ്ങളാക്കിയ ക്യാരറ്റ് ഇട്ടുകൊടുക്കുക. 1 ക്യാരറ്റ് കഷ്ണങ്ങളാക്കിയത് ആദ്യം ഇട്ടുകൊടുത്താൽ മതിയാകും.\nജാറിലേക്ക് മുഴുവനായും ഇട്ടുകൊടുക്കരുത്. എന്നിട്ട് മിക്സിയിൽ വെച്ചശേഷം മിക്സിയുടെ നോബ് ഇടതു ഭാഗത്തേക്ക് ഒറ്റ പ്രാവശ്യം തിരിച്ചുകൊടുക്കുക. മുറിയാത്ത കഷ്ണങ്ങളുണ്ടെങ്കിൽ ഒന്നുകൂടി അത് ഇടത്തോട്ട് തിരിച്ച് കറക്കിയെടുക്കുക. ഇതുപോലെ കാബേജ്, സവാള എന്നിവ ചെയ്തെടുക്കാം. Video credit: info tricks\n1 കപ്പ് ഗോതമ്പു പൊടിയും 1 മുട്ടയും കൊണ്ട് സൂപ്പർ ചായക്കടി!! ഒരിക്കൽ ഉണ്ടാക്കിയാൽ പിന്നെ എന്നും ഇതു തന്നെ.!! | wheat flour and egg snack


idaneram: കേശവനാശാന് ഉയര്‍ത്തിയ സംവാദങ്ങള് - ഡോ. വള്ളിക്കാവ് മോഹന്‍ദാസ്\nകേശവനാശാന് ഉയര്‍ത്തിയ സംവാദങ്ങള് - ഡോ. വള്ളിക്കാവ് മോഹന്‍ദാസ്\nഅവര്‍ണരെ സംസ്‌കൃതം പഠിപ്പിക്കുന്ന തിനായി കൊല്ലം പരവൂരില് സംസ്‌കൃത പാഠശാല സ്ഥാപിച്ച് തീണ്ടലും തൊടീലു മില്ലാത്ത സാര്‍വത്രിക വിദ്യാഭ്യാസ സമ്പ്രദായം ഫലപ്രദമായും മാതൃകാ പരമായും നടപ്പിലാക്കിയ ധീരനായ പണ്ഡിതന് എന്ന നിലയില് കീഴാള നവോത്ഥാനത്തിന്റെ നേതൃ നിരയിലാണ് പരവൂര് കേശവനാശാന്റെ സ്ഥാനം. പാരമ്പര്യ വൈദ്യനും ധനാഢ്യനു മായിരുന്ന ഈഴവ പ്രമാണി വൈരവന് വൈദ്യന്റെ പുത്രനായി ജനിച്ച്, ആയുര്‍വേദം, സംസ്‌കൃത സാഹിത്യം, ഗണിതം, ജ്യോതിഷം എന്നിവയെല്ലാം പഠിച്ച കേശവനാശാന് പക്ഷെ കീഴാള ജീവിതത്തിന്റെ ചുഴികളും മലരികളും തിരിച്ചറിഞ്ഞ ഉല്പതിഷ്ണുവായിട്ടാണ് ജീവിച്ചു തുടങ്ങുന്നത്. സര്‍ക്കാര് വൈദ്യനായി നിയമിക്കപ്പെട്ടെങ്കിലും 'ആരോഗ്യ സന്ദായിനി' എന്ന പേരില് സ്വന്തമായി ഒരു ധര്‍മാശുപത്രി സ്ഥാപിച്ച് സൗജന്യ ചികിത്സ യേകുന്നതി ലായിരുന്നു അദ്ദേഹത്തിനു താത്പര്യം. ശ്രീനാരായണ ഗുരുവിന്റെ പ്രിയ മിത്രമാ യിരുന്ന കേശവനാശാന് സ്വാഭാവികമായും കേരളീയ നവോത്ഥാന ത്തിന്റെ കണ്ണികളില് പ്രധാനിയായി മാറി. തന്റെ പാഠശാലയില് വന്നു ചേര്‍ന്നിരുന്ന നിരവധി ശിഷ്യന്മാരെ ജ്ഞാനദീപം നല്കി സമൂഹത്തിനു പ്രയോജന പ്പെടുന്ന ഉത്തമ പൗരന്മാരാക്കി മാറ്റിയ ആശാന് തിരുവിതാം കൂറിലും കൊച്ചിയിലും മലബാറിലും നിലനിന്നിരുന്ന ജാതി വ്യത്യാസ ങ്ങളെ നിരാകരി ക്കുകയും വര്‍ണ വ്യത്യാസമില്ലാതെ എല്ലാവര്‍ക്കും സൗജന്യ വിദ്യാഭ്യാസം പ്രദാനം ചെയ്യുവാന് ബദ്ധ ശ്രദ്ധനാവുകയും ചെയ്തു.\nപരവൂര് കേശവനാശാന്റെ പാഠശാലയില് പഠിച്ച് മലയാണ്മക്ക് ഈടുറ്റ സംഭാവനകള് നല്കിയിട്ടുള്ള രണ്ട് പ്രമുഖ ശിഷ്യന്മാരാണ് വേലുക്കുട്ടി അരയനും മഹാകവി കെ സി കേശവ പിള്ളയും. ഇരുവുടേയും ജീവിതത്തില് കേശവനാശാനും പരവൂര് പാഠശാലയും ഏകിയ സൗഭാഗ്യങ്ങള് അവരുടെ വ്യക്തിത്വ ജീവിതത്തില് പ്രകടമായിട്ടുണ്ട്. തീരദേശ നവോത്ഥാനത്തിന്റെ സമുത്ഘാടകന് എന്നു വിശേഷി പ്പിക്കാവുന്ന 'അരയന്' പത്രാധിപര് ഡോ. വേലുക്കുട്ടി അരയനും മലയാള കാവ്യ ശാഖയില് മാറ്റത്തിന്റെ കാഹളമൂതി പ്രാസവാദത്തില് പോരാടി വിജയിച്ച് ദ്വിതീയാക്ഷര പ്രാസമെന്ന യാഥാസ്ഥിതിക രീതിയെ കാറ്റില് പറത്തി 'കേശവീയം' മഹാകാവ്യം രചിച്ച് വിപ്ലവം സൃഷ്ടിച്ച കെ സി കേശവ പിള്ളയും പരവൂര് കേശവനാശാന്റെ വിപ്ലവാശയ ങ്ങളെുടെ സൃഷ്ടികള് കൂടിയാണ്. ഇരുവരിലും പുരോഗമന ചിന്തയുടെ വിത്തു മുളപ്പിക്കുന്നതില് മുഖ്യ പങ്കു വഹിച്ച കേശവനാശാന് പ്രതിഭാ ധനനായ കവികൂടി യായിരുന്നു. മലയാളത്തിലും സംസ്‌കൃതത്തിലും കാവ്യരചന നടത്തിയിരുന്ന ആശാനെ 'ഭരത' സ്ഥാനം നല്കി മൂലൂര് എസ് പത്മനാഭ പ്പണിക്കര് തന്റെ കവിരാമായണത്തില് ആദരിക്കുന്നുമുണ്ട്. അവര്‍ണ ശ്രേണിയില് പെട്ട കവി മൂലൂര് എസ് പത്മനാഭ പ്പണിക്കര്‍ക്ക് പല ഘട്ടങ്ങളിലും സവര്‍ണ പക്ഷത്തു നിന്നും ഏല്‌ക്കേണ്ടി വന്ന വിമര്‍ശന ശരങ്ങളെ എതിര്‍ത്തു തോല്പിക്കു ന്നതിന് മൂലൂരിന് തുണയായി ട്ടുണ്ടായിരുന്നത് പരവൂര് കേശവനാശാനും അദ്ദേഹത്തിന്റെ തന്റേടമുള്ള പത്രമായ 'സുജനാനന്ദിനി'യും ആയിരുന്നു.\nഅവര്‍ണ കവിയായ മൂലൂര് സുജനാനന്ദിനിയില് ആദ്യകാലത്ത് കവിതയെ ഴുതിയിരുന്നത് 'മൂലൂര് പത്മനാഭ ശൗണ്ഡികന്' എന്ന പേരിലാണ്. അക്ഷര വിദ്യയും സാഹിത്യ രചനയും മറ്റും തമ്പുരാക്ക ന്മാര്‍ക്കു മാത്രം അവകാശപ്പെട്ട ബൗദ്ധിക വ്യാപാരമായി കരുതിയിരുന്ന അക്കാലത്ത് അവര്‍ണരുടെ പ്രതിഭയെ ഒട്ടുംതന്നെ അംഗീകരി ക്കാതിരുന്ന സവര്‍ണ മേധാവിത്വത്തെ കളിയാക്കുന്നതി നായിട്ടാണ് മൂലൂര് തന്റെ തൂലികാ നാമമായി ശൗണ്ഡികന് എന്ന പേരു സ്വീകരിച്ചിരുന്നത്. 'കവിഭാരത'ത്തില് ഒരിടത്തും താഴ്ന്ന ജാതിക്കാരനെ പരമാര്‍ശിക്കാതെ യിരിക്കുവാന് ശ്രദ്ധിച്ച കുഞ്ഞിക്കുട്ടന് തമ്പുരാന്റെ സവര്‍ണ ജാഗ്രതക്കുള്ള മറുപടിയായിട്ട് 'കവിരാമായണം' എഴുതിയ മൂലൂര്, തുടക്കം മുതലേ ഈ വര്‍ണ വിവേചനത്തില് പ്രതിഷേധമുള്ള ആളായിരുന്നു. ഇങ്ങനെ ശൗണ്ഡിക നാമം സ്വീകരിച്ചിട്ടുള്ള ചിലരെങ്കിലും അക്കാലത്തു ണ്ടായിരുന്നു. കെ സി കേശവ പിള്ളയുടെ പ്രിയപ്പെട്ട ശിഷ്യനും അര്‍ണ സമുദായാംഗ വുമായിരുന്ന തിനവിള രാമന് എന്ന കവി സുജനാനന്ദിനിയില് കവിതയെ ഴുതിയിരുന്നത് 'രാമ ശൗണ്ഡികന്' ആയിട്ടായിരുന്നു. 'സ്വാഹാസുധാകരം' പോലെ ഒരു മികച്ച കൃതിയുടെ രചയിതാവായ തിനവിള രാമന് കേശവനാശാന്റെ സാര്‍വത്രിക വിദ്യാഭ്യാസ പദ്ധതിയുടെ സന്തതിയാണെന്നും ഓര്‍ക്കാം. ഇങ്ങനെ എത്രയെത്ര പ്രതിഭകളെയാണ് പരവൂര് ആശാനും അദ്ദേഹത്തിന്റെ ശിഷ്യന്മാരും മലയാള ഭാഷക്കും സാഹിത്യത്തിനും സംഭാവന ചെയ്തിട്ടു ള്ളത്. കുറേനാള് കഴിഞ്ഞപ്പോള് മൂലൂര് തന്റെ കാവ്യ സപര്യയില് ശൗണ്ഡികന് എന്ന പേര് ഉപേക്ഷിക്കുകയും കുടുംബ നാമമായ 'പണിക്കര്' എന്നു പ്രയോഗിച്ചു തുടങ്ങുകയും ചെയ്തു. പിന്നീട് 'പത്മനാഭപ്പണിക്കര്' എന്നു പരിഷ്‌കരിച്ചു. ചില സന്ദര്‍ഭങ്ങളില് 'പത്മനാഭ കവിതാ കേസരി' എന്ന വിശേഷ നാമത്തിലും മൂലൂര് കവിതകള് എഴുതിയിരുന്നു. അപ്പോഴാണ് കെ എസ് പോറ്റി 'പണിക്കന് - പണിക്കര് വാദ'വുമായി സുജനാനന്ദിനി പത്രത്തിന്റെ താളില് പ്രത്യക്ഷപ്പെടുന്നത്. കെ എസ് പി കവി കിരാതന് എന്ന തൂലികാ നാമത്തില് മൂലൂര് എസ് പത്മനാഭ കവിതാ കേസരിക്ക് കവിത കൊണ്ടൊരു ആക്ഷേപ ഹാസ്യം പോറ്റി തീര്‍ത്തിരിക്കുന്നത് ശ്രദ്ധിക്കാം -\n'ഇപ്പോളല്‍പേതരം സല്‍ക്കവി കുലതരുജാലകള്\nസല്‍ശ്ലോകമാകുംനല്‍പേറും പൂക്കളോടും വിലസുമൊരു ജനാനന്ദിനിക്കാനനത്തില് ദര്‍പ്പത്താല് വന്ന മൂലൂര് കവിഹരിയെ വലച്ചീടുവാ നെന്നിലേക്കും കെല്‍പില് ബാലാംബികേ, നിന് കരുണ ശരണമായി തീരണേ ദാസനാം മേവേണ്ടാ ചാടങ്ങടങ്ങീടുക ബത കവിതാ കേസരിന് ഹന്ത! നിന്നെ - കണ്ടാലോടുന്ന ഭീരുകവിയീഭവരനല്ലേഷ ഞാന് ദോഷമന്യേ പാണ്ഡിത്യം പാരമേവം കലരുമൊരു മഹാകേസരീന്ദ്രാന് കുരുക്കുകെണ്ടെന് നല്‍ധൈര്യമേറുന്നൊരു കവിവരനാം വ്യാധര്‍തന് നാഥനാ\nഇല്ലൊട്ടുമേ മനസി കൂസല തിന്നു, പൂച്ച -\nക്കല്ലേ, മിടുക്കനെലിയാല് വരുമോദയംകേള്?\nനിനെക്കെടോ കാക്ക കുളിച്ചു നന്നായ്\nകമ്പോസിറ്റരു തന്റെ മേല് ബതഭവാന് ചേര്‍ന്നൊരു തെറ്റത്രയും വന് ദോഷമതു തന്നെ, കേളതു നിനക്കുന്തോറു മിങ്ങേറ്റവും അമ്പോ! ദുസ്സഹമായിടും ചിരിവരുന്നതുല് പരിഷ്‌കാരവും കമ്പം വിട്ടു നിനക്കുകില് ബത! മഹാകേമം നികാമം ദൃഢം വൈദ്യന് താന് വൈദ്യരെന്നും ബഹുരസമഹഹാ! പിള്ളയെ പിള്ളര് എന്നും ഹൃദ്യം താനച്ഛന് - അച്ഛര്, കവിവരരസികാ തമ്പുരാന് - തമ്പുരാരും! സദ്യശ്രീ വഞ്ചി രാജ്ഞി പതി നടുവ മഹീദേവനെന്നു ള്ളരോരോ വിദ്വാന്മാര്‍ക്കി പ്പരി ഷ്‌കാരമതയിസുകവേ, തട്ടിയില്ലൊട്ടുമേ താന് ശേഷം പിന്നാലെ. കെ എസ് പി കവികിരാതന്.\nപോറ്റിയുടെ അസഹിഷ്ണുത യോടെയുള്ള ഈ വിമര്‍ശന ത്തിനു കവിത യിലൂടെ തന്നെ മറുപടി കൊടുക്കുകയാണ് മൂലൂര് എസ് പത്മനാഭ പണിക്കര് അടുത്ത ലക്കം സുജനാനന്ദിനിയില്\nജനാനന്ദിനിയില് കണ്ടെടോ മുഗ്ധ ബുദ്ധേ!\nവിനാ താമസം ഞാന് സമാധാനമോതു -\nനേരെ ശൗണ്ഡികനെന്നുമായതധുനാ കൈവിട്ടു പത്രങ്ങളില്\nപാരാതങ്ങു പണിക്കരെന്നുമെഴുതി തട്ടിച്ചു മൂപ്പിച്ചതില് സാരസാരമറി ഞ്ഞിടാത്ത ചില കമ്പോസിറ്റര് തെറ്റിച്ചതും\nചേരാതാശു പണിക്കനാക്കിയിവയോര്‍ത്തിട്ടു ചാടീടണം\nപണിക്കനെന്നുള്ള പദം തരത്തില്\nഹൃദുത്വം കലരും പ്രയോഗമെഴുതും മട്ടൊക്കെ വീക്ഷിച്ചതില്\nസദ്യോഹൃത്തിലസൂയതോന്നി വെറുതേ മുട്ടീടുവാനായ് ഭവാ -\nനുദ്യോഗിപ്പതനര്‍ത്ഥമായപകടം തന്നില് പിണങ്ങീടുമേ\nഇനിയുമേതൊരു പദവിയിലൂന്നും പേരാണെടുപ്പതെന്നെല്ലാം\nചൊന്നതു മൂഢവചസ്സതിലൊന്നാമത്തേതു തന്നെ നിസ്തര്‍ക്കം'\n- മൂലൂര് പത്മനാഭ കവിതാ കേസരി\nസവര്‍ണക്കു മാത്രം കൊട്ടാരത്തില് നിന്നും രാജപ്രമുഖര് നല്കിവന്ന 'പണിക്കര്' ന്നെ പദവി പിന്നീട് അവര്‍ണരായ ചിലര്‍ക്കു കൂടി നല്കിയതിലുള്ള അസ്വസ്ഥതയാണ് പോറ്റിക്ക് ഒന്നാമതായി ഉണ്ടായത്. രണ്ടാമതായി ആ പദവി അവര്‍ണര് ഉപയോഗിക്കുമ്പോള് 'പണിക്കന്' എന്നു മാത്രമേ പ്രയോഗിക്കാവൂ എന്ന സവര്‍ണശാഠ്യമാണ് പോറ്റിക്കുണ്ടായത്. മാത്രവുമല്ല തമ്പുരാക്കന്മാര് മാത്രം അനുഭവിച്ചു കൊണ്ടിരുന്ന ഒരു പദവിയെ സൂചിപ്പിക്കുന്ന പണിക്കര് സ്ഥാനം ഈഴവരാദി പിന്നോക്ക വിഭാഗങ്ങള്‍ക്കു കൂടി നല്കി അവരെ സമൂഹത്തിലെ പ്രധാനി കളാക്കി ഉയര്‍ത്തുന്ന തിലുള്ള അസഹിഷ്ണുതയും ബ്രാഹ്മണ സഹജമായ ഹുങ്കും കെ എസ് പോറ്റിയുടെ 'പണിക്കര് വിമര്‍ശന'ത്തില് അടങ്ങിയിരുന്നു. സ്വയം കവിയായിരുന്നിട്ടും, പിന്നോക്ക നന്മകള് പ്രഖ്യാപിച്ചിരുന്ന സുജനാനന്ദിനിയില് എഴുതുന്ന എഴുത്തുകാരനായിട്ടും പരവൂര് കേശവനാശാന്റെ മാനവിക വീക്ഷണം ശരിക്കും ബോധ്യമുണ്ടാ യിരുന്നിട്ടും ഒരു സ്ഥാനപ്പേരിനെ ചൊല്ലി പിന്നോക്കക്കാരെ ഇകഴ്ത്താനുള്ള പൊരോഹിത്യ പ്രവണത പ്രകട മാക്കുക യായിരുന്നു കെ എസ് പോറ്റി. 'നമ്പൂരിത്ത'ത്തിന്റെ ഫണത്തെ പിന്നീട് കേശവനാശാന്റെ ശക്തമായ ഇടപെടലി ലൂടെയാണ് ശമിപ്പിച്ചത്. അത്തരമൊരു വിവാദ ചര്‍ച്ചയിലൂടെ സുജനാനന്ദിനി പത്രം സവര്‍ണര് കയ്യടക്കി വെച്ചിട്ടുള്ള പദവികളും സ്ഥാനപ്പേരുകളും അവര്‍ണര്‍ക്കും സധൈര്യം ഉപയോഗിക്കാ മെന്നുള്ള പച്ചക്കൊടി പരസ്യമായി ഉയര്‍ത്തു യായിരുന്നു. പിന്നീട് നിരവധി വ്യക്തികള് തങ്ങള്‍ക്കു ലഭിച്ചിട്ടുള്ള ഇത്തരം പദവികള് ധൈര്യ പൂര്‍വം പേരിനൊപ്പം ചേര്‍ക്കാനും അങ്ങനെ അവ അച്ചടിക്കാനും തുടങ്ങി.\nതിരുവിതാംകൂറില് ഉയര്‍ന്നു വന്ന അസംഘടിതമായ സാമൂഹ്യ വിപ്ലവത്തിന്റെ അലകള് സവര്‍ണ വിഭാഗങ്ങളെ യാകെ അത്യന്തം ക്ഷോഭിപ്പിച്ചു. തലമുറകളായി താണ ജാതി വിഭാഗ ങ്ങളിലുള്ളവരെ അടിമകളാക്കി വെച്ച് അടിച്ചൊതുക്കി ഭരിച്ചിരുന്നവര്‍ക്ക് പിന്നോക്ക വിഭാഗ ങ്ങളുടെ മുന്നേറ്റങ്ങള് ഒട്ടും സഹിക്കാനാകു മായിരുന്നില്ല. തിരുവിതാംകൂര് രാജഭരണത്തി നെതിരെയും വേലുത്തമ്പി ദളവ നേതൃത്വം നല്കിയ നായര് കലാപം അടിച്ചമര്‍ത്ത പ്പെട്ടതോടു കൂടി നായര് സമുദായാംഗ ങ്ങള്‍ക്കിടയില് ബ്രിട്ടീഷ് വിരോധം അളിപ്പടര്‍ന്നു. നായര് കുടുംബങ്ങള്‍ക്ക് ഊരാണ്മയു ണ്ടായിരുന്ന ക്ഷേത്രങ്ങ ളൊക്കെത്തന്നെ 1811 ല് കേണല് മണ്‍റോ ഗവണ്‍മെന്റുടമ യിലാക്കിയതോടു കൂടി എതിര്‍പ്പ് രൂക്ഷമായി. ബ്രിട്ടീഷ് ഭരണാധികാരിക ളുയര്‍ത്തിയ രാഷ്ട്രീയ മേധാവിത്വം, നായര് പട്ടാളത്തിന്റെ തിരോധാനം, മിഷണറി മാരുടെ വിദ്യാഭ്യാസ പ്രചരണം, കീഴ്ജാതി വിഭാഗങ്ങള്‍ക്കിടയില് പ്രത്യക്ഷപ്പെട്ട സമര മനോഭാവം, പിന്നോക്ക വിഭാഗങ്ങള് ഏറ്റെടുത്ത സാമൂഹ്യ പരിഷ്‌കരണ സംരംഭങ്ങള്, മാമൂല് ലംഘനങ്ങള് എന്നിവയോടൊന്നും നായര് സമുദായം ഇണങ്ങിച്ചേര്‍ന്നില്ല. തങ്ങള്‍ക്ക് നൂറ്റാണ്ടുകളായി ലഭിച്ചിരുന്ന മേധാവിത്വ ത്തിനെതിരായുള്ള വെല്ലുവിളി യായിട്ടാണ് ഈ സംരംഭ ങ്ങളെയാകെ സവര്‍ണര് കണ്ടിരുന്നത്.\nഅക്കാലത്ത് ഈഴവരാദി പിന്നോക്ക കീഴാള വിഭാഗങ്ങള്‍ക്ക് മുട്ടിനു മകളില് വെച്ചു മാത്രമേ മുണ്ടുടുക്കാന് അനുവാദ മുണ്ടായിരുന്നുള്ളൂ. മാറ് മറയ്ക്കുന്ന മേല്മുണ്ടും ധരിക്കുവാന് അവകാശ മുണ്ടായിരുന്നില്ല. കൂടാതെ മൂക്കൂത്തി എന്ന നാസികാഭരണം ധരിക്കാനും മേലാള സ്ത്രീകള്‍ക്കു മാത്രമേ അവകാശ മുണ്ടായിരുന്നുള്ളൂ. ഈ സമ്പ്രദായങ്ങളെ ആരെങ്കിലും അനുസരിക്കാന് കൂട്ടാതെ മുട്ടിനു താഴേക്കു കൂടി പുടവ യുടുക്കുകയോ മാറ് മറച്ചുകൊണ്ട് മേല്മുണ്ട് ധരിക്കുകയോ മൂക്കൂത്തി അണിയുകയോ ഒക്കെ ചെയ്താല് കടുത്ത ശിക്ഷയാണ് തമ്പുരാക്കന്മാര് നല്കി വന്നിരുന്നത്. മുട്ടിനു താഴെ മുണ്ടുടുത്ത സ്ത്രീകളുടെ മുണ്ടഴിക്കുകയും മാറ് മറച്ചുകൊണ്ട് സഞ്ചരിച്ച സ്ത്രീയുടെ മേല്മുണ്ട് വലിച്ചു കീറിയ ശേഷം മുലക്കണ്ണുകളില് ചിരട്ട കടിപ്പിച്ചു പീഢിപ്പിച്ചും മൂക്കൂത്തി അണിഞ്ഞ യുവതിയുടെ മൂക്ക് വൃണപ്പെടുത്തിയും രസിച്ച സവര്‍ണ ഗുണ്ടകളുടെ വിളയാട്ടം മധ്യ തിരുവിതാംകൂറില് അരങ്ങേറുക യുണ്ടായി. അതിനെതിരേ ശക്തമായി പ്രതികരിക്കുകയും കായിക മായിത്തന്നെ എതിരാളികളെ നേരിടുകയും ചെയ്യാന് അവര്‍ണരെ പ്രപ്തരാക്കിയ നേതൃത്വമായി ആറാട്ടുപുഴ വേലായുധ പ്പണിക്കര് എന്ന ഈഴവ പ്രമാണി ഉദയം കൊണ്ടു. ആറാട്ടുപുഴ, കായംകുളം, പന്തളം, പത്തിയൂര് എന്നിവിടങ്ങളില് പിന്നോക്ക വിഭാഗങ്ങളുടെ പണിമുടക്കും ലഹളയും നടത്തുന്നതിനു മുന്നില് നിന്ന വേലായുധ പ്പണിക്കര് കുതിര സവാരി ചെയ്തും അക്രമങ്ങള് അടിച്ചമര്‍ത്തിയും അവര്‍ണര്‍ക്ക് അത്താണിയായി മാറി. കായംകുളം കായലില് വെച്ച് മോഷണം പോയ തരണല്ലൂര് നമ്പൂതിരി പ്പാടിന്റെ വിശിഷ്ടമായ സാളഗ്രാമം തിരുവിതാംകൂര് മഹാരാജാവിന്റെ കല്പന പ്രകാരം വീണ്ടെടുത്ത് നമ്പൂതിരിപ്പാടിന് തിരികെ ഏല്പ്പിച്ചതിന് ഈഴവ പ്രമാണിയായ വേലായുധ പ്പണിക്കര്‍ക്ക് രാജാവില് നിന്നും വീരശൃംഖലയും പട്ടും പാരിതോഷികവും ലഭിക്കുകയും ചെയ്തു. പക്ഷെ, കെ ആര് കുളത്തു അയ്യര് രചിച്ച തിരുവിതാംകൂര് ചരിത്രത്തില് ഒരു കള്ളനും കൊള്ളക്കാരനു മായിട്ടാണ് ആറാട്ടുപുഴ വേലായുധ പ്പണിക്കരെ വിശേഷിപ്പിച്ചിട്ടുള്ളത്. ചരിത്ര രചനയിലെ സവര്‍ണ പക്ഷപാതിത്വം അങ്ങനെ രേഖീയമായി!\nബ്രിട്ടീഷു കാര്‍ക്കെതിരേ ഇന്ത്യയില് നടന്ന ആദ്യത്തെ സ്വാതന്ത്ര്യ സമരമായ 1857 ലെ ലഹളയെ ബ്രിട്ടീഷ് ചരിത്ര കാരന്മാര് 'ശിപായി ലഹള' എന്നാണ് വിശേഷിപ്പിച്ചത്. ഇന്ത്യന് സൈനികള് ഉപയോഗി ച്ചിരുന്ന തോക്കിന് തിരകളില് മൃഗക്കൊഴുപ്പ് പുരട്ടുന്നത് സംബന്ധിച്ച് മതാചാര പരമായി പൊട്ടിപ്പുറ പ്പെട്ടതാണ് പ്രസ്തുത ലഹളയെന്ന് ചിത്രീകരിക്കപ്പെട്ടു. തുടര്‍ന്ന ലഹള അടിച്ചമര്‍ത്തിയ ബ്രിട്ടീഷ് ഈസ്റ്റ് ഇന്ത്യാ കമ്പനിയില് നിന്ന് ഭരണം നേരിട്ട് ബ്രിട്ടീഷ് രാജ്ഞി ഏറ്റെടുത്ത തിനൊപ്പം ഇന്ത്യയിലെ ഭരണത്തില് കാതലായ ചില പരിഷ്‌കാരങ്ങളും നടത്തി. അതിന്‍പടി ഹിന്ദുക്കളുടെ മതാചാരങ്ങളിലും മാമൂലുകളിലും ബ്രിട്ടീഷ് ഭരണം ഇടപെടുക യില്ലെന്ന പ്രഖ്യാപനവും വിക്ടോറിയ രാജ്ഞി നടത്തി. ഈ വിളംബരം ഇന്ത്യയിലെ മ്പാടുമുള്ള സവര്‍ണ ഹിന്ദുക്കള്‍ക്ക് യഥേഷ്ടം അധസ്ഥിത ജനവിഭാഗങ്ങളെ കീഴ്‌പെടുത്തു വാനുള്ള അനുമതി നല്കും വിധം ഉപയോഗ പ്പെടുത്തുകയും ചെയ്തു. തിരുവിതാംകൂറില് 1859 ല് സവര്‍ണരായ മേലാളന്മാരും ഉദ്യോഗസ്ഥ പ്രമാണിമാരും ഒത്തു ചേര്‍ന്ന് തെക്കന് തിരുവിതാംകൂറിലെ ചാന്നന്മാരെ അടിമകളാക്കി വെക്കാന് തീവ്ര ശ്രമം നടത്തി.\nഅധസ്ഥിത മോചനത്തിനായി സമരം ചെയ്യുവാന് സന്നദ്ധരായ ചാന്നാര് വിഭാഗത്തിലെ സ്ത്രീകള് മാറു മറച്ചു നടക്കാന് ആരംഭിച്ചതോടെ ക്രൈസ്തവ മിഷണറിമാരുടെ സഹായത്തോടെ വസ്ത്രം ധരിക്കുവാനുള്ള സ്വാതന്ത്ര്യത്തിനായി ശബ്ദമുയര്‍ത്തുവാന് അവര് ധൈര്യപ്പെട്ടതോടെ 'മേല്മുണ്ട് കലാപ'മായി അത് വളര്‍ന്നു. ആയില്യം തിരുനാള് മഹാരാജാവും സര് ടി മാധവറാവു ദിവാനും സവര്‍ണര്‍ക്കൊപ്പം നിലയുറപ്പിക്കുകയും അനുകൂല ഉത്തരവുകള് പുറപ്പെടുവിക്കുകയും ചെയ്തു. സമരത്തിന്റെ മുന്നില് നിലകൊണ്ട് ചാന്നാര്‍മാരെ സഹായിച്ചു കൊണ്ടിരുന്ന ക്രൈസ്തവ മിഷണറിമാരെയും സവര്‍ണ ഗുണ്ടകള് വെറുതേ വിട്ടില്ല. നിരവധി ക്രിസ്ത്യന് പള്ളികളും പള്ളിക്കൂടങ്ങളും തീവെച്ചു നശിപ്പിച്ചു. ക്രിസ്തുമത പ്രചാരകരായ മിഷണറിമാര്‍ക്കും പാതിരിമാര്‍ക്കും ക്രൂരമര്‍ദ്ദന മേല്‌ക്കേണ്ടിവന്നു. സാമൂഹ്യ പരിഷ്‌കരണ ത്തിനിറങ്ങി ത്തിരിച്ച തങ്ങള്‍ക്കു മേല് ഉണ്ടായ ഈ ആക്രമണത്തെ നേരിടാന് തന്നെ ക്രൈസ്തവ മിഷണറിമാര് തീരുമാനിച്ചു. തിരുവിതാം കൂര് നാട്ടുരാജ്യ ത്തിനു മേല് ഉണ്ടായിരുന്ന ബ്രിട്ടീഷ് മേല്‌കോയ്മ ഉപയോഗപ്പെടുത്തി പ്രശ്‌ന പരിഹാരം തേടാന് മിഷണറിമാര് നിശ്ചയം കൊണ്ടു. അവര് തിരുവിതാംകൂര് സര്‍ക്കാരിന്റെ പക്ഷപാത സമീപന ത്തെ ക്കുറിച്ചും ഭരിപക്ഷം വരുന്ന പിന്നോക്ക വിഭാഗങ്ങള് ക്കാകെ മേല്മുണ്ടു വിലക്കുന്ന കാട്ടാളത്തെ പ്പറ്റിയും വൈസ്രോയിക്കും മദ്രസാസ് ഗവര്‍ണര്‍ക്കും രേഖാമൂലം പരാതി നല്കി. സ്വാഭാവികമായും അതിന്മേല് നടപടിയുണ്ടായി. തിരുവിതാംകൂര് ദിവാന്റെ വിശദീകരണം തൃപ്തികരമല്ലെന്നു വിധിയെഴുതിയ ബ്രിട്ടീഷ് ഗവര്‍ണര് സര് ചാള്‍സ് ട്രവലിയന് രോഷാകുലനായി തിരുവിതാംകൂര് ദിവാന് മറുപടി ്അയച്ചു. ബ്രിട്ടീഷ് സാമ്രാജ്യം ഭരിക്കുന്നത് ഒരു രാജ്ഞിയാണെന്നും സ്ത്രീത്വത്തെ അപമാനിക്കുന്നത് രാജ്ഞിക്ക് ഒരു തരത്തിലും അംഗീകരി ക്കാനാവില്ലെന്നും ഉടന് കിരാതമായ ഈ ഏര്‍പ്പാട് നിര്‍ത്തലാക്കി ക്കൊള്ളണമെന്നും കടുത്ത നിര്‍ദ്ദേശമുണ്ടായി. വഴങ്ങിയി ല്ലെങ്കില് ശക്തി പ്രയോഗിക്കുമെന്ന തിരിച്ചറിവില് തിരുവിതാംകൂര് രാജാവും ദിവാന്‍ജിയും ആര്‍ക്കും എന്തുവേഷവും ധരിക്കുവാന് അവകാശമുണ്ടെന്നു കാട്ടിക്കൊണ്ടുള്ള ഉത്തരവിറക്കി. അതോടെ മേല്മുണ്ടു കലാപം അവസാനിക്കുകയും ചെയ്തു. അധസ്ഥിതര്‍ക്ക് മേല്മുണ്ടു കലാപത്തില് വിജയം നേടാനായത് പില്ക്കാല കീഴാള മുന്നേറ്റങ്ങള്‍ക്കാകെ ആവേശം പകരുകയുണ്ടായി.\nമധ്യ തിരുവാതംകൂറില് ഈഴവരാദി പിന്നോക്ക ജനവിഭാഗങ്ങളുടെ വിദ്യാലയ പ്രവേശനവുമായി ബന്ധപ്പെട്ട് 1905 ല് ഒരു നായരീഴവ ലഹള പൊട്ടിപ്പുറ പ്പെട്ടപ്പോള് അതൊരു ചുട്ടുപൊള്ളുന്ന ചരിത്ര സംഭവമായി. സ്ഥലത്തെ നായര് - നമ്പൂതിരി പ്രമാണിമാര് എതിര്‍ത്തിട്ടും ഈഴവ കുട്ടികളെ സ്‌കൂളില് പ്രവേശിപ്പി ക്കുവാന് തയാറായ ഹരിപ്പാട് ഗവണ്മെന്റ് സ്‌കൂളില് നിന്നാണ് 1905 ജനുവരി 22ന് ലഹള ആരംഭി ക്കുന്നത്. ഈഴവ വിദ്യാര്‍ത്ഥികള് തീണ്ടല് അനുഷ്ടിച്ച് 'തമ്പുരാക്കന്മാര്'ക്ക് വഴിമാറിക്കൊ ടുത്തില്ലെന്ന കുറ്റം ചുമത്തി നിരവധി വിദ്യാര്‍ത്ഥികളെ സവര്‍ണ ഗുണ്ടകള് നിരത്തിലിട്ടു തല്ലിച്ചതച്ചു. സ്‌കൂള് തല്ലിത്തകര്‍ത്തു. ഈഴവ ഭവനങ്ങള് ആക്രമണത്തി നിരയായി. സ്ത്രീകളേയും കുട്ടികളേയും മൃഗീയമായി മര്‍ദ്ദിച്ചു. കൊള്ളയും കൊള്ളിവെപ്പും പരക്കെ നടമാടി. ഈഴവരില് ചിലരും തിരിച്ചടി ക്കുവാന് ധൈര്യം കാട്ടി. ലഹള വളരെ പെട്ടെന്ന് മറ്റിടങ്ങളിലേക്കു പടര്‍ന്നു. എവിടെയൊക്കെ അവര്‍ണ വിദ്യാര്‍ത്ഥികളെ സ്‌കൂളുകളില് പ്രവേശിപ്പിച്ചുവോ അവിടങ്ങ ളിലൊക്കെ ലഹള വ്യാപിക്കുകയായി. കായംകുളം, കൊല്ലം, പരവൂര് എന്നിവിടങ്ങളില് അതിരൂക്ഷമായ ഏറ്റുമുട്ടലു കളുണ്ടായി.\nനായരീഴവ ലഹളയെക്കുറിച്ച് നേരിട്ടുള്ള ഒരു വിവരണം 'ജീവിത സമരം' എന്ന പ്രശസ്തമായ ഗ്രന്ഥത്തില് രേഖപ്പെടുത്തിയിട്ടുണ്ട്. അതിലെ ഒരു ഭാഗം ശ്രദ്ധിക്കാം - 'വി പി മാധവരായര് ദിവാനായി. അദ്ദേഹം മറ്റു സ്‌കൂളുകളുടെ കൂട്ടത്തില് ഹരിപ്പാട് പള്ളിക്കൂടവും ഈഴവര്‍ക്കായി തുറന്നു കൊടുത്തു. സി ഒ കരുണാകര പ്രഭൃതികള് സ്‌കൂളില് ചെന്നു ചേര്‍ന്നു. അതിനെ തുടര്‍ന്ന് മധ്യ തിരുവിതാംകൂറില് ഒട്ടുക്കു അതിഭയങ്കരമായ നായരീഴവ ലഹള യുണ്ടായി.....'\n'ഈ ലഹള മയ്യനാട് വടക്കുംഭാഗം വരെ വന്നു. മയ്യനാട് കടന്നില്ല. വടക്കും ഭാഗത്തുകാരന് ഒരു ഈഴവനാണ് ലഹള ഒടുങ്ങാനുള്ള അവസാന രംഗത്തിന് കളമൊരുക്കിയത്. അന്ന് കൊല്ലം പേഷ്‌കാര് എം എ കേശവ പിള്ളയായിരുന്നു എന്നാണ് ഓര്‍മ. അക്കാലത്തെ സ്ഥിതിക്ക് നായര് ചട്ടമ്പിമാരുടെ മുഷ്‌ക് കൂടി നിന്നു. പേഷ്‌കാരുടെ ഒരു ശിപായി വടക്കേ റോഡില്‍കൂടി ഒരു ഓലക്കുടയും പിടിച്ച് കച്ചേരിക്ക് പോകുകയാണ്. ഈഴവന് ആളൊരു പിശറായിരുന്നു. 'മടക്കെടാ കുട' എന്ന് ഈഴവന് ഗര്‍ജിച്ചു. ഈഴവ കേന്ദ്രം എന്ന അഹമ്മതി കൊണ്ടു തന്നെ നായര് ശിപായി ഒന്നു മിഴിച്ചു നിന്നു. താന് പേഷ്‌കാരുടെ ആളാണെന്ന ധാര്‍ഷ്ട്യം അവന് കാട്ടി. 'മടക്കാനല്ലേടാ പറഞ്ഞത്' എന്നായി ഈഴവന്. കാര്യം പന്തിയല്ലെന്നു കണ്ട് ശിപായി സാമവാദം തുടങ്ങി. 'ഇത് ഓലക്കുടയാണ് എങ്ങനെ മടക്കാനാണ്', എന്നായി അയാള്. 'അതല്ലെ, നിന്നോട് പറഞ്ഞത് മടക്കെടാ കുട' എന്ന് മര്‍ക്കട മുഷ്ടി ഈഴവന് പിടിച്ചു. അയാള് നിന്നയിടത്തു നിന്ന് ഒന്ന് ഇളകി. കലാശം ചവുട്ടി നായര്‍ക്കു നേരേ പാഞ്ഞു. നായരെ കുടയോടു കൂടി പിടിച്ച് കുമാരനാശാന്റെ കടുവയെ പോലെ പൊടിയില് മറിച്ചിട്ട് പിടപ്പിച്ച് ആര്‍ത്തിയോടെ കുടില നഖങ്ങളാല് കോമളമാം തദംഗം മാന്തി മാംസം പൊളിച്ചു കടും ചോര ചാടിച്ചു വിട്ടു. ശിപായി റോഡുവഴി നേരേ ഓടി പേഷ്‌കാരുടെ മുമ്പില് വീണു മുറവിളിയായി. ഒരു സംഘം പൊലീസ് മയ്യനാട്ടു വടക്കും ഭഗത്തു നിയോഗിക്കപ്പെട്ടു. പിന്നെ ആ ദിക്കില് നടന്ന പൈശാചിക മര്‍ദ്ദനം അവര്‍ണനീയ മായിരുന്നു......'\nപരവൂരില് നായരീഴവ ലഹളക്ക് കാരണമായി ത്തീര്‍ന്നത് മണിയംകുളം പാലമാണ്. ആ പാലവും മാമൂലനുസരിച്ച് 'ജാതിവ്യത്യാസം' പാലിച്ചിരുന്നു. നായരും ഈഴവരും ഒന്നിച്ചോ കീഴാളരും ഈഴവരും ഒന്നിച്ചോ പാലത്തില് കയറുവാന് അനുമതി ഉണ്ടായിരുന്നില്ല. നമ്പൂതിരിയോ നായരോ പാലത്തില് കയറി നിന്നാല് പിന്നെ ഈഴവര്‍ക്കോ ഇതര വിഭാഗങ്ങള്‍ക്കോ പാലം ഉപയോഗിക്കുവാന് കഴിയുക യില്ലെന്ന അലിഖിത നിയമം നിലനിന്നിരുന്നു. ഇതിനെ നായര് ഈഴവ ലഹളക്കാലത്ത് ഈഴവര് ചോദ്യം ചെയ്തത് വലിയ കലാപങ്ങള്‍ക്ക് കാരണമായി.\nപരവൂര് കേശവനാശാന് നേരിട്ട് നായരീഴവ ലഹളയില് പങ്കാളി യായിരുന്നില്ല. ലഹളയെ സംബന്ധിച്ച വാര്‍ത്തകള് സ്വാഭാവികമായും സുജനാനന്ദിനി പത്രം പ്രസിദ്ധീക രിച്ചിരുന്നു. എന്നാല് ഈഴവര്‍ക്കും മറ്റു പിന്നോക്ക ജനവിഭാഗങ്ങള്‍ക്കും കീഴാള സമൂഹത്തിനും വിദ്യാഭ്യാസം നല്കുവാന് അവസര മൊരുക്കണമെന്ന ശക്തമായ നിലപാടെടുത്ത ഉല്പതിഷ്ണു വായിരുന്നു കേശവനാശാന്. ഇത് വെറുമൊരു വാദമായോ തര്‍ക്ക വിഷയമായോ ഉന്നയിക്കുക എന്നതിനപ്പുറം സ്വന്തം പ്രവര്‍ത്ത നത്തിലൂടെ നടപ്പില് വരുത്തിയ കേശവനാശാന് സാര്‍വത്രിക വിഗ്യാഭ്യാസ ത്തിന്റെ പ്രചാരകന് തന്നെ യായിരുന്നു. അതുകൊണ്ടു തന്നെ പരവൂര് കേശവനാശാനേയും അദ്ദേഹത്തിന്റെ സുജനാനന്ദിനി പത്രത്തെയും പിന്നോക്ക പക്ഷത്തോ കീഴാള ചേരിയിലോ ഉള്‍പ്പെടുത്തു വാന് സവര്‍ണ മേധാവികള്‍ക്കു ബുദ്ധിമുട്ടു ണ്ടായില്ല. അവര് അദ്ദേഹത്തെ അങ്ങനെ അധസ്ഥിതര്‍ക്കൊപ്പം നില്ക്കുന്ന പത്രാധിപര് എന്നു കണ്ടതിന്റെ പ്രതിഫലന മെന്നോണം നായര് ഈഴവ ലഹളയില് സുജനാനന്ദിനി പത്രവും പ്രസ്സുമെല്ലാം അഗ്നിക്കിര യാക്കുവാന് ഇടയായി. എങ്കിലും അവര്‍ണര്‍ക്കാകെ വിദ്യാഭ്യാസം വിദ്യാഭ്യാസം നല്കണമെന്ന പരവൂര് കേശവനാശാന്റെ നിലപാട് ഗൗരവമായി ചര്‍ച്ച ചെയ്യപ്പെട്ടു. സാര്‍വത്രിക വിദ്യാഭ്യാസ ത്തെക്കുറിച്ച് അദ്ദേഹം ഉയര്‍ത്തിയ സംവാദം ഏറെ വൈകാതെ നിയമമായി അംഗീകാരം നേടി. താന് ഉയര്‍ത്തിപ്പിടിച്ച ആശയങ്ങള് തന്റെ കര്‍മ മണ്ഡലം വഴി നടപ്പിലാക്കി കാട്ടിക്കൊടുത്ത പരവൂര് കേശവനാശാന് വാക്കും പ്രവൃത്തിയും സമന്വയിപ്പിച്ച കര്‍മ യോഗിയായിരുന്നു.\nഅവര്‍ണ നീതിക്കായി നിലകൊള്ളുകയും അവര്‍ണരെ വിദ്യ അഭ്യസി പ്പിക്കുന്നതില് മുന്‍കൈ പ്രവര്‍ത്തനം നടത്തുകയും താഴ്ന്ന ജാതിക്കാര്‍ക്ക് സാമൂഹിക സാമ്പത്തിക നീതി ഉറപ്പു വരുത്താന് സവര്‍ണ മേധാവിക ളുമായി സംവാദത്തിനൊ രുങ്ങുകയും ചെയ്ത പരവൂര് കേശവനാശാന് കീഴാള നവോത്ഥാനത്തിന്റെ ശക്തി കേന്ദ്രങ്ങളി ലൊന്നായിരുന്നു. സ്വയം മാതൃക യാകുക മാത്രമല്ല, തന്റെ ശിഷ്യരിലൂടെ കീഴാള നവോത്ഥാന ത്തിന്റെ ദീപശിഖ പില്ക്കാല സമൂഹത്തിനു കൈമാറുവാനും ശ്രമിച്ചതു വഴി പരവൂര് കേശവനാശാന് കാലഘട്ടത്തിന്റെ ഗുരുവായി സാര്‍വത്രിക അംഗീകാരവും നേടി.\nകടപ്പാട്: മാറ്ററും ചിത്രങ്ങളും 'നവയുഗം' മാസിക 2014 സെപ്തംബര് ലക്കം.\nat ജൂലൈ 05, 2015\nLabels: ആറാട്ടുപുഴ വേലായുധ പണിക്കര്, കേശവനാശാന്, ഡോ. വള്ളിക്കാവ് മോഹന്‍ദാസ്


എട്ട് - ഒറ്റ്\nഅവൻ വീണ്ടും വന്നപ്പോൾ അവർ ഉറങ്ങുന്നതു കണ്ടു. അവൻ അവരെ വിളിച്ചു. അവരുടെ കണ്ണുകളിൽ നിദ്രാഭാരം തങ്ങി നിന്നു. നിങ്ങൾ ഇപ്പോഴും ഉറങ്ങി വിശ്രമിക്കുകയാണോ? മതി. സമയമായി. അവൻ പറഞ്ഞു.\nഅവൻ വീണ്ടും മലകയറിപ്പോയി.\nതീപ്പന്തങ്ങളുമേന്തി ഒരു ചെറിയ ജനക്കൂട്ടം മലമുകളിലേക്കു കയറുന്നത് അവർ കണ്ടു. കീദ്രോൻ താഴ്‌വരയിൽ വിശ്രമിച്ചിരുന്ന മറ്റു സഭാംഗങ്ങളും ആ കാഴ്‌ച കണ്ടു. അപകടമാണതെന്ന് അവരറിഞ്ഞു. അവരെഴുന്നേറ്റു. ഗെഥ്സേമനി ലക്ഷ്യമാക്കി തീപ്പന്തങ്ങൾക്കു പുറകെയെത്തി.\nമലമുകളിലേക്കു കയറുന്നിടത്ത് മൂന്നു പേരിരിക്കുന്നത് തീപ്പന്തമേന്തിയ പടയാളികൾ കണ്ടു. അവർ തിരിച്ചറിയപ്പെട്ടു. “നീ അവന്റെ കൂടെയുള്ളവനല്ലേ?” പടയാളികളിലൊരുവൻ പത്രോസിനോടു ചോദിച്ചു. താൻ തിരിച്ചറിയപ്പെട്ടിരിക്കുന്നുവെന്ന് പത്രോസ് ഭയന്നു. “അല്ല. ഞാൻ അവന്റെ കൂട്ടുകാരനല്ല. ഞാനൊരു വഴിപോക്കൻ... വെറുമൊരു വഴിപോക്കൻ” പത്രോസ് വിക്കി.\n“ഇവൻ അവന്റെ കൂട്ടത്തിലുള്ളവൻ തന്നെ.” പടയാളികളിലൊരുത്തൻ ഉച്ചത്തിൽ പറഞ്ഞു. “ഇന്നു ദേവാലയത്തിൽ അവന്റെ കൂടെ ഇവനേയും ഞാൻ കണ്ടിരുന്നു. അതിനർത്തം അവനും ഈ ഭാഗത്തെവിടേയോ ഉണ്ടെന്നാണ്” ആരോ പത്രോസിനെ കയറിപ്പിടിച്ചു. പത്രോസ് ഉറയിൽ കിടന്ന വാളൂരി അവനെ വെട്ടി. വെട്ടുകൊണ്ട് പടയാളിയുടെ ചെവി മുറിഞ്ഞു. എന്തു സംഭവിച്ചുവെന്ന് മറ്റു പടയാളികൾക്കു മനസ്സിലാകും മുമ്പേ പത്രോസും കൂട്ടരും ഇരുട്ടിൽ ഓടി മറഞ്ഞു.\nശബ്ദം കേട്ട് അവൻ താഴേക്കിറങ്ങി വന്നു. അവർ അവനെ കണ്ടു. അവനപ്പോഴും സുസ്മേര വദനായിരുന്നു. “നിങ്ങൾ ആരെയാണന്വേഷിക്കുന്നത്?” അവനാരാഞ്ഞു. “നിന്നെ, നിന്നെത്തന്നെ.” പടയാളികൾ ആർത്തു വിളിച്ചു.\nകീദ്രോൻ താഴ്‌വരയിൽ നിന്നും സഭാംഗങ്ങൾ ഗെഥ്സേമേനിയിലെത്തി. അവരുടെ റബ്ബി പടയാളികളാൽ ചുറ്റപ്പെട്ടിരിക്കുന്നതു അവർ കണ്ടു. “ആരും അടുക്കരുത്.” പടയാളികളുടെ തലവനെന്നു തോന്നിക്കുന്നവൻ വിളിച്ചു പറഞ്ഞു.\n“ഈ രാത്രി ഞാൻ പിടിക്കപ്പെട്ടാൽ, നിങ്ങൾ പറഞ്ഞ അപകടം അതുണ്ടാകും. യഹൂദ നിയമങ്ങൾ അവർ കാറ്റിൽ പറത്തും” റബ്ബിയുടെ വാക്കുകൾക്ക് അറം പറ്റുകയാണെന്ന് യൂദാ ഇസ്‌കറിയാത്തിനു തോന്നി. ആ വാക്കുകൾ അവന്റെ കാതിൽ മുഴങ്ങി. പടയാളികളുടെ വിലക്കു ഭേദിച്ച് അവൻ അവന്റെ റബ്ബിയുടെ അടുത്തെത്തി. “എന്റെ റബീ” അവൻ റബ്ബിയെ ആശ്ലേഷിച്ചു. പടയാളികളിലൊരുത്തൻ അവനെ തള്ളി മാറ്റി. സഭാംഗങ്ങൾക്കു നേരെ വാളോങ്ങി. പടയാളികളുടെ തലവൻ ജനക്കൂട്ടത്തിനു നേരെ ആയുധം പ്രയോഗിക്കുവാൻ ഉത്തരവിട്ടു. സഭാംഗങ്ങൾ ഓടിയകന്നു.


ഓഗസ്റ്റ് ഒന്നുമുതൽ രാജ്യത്ത് ഇളവുകളോ, കടുത്ത നിയന്ത്രണങ്ങളോ? ഉറ്റു നോക്കി രാജ്യം; എല്ലാ കണ്ണുകളും പ്രധാനമന്ത്രിയിലേക്ക് | നേര്‍രേഖ24X7\nഓഗസ്റ്റ് ഒന്നുമുതൽ രാജ്യത്ത് ഇളവുകളോ, കടുത്ത നിയന്ത്രണങ്ങളോ? ഉറ്റു നോക്കി രാജ്യം; എല്ലാ കണ്ണുകളും പ്രധാനമന്ത്രിയിലേക്ക്\nന്യൂഡല്‍ഹി: കൊവിഡ് പ്രതിരോധത്തിന്റെ ഭാഗമായി രാജ്യത്ത് പ്രഖ്യാപിച്ച അണ്‍ലോക്ക് രണ്ടിന്റെ കാലാവധി അവസാനിക്കാന് ഇനി വെറും അഞ്ചുദിവസം മാത്രം. ജൂലൈ 31 ന് അണ്‍ലോക്ക് രണ്ട് അവസാനിക്കാനിരിക്കേ, അവേശഷിക്കുന്ന നിയന്ത്രണങ്ങളില് ഇളവ് ഉണ്ടാകുമോ അതോ കൂടുതല് നിയന്ത്രണങ്ങളിലേക്ക് പോകുമോയെന്ന് ഉറ്റുനോക്കുകയാണ് രാജ്യം.\nതിങ്കളാഴ്ച പ്രധാനമന്ത്രി നരേന്ദ്രമോദി മുഖ്യമന്ത്രിമാരുടെ യോഗം വിളിച്ചേക്കുമെന്ന് സൂചനയുണ്ട്. തുടര്‍ച്ചയായി രാജ്യത്ത് അരലക്ഷത്തിനടുത്ത് ആളുകള് രോഗബാധിതരാകുന്നതും, മരണനിരക്ക് ക്രമാതീതമായി ഉയരുന്നതും പരിഗണിച്ച് വീണ്ടും സമ്പൂര്‍ണ്ണ ലോക്ക്ഡൗണ് ഏര്‍പ്പെടുത്തുന്നത് സംബന്ധിച്ച് ഭരണതലത്തില് ആലോചനകള് നടക്കുന്നതായും റിപ്പോര്‍ട്ടുകളുണ്ട്.\nഅണ്‍ലോക്ക് മൂന്ന് മാര്‍ഗനിര്‍ദേശത്തില് സിനിമാ ഹാള്, ജിം എന്നിവയ്ക്ക് ഇളവ് അനുവദിച്ചേക്കുമെന്നാണ് സര്‍ക്കാര് വൃത്തങ്ങള് പറയുന്നത്. നിലവില് സിനിമാ തിയേറ്ററുകള് അടഞ്ഞുകിടക്കുകയാണ്. നിയന്ത്രണങ്ങളോടെ സിനിമ തിയേറ്ററുകള് തുറക്കാന് അനുമതി നല്‍കിയേക്കുമെന്നാണ് റിപ്പോര്‍ട്ടുകള്. സമാനമായ നിലയില് ജിമ്മുകള്‍ക്കും ഇളവ് നല്‍കാന് സാധ്യതയുണ്ട്. സാമൂഹിക അകലം പാലിക്കുന്നതില് ഒരു വീട്ടുവീഴ്ചയും അനുവദിക്കാതെ ജിം, സിനിമ തിയേറ്ററുകള് എന്നിവ തുറക്കാന് അനുവദിച്ചേക്കുമെന്ന് സര്‍ക്കാര് വൃത്തങ്ങള് പറയുന്നു.\nഅതേസമയം സ്‌കൂളുകള് അടഞ്ഞു തന്നെ കിടക്കാനാണ് സാധ്യത. മെട്രോ ട്രെയിന് സര്‍വീസുകളും ഇപ്പോള് വേണ്ട എന്ന നിലപാടിലാണ് സര്‍ക്കാരെന്നും സര്‍ക്കാര് വൃത്തങ്ങള് പറയുന്നു. പകുതി സീറ്റുകളുമായി പ്രവര്‍ത്തനം പുനരാരംഭിക്കാന് തിയേറ്ററുകളെ അനുവദിക്കുന്ന കാര്യം സര്‍ക്കാര് ആലോചിച്ചുവരികയാണ്. എന്നാല് ആദ്യം 25 ശതമാനം സീറ്റുകള് മതിയെന്ന അഭിപ്രായവും ഉയരുന്നുണ്ട്. സംസ്ഥാന സര്‍ക്കാരുകള്‍ക്ക് ഉചിതമായ തീരുമാനം എടുക്കാന് കൂടുതല് സ്വാതന്ത്ര്യം കേന്ദ്രം അനുവദിച്ചേക്കുമെന്നും റിപ്പോര്‍ട്ടുകളുണ്ട്.\nനേര്‍രേഖ24X7: ഓഗസ്റ്റ് ഒന്നുമുതൽ രാജ്യത്ത് ഇളവുകളോ, കടുത്ത നിയന്ത്രണങ്ങളോ? ഉറ്റു നോക്കി രാജ്യം; എല്ലാ കണ്ണുകളും പ്രധാനമന്ത്രിയിലേക്ക്


കാലുവെട്ടുമെന്ന് ഭീഷണിപ്പെടുത്തി; കെ. കുഞ്ഞിരാമൻ എംഎൽഎക്കെതിരെ തിരഞ്ഞെടുപ്പ് ഉദ്യോഗസ്ഥന്റെ പരാതി- Election Duty Officer against Uduma MLA Facebook Post\nUpdated: January 8, 2021 5:42:11 pm\nനീലേശ്വരം: ഉദുമ എംഎൽഎ കെ.കുഞ്ഞിരാമൻ ഭീഷണിപ്പെടുത്തിയെന്ന് ഗുരുതര ആരോപണവുമായി തിരഞ്ഞെടുപ്പ് ഉദ്യോഗസ്ഥൻ. തദ്ദേശ തിരഞ്ഞെടുപ്പിനിടെ എംഎൽഎ തന്റെ കാലുവെട്ടുമെന്ന് ഭീഷണിപ്പെടുത്തിയതായി കാസർഗോഡ് ആലക്കോട് ജിഎൽപി സ്‌കൂൾ പോളിങ് ബൂത്തിലെ പ്രിസൈഡിങ് ഓഫിസറായിരുന്ന ഡോ.കെ.എം.ശ്രീകുമാർ.\nകിഴക്കേഭാഗം ബൂത്തിലെ വരണാധികാരിയായിരുന്ന ഡോക്ടര് കെ.എം.ശ്രീകുമാർ. ഫെയ്‌സ്‌ബുക്ക് പോസ്റ്റിലൂടെയാണ് എംഎൽഎക്കെതിരെ ഗുരുതര ആരോപണം ഉന്നയിച്ചിരിക്കുന്നത്. പോളിങ് ബൂത്തില് തിരിച്ചറിയല് രേഖ പരിശോധിക്കുന്നത് തടയാന് ഉദുമ എംഎല്‍എ ശ്രമിച്ചു. പറഞ്ഞത് അനുസരിച്ചില്ലെങ്കില് കാലുവെട്ടുമെന്ന് കെ.കുഞ്ഞിരാമന് ഭീഷണിപ്പെടുത്തിയെന്നാണ് പോസ്റ്റിൽ പറയുന്നത്.\nകേരള കാർഷിക സർവകലാശാല പ്രൊഫസറാണ് കെ.എം.ശ്രീകുമാർ.\nഫെയ്‌സ്‌ബുക്ക് പോസ്റ്റിന്റെ പൂർണരൂപം വായിക്കാം\n(പാർട്ടി ഗ്രാമം എന്നുദ്ദേശിക്കുന്നത് ഏതെങ്കിലും ഒരു പാർട്ടിക്കും മാത്രം മൃഗീയ ഭൂരിപക്ഷം ഉള്ള പ്രദേശങ്ങളെയാണ്. അത് മാർക്സിസ്റ്റ് പാർട്ടിയുടെതോ മുസ്ലിം ലീഗിന്റേതോ ബിജെപിയുടെതോ കോൺഗ്രസിന്റേതോ ആകാം)\nഈ പഞ്ചായത്ത് തിരഞ്ഞെടുപ്പിൽ എനിക്കു ഡ്യൂട്ടി കിട്ടിയത് കാസർകോട് ജില്ലയിലെ ബേക്കൽ കോട്ടക്ക് അടുത്തുള്ള ആലക്കോട് ഗ്രാമത്തിലായിരുന്നു. ജി എൽ പി സ്കൂൾ ചെർക്കപാറ കിഴക്കേഭാഗം ആയിരുന്നു പോളിംഗ് സ്റ്റേഷൻ. ഞങ്ങൾ ഞായറാഴ്ച ഉച്ച ആകുമ്പോഴേക്കും പോളിംഗ് സ്റ്റേഷനിൽ എത്തി. നല്ല വൃത്തിയുള്ള സ്കൂൾ. ടോയ്‌ലറ്റുകളും വൃത്തിയുണ്ട്. എന്റെ ടീമിൽ നാലു വനിതകളാണ്. ഞങ്ങൾ ജോലി തുടങ്ങി. വൈകുന്നേരം പോളിംഗ് ഏജന്റുമാർ വന്നു. അവർ കാര്യങ്ങൾ വിശദീകരിച്ചു. ” ഇവിടെ സിപിഎമ്മിന് മാത്രമേ ഏജന്റുമാർ ഉള്ളൂ. കഴിഞ്ഞ തവണ തൊണ്ണൂറ്റി നാല് ശതമാനം പോളിംഗ് നടന്ന പ്രദേശമാണ്. ഇത്തവണയും അത്രയും ഉയർന്ന പോളിങ് ഞങ്ങൾ പ്രതീക്ഷിക്കുന്നു”.\nഞാൻ അപകടം മണത്തു. കുറഞ്ഞത് പത്തു ശതമാനമെങ്കിലും കള്ളവോട്ട് ആകണം. ഞാൻ ഭവ്യതയോടെ പറഞ്ഞു “തിരിച്ചറിയൽ കാർഡ് വച്ച് വോട്ടറെ തിരിച്ചറിയേണ്ട ജോലി ഞങ്ങളുടേതാണ് , ഞങ്ങൾ അത് ഭംഗിയായി ചെയ്യും” “അത് നമ്മൾക്ക് കാണാം” എന്ന് പോളിങ് ഏജന്റ് മറുപടി പറഞ്ഞു. കാണാമെന്ന് ഞാനും.\nഡിസംബർ 14 ന്റെ പ്രഭാതം പൊട്ടിവിരിഞ്ഞു. രാവിലെ വാർഡ് സ്ഥാനാർഥി വിജയേട്ടന്റെ വക കട്ടൻചായ. ആറുമണി ആയപ്പോഴേക്കും ഇലക്ഷൻ കമ്മീഷൻ നിർദ്ദേശപ്രകാരം വീഡിയോ റെക്കോർഡിങ് നടത്താൻ വീഡിയോഗ്രാഫർ എത്തിച്ചേർന്നു (ആ വീഡിയോയുടെ പിൻബലത്തിലാണ് ആണ് ഈ ലേഖനം).\nകൃത്യം ഏഴുമണിക്ക് പോളിങ് തുടങ്ങി. ആദ്യത്തെ വോട്ടറുടെ തിരിച്ചറിയൽ കാർഡ് വാങ്ങി ഞാൻ പരിശോധിച്ചു. മുഖത്തേക്കുനോക്കി ഫോട്ടോവിലും നോക്കി. കുഴപ്പമില്ല. ഇതു കണ്ടു കൊണ്ട് മാർക്സിസ്റ്റ് പാർട്ടിയുടെ ബ്ലോക്ക് പഞ്ചായത്ത് സ്ഥാനാർത്ഥി വന്നു, സ്വയം പരിചയപ്പെടുത്തി, മുൻപ് എന്നെ ഒരു കാര്യത്തിനു വിളിച്ചത് ഓർമിപ്പിച്ചു, എന്നിട്ട് വളരെ മര്യാദയോടു കൂടി “പുറത്തുവച്ച് ഐഡന്റിറ്റി കാർഡ് പരിശോധിക്കേണ്ടത് ഇല്ലല്ലോ” എന്നു പറഞ്ഞു. ശരി, ഞാൻ വോട്ടർ മുറിയുടെ അകത്തേക്ക് കടന്ന ശേഷം രേഖ പരിശോധിക്കാൻ തുടങ്ങി. അപ്പോഴേക്കും അദ്ദേഹം വന്ന് എന്നെ ശക്തമായി താക്കീത് ചെയ്തു. “നിങ്ങൾ രേഖ പരിശോധിക്കേണ്ടതില്ല അത് ഒന്നാം പോളിങ് ഓഫീസർ ചെയ്തുകൊള്ളും” എന്നു പറഞ്ഞു. പോളിംഗ് ഏജന്റുമാർ ബഹളം വച്ചു കൊണ്ട് എഴുന്നേറ്റു വന്നു. ഇത് പലതവണ ആവർത്തിച്ചു.\nഅപ്പോഴാണ് ബഹുമാനപ്പെട്ട സ്ഥലം എംഎൽഎ വോട്ട് ചെയ്യാൻ വന്നത്. അദ്ദേഹം പ്രശ്നത്തിൽ ഇടപെട്ടു. എന്നോട് “നിങ്ങൾ പ്രിസൈഡിങ് ഓഫീസറുടെ കസേരയിൽ ഇരുന്നാൽ മതി, ഒന്നാം പോളിങ് ഓഫീസർ രേഖ പരിശോധിക്കും” എന്നു പറഞ്ഞു. “ഓഫീസർക്കാണ് ആകെ ഉത്തരവാദിത്വം, ഞാൻ എവിടെയിരിക്കണമെന്ന് എനിക്കറിയാം” എന്ന് ഞാൻ പ്രതിവചിച്ചു. പിന്നീടദ്ദേഹം ജില്ലാകലക്ടറെ ഫോൺ ചെയ്തശേഷം പോകുമ്പോൾ എന്നോട് “മര്യാദയ്ക്കു പറഞ്ഞത് അനുസരിച്ചില്ലെങ്കിൽ കാലു വെട്ടും” എന്ന് ഭീഷണിപ്പെടുത്തി. ഞാൻ പോലീസിനോട് “പോലീസേ എംഎൽഎ പറഞ്ഞതു കേട്ടല്ലോ” എന്നു പറഞ്ഞു. കലക്ടർ എന്നെ ഫോണിൽ വിളിച്ചപ്പോൾ ഞാൻ കാര്യങ്ങൾ വിശദീകരിച്ചു. രേഖ പരിശോധന ഒന്നാം പോളിങ് ഓഫീസർ ചെയ്യേണ്ടതാണ്, അത് അങ്ങനെ തന്നെ ആവട്ടെ എന്ന് കലക്ടർ നിർദേശിച്ചു.\nപക്ഷേ കഴിഞ്ഞ തിരഞ്ഞെടുപ്പിൽ കണ്ണൂർ ജില്ലയിലെ പിലാത്തറയിൽ ഒരാൾ രണ്ടുതവണ വോട്ട് ചെയ്യുന്നത് കണ്ടെത്തിയപ്പോൾ സ്വന്തം ഉത്തരവാദിത്തം നിറവേറ്റിയില്ല എന്ന് കാണിച്ചുകൊണ്ട് കൊണ്ട് കമ്മിഷൻ പിടികൂടിയത് പ്രിസൈഡിങ് ഓഫീസറെ ആയിരുന്നു എന്നത് ഓർമിച്ചുകൊണ്ട് ഞാൻ ഒന്നാം പോളിംഗ് ഓഫീസറുടെ അടുത്തു ചെന്നിരുന്ന് രേഖകൾ വീണ്ടും പരിശോധിക്കുവാൻ തുടങ്ങി. പുറമേ ധൈര്യം കാണിച്ചിരുന്നു എങ്കിലും ഞാൻ പതറിയിരുന്നു. കാലു വെട്ടാൻ നേതാവ് ആഹ്വാനം ചെയ്താൽ നടപ്പാക്കാൻ ഒരുപാട് അനുയായികൾ ഉണ്ടല്ലോ. കേവലം രണ്ടു പൊലീസുകാർക്ക് എന്ത് ചെയ്യുവാൻ കഴിയും? അല്പമകലെ ചെറുപ്പക്കാർ കൂടി നിൽപ്പുണ്ട്. കുറച്ചുപേർ ജനലിൽ കൂടി നോക്കുന്നുണ്ട്.\nഏതായാലും ഞാൻ കാർഡുകൾ പരിശോധിക്കുന്നതായി ഭാവിച്ചു. ഒരു കാർഡിലെ ഫോട്ടോയും ആളും തമ്മിൽ വലിയ വ്യത്യാസം കണ്ടതിനാൽ താങ്കൾ യഥാർത്ഥ വോട്ടർ തന്നെയാണോ എന്ന് സംശയം ഉണ്ട് എന്നു പറഞ്ഞു. ഉടൻ പോളിങ് ഏജന്റുമാർ ബഹളംവച്ചു. ഞങ്ങൾക്ക് പ്രശ്നമില്ലെങ്കിൽ നിങ്ങൾക്ക് എന്താണ് പ്രശ്നം , നിങ്ങൾ യുഡിഎഫിന്റെ ഏജന്റാണ് എന്ന് അവർ കയർത്തു. അല്പനേരത്തിനുശേഷം ഒരു ചെറുപ്പക്കാരനും വനിതയും കയറി വന്നു. അവർ സിപിഎമ്മിന്റെ സ്ഥാനാർത്ഥികൾ ആണെന്നു പറഞ്ഞു. പക്ഷേ “എനിക്കു നിങ്ങളെ പരിചയമില്ല, നിങ്ങളുടെ കയ്യിൽ സ്ഥാനാർഥിയാണ് എന്നു കാണിക്കുന്ന രേഖ ഉണ്ടെങ്കിൽ കാണിക്കൂ” എന്ന് ഞാൻ അഭ്യർത്ഥിച്ചപ്പോൾ അവർ ബഹളംവച്ചു. ചെറുപ്പക്കാരൻ എന്നെ ഭീകരമായി ഭീഷണിപ്പെടുത്തി. “സിപിഎം എന്താണെന്നു നിനക്കറിയില്ല നീ ജീവനോടെ പോകില്ല, നിന്നെ ഞങ്ങൾ വെച്ചേക്കില്ല, വലിയ ഡിജിപി ആയിരുന്ന ജേക്കബ് തോമസിന്റെ ഗതി എന്തായി എന്ന് അറിയില്ലേ” എന്നൊക്കെ പറഞ്ഞു.\nഎന്റെ സർവ്വ നാഡികളും തളർന്നു. അയാളുടെ ഭീഷണി അത്രയ്ക്ക് യാഥാർത്ഥ്യമായിരുന്നു. അതോടെ ഞാൻ തിരിച്ചറിയൽ കാർഡ് പരിശോധന ഇടയ്ക്ക് മാത്രം ആക്കി. പുറമേ ഒന്നും നടന്നില്ലെന്ന് ഭാവിച്ചു എങ്കിലും കേവലം ഒരു പാവ മാത്രമായി ഞാൻ. പോളിംഗ് അനുസ്യൂതമായി തുടർന്നു.\nഉച്ചയ്ക്കുശേഷം മുൻപ് വോട്ട് ചെയ്തു എന്നു സംശയം തോന്നിയ ചിലരെ വീണ്ടും ക്യൂവിൽ കണ്ടപ്പോൾ ധൈര്യം സംഭരിച്ച് അവരുടെ കാർഡ് പരിശോധിച്ചു. യഥാർത്ഥ വോട്ടർ അല്ല എന്ന് കണ്ടു വോട്ട് ചെയ്യാൻ പറ്റില്ലെന്നു പറഞ്ഞു. പോളിംഗ് ഏജന്റുമാർ എന്നോട് കയർത്തു. ഒരു തിരിച്ചറിയൽ കാർഡും ഇല്ലാത്ത ഒരു വോട്ടർ വന്നപ്പോൾ ഞാൻ തടഞ്ഞു. അപ്പോൾ പോളിംഗ് ഏജന്റ് “അയാൾ ഈ ബൂത്തിൽ വോട്ട് ചെയ്തിരിക്കും ഞാനാണ് പറയുന്നത് ” എന്ന് വെല്ലുവിളിച്ചു. കുറച്ചുകഴിഞ്ഞ് അയാൾ ഏതോ ഒരു കാർഡുമായി വന്നപ്പോൾ അപ്പോൾ ഞാൻ തടഞ്ഞു. കുറച്ചു കഴിഞ്ഞപ്പോൾ അയാൾ മറ്റൊരു കാർഡുമായി വന്നു. ഏജന്റുമാർ ബഹളം വച്ചപ്പോൾ എനിക്ക് വോട്ട് ചെയ്യാൻ സമ്മതിക്കേണ്ടിവന്നു. ഇതൊക്കെ പലതവണ ആവർത്തിച്ചു. ഒടുവിൽ എല്ലാം പൂട്ടിക്കെട്ടി കാഞ്ഞങ്ങാട് ദുർഗ ഹൈസ്കൂളിൽ കൊടുത്തു കഴിഞ്ഞപ്പോൾ ജില്ലാ കളക്ടർ ഡോക്ടർ സജിത് ബാബു നിൽക്കുന്നതു കണ്ടു. അപ്പോൾ ഒന്നാം പോളിങ് ഓഫീസർ ” സാറേ ഇനി വീട്ടിൽ പോയി വായിൽ വിരൽ ഇട്ടു എല്ലാം ചർദ്ദിച്ചു കളയണം എന്നിട്ടു ഒന്നു കുളിക്കണം എന്നാലേ വൃത്തിയാകൂ, അത്രയ്ക്ക് തെറിയഭിഷേകം കിട്ടി” എന്നു കളക്ടറോട് പറഞ്ഞു. രാത്രിയിൽ അന്നത്തെ സംഭവങ്ങൾ മനസ്സിൽ ഇതിൽ റീപ്ലേ ചെയ്തു. നീ നട്ടെല്ലില്ലാത്തവൻ ആയിപ്പോയി, കള്ളവോട്ടു തടയാൻ നിനക്കു സാധിച്ചില്ലല്ലോ എന്ന് എന്റെ മനസ് പറഞ്ഞു. ആത്മനിന്ദയും പരാജയ ബോധവും കൊണ്ട് ഉറക്കം വന്നതേയില്ല. പിറ്റേന്നുതന്നെ സംസ്ഥാന ഇലക്ഷൻ കമ്മിഷനു പരാതി അയച്ചു.\nഇത് എന്റെ ആദ്യത്തെ ഇലക്ഷന് അനുഭവമല്ല. 1989 മുതൽ ഞാൻ ഇലക്ഷന് ഡ്യൂട്ടി ചെയ്തിട്ടുണ്ട്. ആദ്യത്തെ ദുരനുഭവം 2015 ൽ ആണ്. പിലിക്കോട് ഹൈസ്കൂളിൽ. അവിടെ തിരിച്ചറിയൽ കാർഡ് കർക്കശമായി പരിശോധിച്ചതിന്റെ പേരിൽ എന്നെ അച്ഛനും അമ്മയ്ക്കും ചേർത്തു തെറി വിളിച്ചിട്ടുണ്ട്. സമാനമായ അനുഭവങ്ങൾ എന്റെ സുഹൃത്തുക്കൾക്ക് ഉണ്ടായിട്ടുണ്ട്. ഒരു പാർട്ടിക്ക് ഭൂരിപക്ഷമുള്ള പ്രദേശങ്ങളിൽ നടക്കുന്ന ഈ തെമ്മാടിത്തരം എത്രയോ കാലമായി തുടരുന്നു. ഒരു ഉദ്യോഗസ്ഥനും പ്രതികരിക്കാറില്ല. കാരണം ശിഷ്ടകാലം ഇവിടെ തന്നെ ജീവിക്കേണ്ടത് ആണല്ലോ. കണ്ണൂർ, കോഴിക്കോട്, കാസർകോട് ജില്ലകളിൽ ഉദ്യോഗസ്ഥർ തെരഞ്ഞെടുപ്പ് ജോലി ഒഴിവാക്കാൻ ശ്രമിക്കുന്നത് ഈ അക്രമവും ഭീഷണിയും ഭയന്നാണ്.\nപക്ഷേ തെക്കൻ ജില്ലകളിൽ തിരഞ്ഞെടുപ്പ് എത്രയോ സമാധാന പൂർണമാണ് എന്ന് എന്റെ കൃഷിവകുപ്പിലും കാർഷിക സർവകലാശാലയിലും ഉള്ള സുഹൃത്തുക്കൾ പറഞ്ഞിട്ടുണ്ട്. വോട്ടറുടെ ഐഡന്റിറ്റി സംബന്ധിച്ച് ചില തർക്കങ്ങൾ ഒഴിച്ചാൽ ബാക്കി എല്ലാം ശാന്തം. പക്ഷേ വടക്കേമലബാറിലെ തങ്ങളുടെ ആജ്ഞാനുവർത്തികൾ അല്ലാത്ത ഉദ്യോഗസ്ഥർക്ക് തെറിവിളി, ഭീഷണി, മറ്റു പാർട്ടിയുടെ ഏജന്റിനെ ഇരിക്കാൻ അനുവദിക്കാതിരിക്കൽ, തങ്ങൾക്കു വോട്ടുചെയ്യില്ലെന്നു സംശയമുള്ള ബന്ധുജനങ്ങളെ അന്ധനോ അവശനോ ആക്കി സഹായിയെകൊണ്ടു വോട്ട് ചെയ്യിക്കൽ, യഥാർത്ഥ വോട്ടറല്ലെന്നു തർക്കിച്ചാൽ മർദ്ദനം, നായ്ക്കുരണ പൊടിയും മുളകുപൊടിയും ദേഹത്ത് പാറ്റൽ, വീടിന് കല്ലേറ്, കുടിവെള്ളത്തിന്റെ മോട്ടോർ കിണറ്റിൽ ഇടൽ, ഏക ജീവനോപാധിയായ ഓട്ടോറിക്ഷ കത്തിക്കൽ തുടങ്ങിയ എത്രയെത്ര കലാപരിപാടികൾ !!!!!\nഓരോ ബൂത്തിലും 8- 10 ചെറുപ്പക്കാരെ ഒരുക്കി വച്ചിട്ടുണ്ടാകും. മൂന്നു മണിക്ക് ശേഷം വൈകുന്നേരംവരെ അവരുടെ പ്രകടനമാണ്. തിരിച്ചറിയൽ കാർഡ് വച്ചും അല്ലാതെയും വീണ്ടും വീണ്ടും വന്നു വോട്ട് ചെയ്യും. ഉദ്യോഗസ്ഥർ വെറും നോക്കുകുത്തികളായി നിൽക്കും. നന്മയുടെ നിറകുടങ്ങൾ എന്ന് പൊതുവേ കരുതപ്പെടുന്ന പാർട്ടി ഗ്രാമങ്ങൾ ജനാധിപത്യത്തിന്റെ മരണ സാങ്കേതങ്ങൾ ആണ്. മരിച്ചവരും പ്രവാസികളും നിരനിരയായി വന്ന് വോട്ട് ചെയ്യുന്ന സ്ഥലങ്ങൾ. പാർട്ടി ഗ്രാമത്തിൽ ഒരു വിമതൻ ഉണ്ടെങ്കിൽ ആ കുടുംബത്തിന്റെ കാര്യം കട്ടപ്പൊക. ഒരു ഇലക്ഷനിലും തന്റെ വിലയേറിയ വോട്ട് രേഖപ്പെടുത്താം എന്ന് അവൻ വ്യാമോഹിക്കയെ വേണ്ടാ. സാമൂഹികമായ ഒറ്റപ്പെടുത്തൽ വേറെ.\nതെരഞ്ഞെടുപ്പ് കമ്മീഷന് ഇപ്പോൾ ഇത്തരത്തിലുള്ള ബൂത്ത് പിടിച്ചടക്കൽ നിയന്ത്രിക്കുന്നതിന് ഒരു പരിധിയുണ്ട്. ഇത് അവസാനിപ്പിക്കാൻ കഴിയുന്നതു സിപിഎമ്മിന് മാത്രമാണ്. സിപിഎമ്മിന് മാത്രം. കേരള രാഷ്ട്രീയത്തിൽ വർഗീയ പാർട്ടികളുമായി കൂട്ടുകൂടില്ല എന്ന ധീരമായ നിലപാട് എടുത്തത് അവരാണല്ലോ. 1981വരെ കേരളത്തിലെ പ്രൊഫഷണൽ കോളേജുകളിൽ അതിഭീകരം ആയിരുന്നു റാഗിങ്. എത്രയോ കുട്ടികൾ ആത്മഹത്യ ചെയ്തു, എത്രയോപേർ പഠിപ്പ് അവസാനിപ്പിച്ചു, മാതാപിതാക്കൾ തീ തിന്നു, സർക്കാരും പോലീസും കിണഞ്ഞു ശ്രമിച്ചിട്ടും റാഗിങ് തുടർന്നു. റാഗിങ്ങിന് ഇരയായ കുട്ടികൾ അവരുടെ മനസ്സിലെ പക കെടാതെ സൂക്ഷിച്ചു. അടുത്തവർഷം ജൂനിയേഴ്സ് വന്നപ്പോൾ അവർ കിട്ടിയത് ഒന്നൊഴിയാതെ തിരിച്ചു കൊടുത്തു. 1981ൽ കോഴിക്കോട് മെഡിക്കൽ കോളേജിലെ ഒന്നാം വർഷ വിദ്യാർത്ഥി ബാലകൃഷ്ണൻ റാഗിങ് സഹിക്കാനാകാതെ ആത്മഹത്യ ചെയ്തത് കേരളത്തെ ഞെട്ടിച്ചു. ഒരു പാവപ്പെട്ട കുടുംബത്തിന്റെ ഏക പ്രതീക്ഷയായിരുന്നു ആ കുട്ടി. സാഹചര്യം വിലയിരുത്തിയ എസ്എഫ്ഐ എന്ന എന്ന വിദ്യാർത്ഥി സംഘടന ഒരു പ്രഖ്യാപനം നടത്തി. “ഞങ്ങൾ റാഗ് ചെയ്യില്ല, ആരെയും ചെയ്യാൻ അനുവദിക്കുകയുമില്ല” അതോടെ ചിത്രം മാറി. ഞാൻ 1983 ജനുവരിയിൽ വെള്ളാനിക്കര ഹോർട്ടികൾച്ചറൽ കോളേജിൽ ചേർന്ന സമയത്ത് സീനിയേഴ്സ് കുറച്ചു കളി തമാശയായി റാഗ് ചെയ്തപ്പോൾ എസ്എഫ്ഐയിലെ വിദ്യാർത്ഥികൾ രാത്രി മുഴുവൻ കാവൽനിന്നു. റാഗിംഗ് പരിധി കടന്നപ്പോൾ അവർ തടഞ്ഞു. കോളേജ് അധികാരികളെ വിവരം അറിയിച്ചു. ഫലം ! ആ വർഷത്തോടെ റാഗിങ് നിന്നു. തലമുറകൾ കൈമാറാൻ പകയും വിദ്വേഷവും ഉണ്ടായില്ല.\nകള്ളവോട്ട് ചെയ്യുന്നവരുടെ ന്യായം ഇതാണ് ” മറ്റു പാർട്ടിക്കാരുടെ ഭൂരിപക്ഷ പ്രദേശങ്ങളിൽ അവർ വ്യാപകമായി കള്ളവോട്ട് ചെയ്യുന്നുണ്ട്, അത് നിർവീര്യമാക്കണമെങ്കിൽ ഞങ്ങളും ഞങ്ങൾക്ക് ശക്തിയുള്ള പ്രദേശങ്ങളിൽ കള്ളവോട്ട് ചെയ്തേ തീരൂ”. സിപിഎമ്മിന്റെ ആൾക്കാരുടെ വാദവും ഇതുതന്നെ ആണ്. അതിൽനിന്നും സിപിഎമ്മിന്റെ അജണ്ട നിശ്ചയിക്കുന്നതു മറ്റു പാർട്ടികളാണ് എന്ന് വ്യക്തമാകുന്നു. അത് മാറ്റുക. അജണ്ട സ്വയം നിശ്ചയിക്കുക. ജനാധിപത്യത്തിൽ ഒരാൾക്ക് ഒരു വോട്ട് മാത്രമേയുള്ളൂ. ‘ഞങ്ങൾ ഒരൊറ്റ കള്ളവോട്ട് പോലും ചെയ്യില്ല, ചെയ്യാൻ അനുവദിക്കുകയുമില്ല’ എന്നൊരു തീരുമാനം എടുത്തു നടപ്പാക്കുക. ഇതൊരു വലിയ വിപ്ലവം തന്നെ വടക്കേ മലബാറിൽ സൃഷ്ടിക്കും. മറ്റെല്ലാ രാഷ്ട്രീയ പാർട്ടികൾക്കും അത് നിർബന്ധമായും പിന്തുടരേണ്ടി വരും. സുതാര്യമായ, അപരനെ ബഹുമാനിക്കുന്ന പുതിയൊരു സമൂഹസൃഷ്ടിയുടെ തുടക്കം ആവും അത്. പകയും വിദ്വേഷവും ഏറ്റവും കുറഞ്ഞ സമൂഹം ആയിരിക്കും ഏറ്റവും പുരോഗമിക്കുന്ന സമൂഹം. ആഹ്‌ളാദ സൂചിക ഏറ്റവും കൂടുതലുള്ള സമൂഹം. അത് ചെയ്യാൻ സിപിഎമ്മിന് കഴിയുമോ എന്നതാണ് മില്യൺ ഡോളർ ചോദ്യം?\nപണം വെട്ടിക്കൽ മാത്രമാണോ അഴിമതി ? ജനഹിതത്തെ അട്ടിമറിക്കലും അഴിമതി അല്ലേ ? ഒരു വോട്ടറുടെ വോട്ട് ചെയ്യാനുള്ള അവകാശം കവർന്നെടുക്കൽ അഴിമതി അല്ലേ? തങ്ങളുടെ ഒരു അനുയായി ഒന്നിലധികം തവണ വോട്ട് ചെയ്യുന്നത് ക്രമക്കേട് അല്ലേ ? അതിനെ പ്രോത്സാഹിപ്പിക്കുന്നത് അഴിമതി അല്ലേ ? അങ്ങനെ നേടുന്ന വിജയങ്ങൾ യഥാർത്ഥത്തിൽ പരാജയങ്ങൾ അല്ലേ? പിലാത്തറയിൽ സംഭവിച്ചതുപോലെ കള്ളവോട്ട് പിടിക്കപ്പെട്ടു നാറണമോ അതോ മാറണമോ എന്ന് ചിന്തിക്കാൻ സമയമായി. മാറാൻ മടിക്കുന്നവർ ഒന്നോർക്കുക. ലോകം കൂടുതൽ സുതാര്യം ആവുകയാണ്, ജനങ്ങളുടെ മൂല്യബോധം കൂടുതൽ ശക്തിപ്പെടുകയാണ്. സാങ്കേതികവിദ്യകൾ നിമിഷംപ്രതി മെച്ചപ്പെടുകയാണ്.  ആധുനിക സാങ്കേതിക വിദ്യ ഉപയോഗിച്ചുകൊണ്ട് നട്ടെല്ലുള്ള ഉദ്യോഗസ്ഥർ കള്ളവോട്ട് തടയുന്ന കാലം വരും. മഹാകവി കുമാരനാശാന്റെ ആഹ്വാനം ചട്ടങ്ങൾക്കു മാത്രമല്ല പാർട്ടികളും ബാധകമാണ്.\n(ലേഖകൻ കാർഷിക സർവകലാശാലയിലെ ഇടതുപക്ഷ അധ്യാപക സംഘടനയായ TOKAU വിന്റെ പീലിക്കോട് യൂണിറ്റ് പ്രസിഡന്റ് ആണ്)\nWeb Title: Election duty officer against uduma mla facebook post


ഗുജറാത്തിലെ യഥാർഥ കോവിഡ് മരണങ്ങൾ പുറത്ത്; 89633 നഷ്‌ടപരിഹാര അപേക്ഷകൾ, ഔദ്യോഗിക കണക്കിൽ 10094 | National | Deshabhimani | Wednesday Jan 19, 2022\nന്യൂഡൽഹി > കോവിഡ് മരണ നഷ്‌ടപരിഹാരത്തിനുള്ള അപേക്ഷകളുടെ എണ്ണം പുറത്തുവന്നതോടെ ഗുജറാത്തിൽ ഞെട്ടിക്കുന്ന കണക്കുകൾ. സംസ്ഥാനത്ത് ഔദ്യോഗിക കണക്കുകള് പ്രകാരം കോവിഡ് മരണം 10,094 ആണ്. എന്നാല് നഷ്‌ടപരിഹാരത്തിന് 89,633 അപേക്ഷകളാണ് ലഭിച്ചത്. ഇതിനോടകംതന്നെ 68,370 പേര്‍ക്ക് നഷ്‌ടപരിഹാരം നല്‍കിയതായും അമിക്കസ് ക്യുറി ഗൗരവ് അഗര്‍വാളിന് ഗുജറാത്ത് സര്‍ക്കാര് കൈമാറിയ റിപ്പോര്‍ട്ടില് വ്യക്തമാക്കുന്നു. ഔദ്യോഗിക കോവിഡ് കണക്കുകളിൽ സംസ്ഥാനം എത്രത്തോളം കൃത്രിമം കാണിച്ചിരുന്നു എന്നാണ് ഈ കണക്കുകളിൽ നിന്നും വ്യക്തമാകുന്നത്.\nവിവിധ സംസ്ഥാനങ്ങളില് സര്‍ക്കാരുകളുടെ ഔദ്യോഗിക കണക്കുകളിലെ കോവിഡ് മരണത്തിനെക്കാള് ഒന്‍പത് ഇരട്ടി വരെ നഷ്‌ടപരിഹാരത്തിന് അപേക്ഷ ലഭിച്ചു. തെലുങ്കാനയില് സര്‍ക്കാര് കണക്കുകള് പ്രകാരം 3,993 പേരാണ് കോവിഡ് ബാധിച്ച് മരിച്ചത്. എന്നാല് നഷ്‌ടപരിഹാരത്തിന് 29,000 അപേക്ഷ ലഭിച്ചു. ഇതില് 15,270 പേര്‍ക്ക് നഷ്‌ടപരിഹാരത്തുക കൈമാറിയതായും സംസ്ഥാന സര്‍ക്കാര് സുപ്രീം കോടതിയെ അറിയിച്ചു. മഹാരാഷ്ട്രയില് 21,3890 അപേക്ഷകളാണ് സംസ്ഥാന സര്‍ക്കാരിന് നഷ്‌ടപരിഹാരത്തിനായി ലഭിച്ചത്. എന്നാല് ഔദ്യോഗിക കണക്കുകള് പ്രകാരം 14,1737 പേരാണ് സംസ്ഥാനത്ത് കോവിഡ് ബാധിച്ച് മരിച്ചത്. കോവിഡ് മരണം കുറച്ച് കാണിക്കാനാണ് പല സംസ്ഥാനങ്ങളും ഔദ്യോഗിക കണക്കുകളില് രേഖപ്പെടുത്താത്തത്.


Janmabhumi| റിസര്‍വ് ബാങ്ക് മുന്‍ഗണന നല്‍കിയത് വളര്‍ച്ചയ്ക്ക്; പ്രഖ്യാപനത്തില് കാണുന്നത് തിരിച്ചുവരവിന്റെ തുടര്‍ച്ചയെന്ന് ഫെഡറല് ബാങ്ക് സിഎഫ്ഒ വെങ്കടരാമന്\nറിസര്‍വ് ബാങ്ക് മുന്‍ഗണന നല്‍കിയത് വളര്‍ച്ചയ്ക്ക്; പ്രഖ്യാപനത്തില് കാണുന്നത് തിരിച്ചുവരവിന്റെ തുടര്‍ച്ചയെന്ന് ഫെഡറല് ബാങ്ക് സിഎഫ്ഒ വെങ്കടരാമന്\nAugust 06, 2021, 07:07 p.m.\nപണലഭ്യതാ സൗകര്യം ബാങ്കുകള് പൂര്‍ണമായും പ്രയോജനപ്പെടുത്തിയിട്ടില്ല എന്നതിനാല് പ്രസ്തുത സൗകര്യം നീട്ടി നല്‍കിയത് നിലവിലെ സാഹചര്യത്തില് വലിയ വ്യത്യാസമുണ്ടാക്കാനിടയില്ല. അതുകൊണ്ടുതന്നെ, പണലഭ്യതയെ സംബന്ധിച്ചിടത്തോളം നിലവില് ആശങ്കപ്പെടേണ്ടതായി ഒന്നുമില്ല.\nതിരുവനന്തപുരം: റിസര്‍വ് ബാങ്ക് ഓഫ് ഇന്ത്യ (ആര്‍ബിഐ) ഗവര്‍ണര് ശക്തികാന്ത ദാസ് ധനനയ സമിതിയുടെതായി പ്രഖ്യാപിച്ച യോഗ തീരുമാനങ്ങള് വളര്‍ച്ചയ്ക്ക് ഊന്നല് നല്‍കുന്നതാണെന്ന് ഫെഡറല് ബാങ്ക് സിഎഫ്ഒ വെങ്കടരാമന് വെങ്കടേശ്വരന്. ഒരു മാസം മുമ്പ് തുടക്കമിട്ട, സാധാരണയിലേക്കുള്ള തിരിച്ചുവരവിന്റെ തുടര്‍ച്ചയാണ് റിസര്‍വ് ബാങ്കിന്റെ അവലോകനത്തില് കാണാനാവുന്നത്. 10 വര്‍ഷ കടപ്പത്ര വരുമാനം കഴിഞ്ഞ രണ്ടു മാസത്തിനിടെ ആറ് ശതമാനത്തില് നിന്നും 6.20 ശതമാനമായി മാറിക്കഴിഞ്ഞു.\nവായ്പാ സൗകര്യം ഉപയോഗപ്പെടുത്തുന്നതില് വേണ്ടത്ര വളര്‍ച്ച കൈവരിക്കാനായിട്ടില്ല എന്നതും വസ്തുതയാണ്. വളര്‍ച്ചയ്ക്ക് സാഹചര്യമൊരുക്കുകയും പിന്തുണയ്ക്കുകയും ചെയ്യുകയാണ് ഇപ്പോള് പ്രധാനം എന്നതിനാല് പണപ്പെരുപ്പത്തേക്കാള് റിസര്‍വ് ബാങ്ക് വളര്‍ച്ചയ്ക്കാണ് മുന്‍ഗണന നല്‍കിയിരിക്കുന്നത്. സാഹചര്യങ്ങള്‍ക്കനുസൃതമായും ക്രമാനുഗതമായും പണലഭ്യതാ സൗകര്യങ്ങള് പിന്‍വലിക്കുന്നത് തുടരാനാണു സാധ്യതയെന്നും അദേഹം പറഞ്ഞു.\nധനനയ സമിതിയുടെ തുടര്‍ച്ചയായ ഏഴാമത്തെ യോഗവും സുപ്രധാന പലിശ നിരക്കുകളില് മാറ്റം വരുത്തിയില്ല. റിപ്പോ നിരക്ക് നാല് ശതമാനം എന്ന നിലയില് മാറ്റമില്ലാതെ റിസര്‍വ് ബാങ്ക് നിലനിര്‍ത്തി. കേന്ദ്ര ബാങ്കിന്റെ ധനനയ നിലപാട് 'അക്കോമോഡേറ്റീവ്' ആയി തുടരും. റിവേഴ്‌സ് റിപ്പോ നിരക്ക് 3.35 ശതമാനത്തില് മാറ്റമില്ലാതെ തുടരാനും സമിതി തീരുമാനിച്ചു. ചില്ലറ പണപ്പെരുപ്പം 2021-22 കാലയളവില് 5.7 ശതമാനമായി കണക്കാക്കപ്പെടുന്നു. ഇതില് രണ്ടാം പാദത്തില് 5.9 ശതമാനവും മൂന്നാം പാദത്തില് 5.3 ശതമാനവും 2021-22 ലെ നാലാം പാദത്തില് 5.8 ശതമാനവുമായിരിക്കും എന്നാണ് റിസര്‍വ് ബാങ്കിന്റെ കണക്കുകൂട്ടല്. 2022-23 ന്റെ ആദ്യ പാദത്തിലെ ചില്ലറ പണപ്പെരുപ്പം 5.1 ശതമാനമായി കണക്കാക്കപ്പെടുന്നതായും ആര്‍ബിഐ ഗവര്‍ണര് ശക്തികാന്ത ദാസ് വ്യക്തമാക്കി.\nരാജ്യത്തിന് ആശ്വാസമായി ജൂലായിലെ ചില്ലറവില്‍പ്പനയിലെ പണപ്പെരുപ്പം 5.5 ശതമാനം കുറഞ്ഞു; പുതിയ നിരക്ക് റിസര്‍വ്വ് ബാങ്ക് ഇച്ഛിച്ച നിലയില്\nറിപ്പോ4ശതമാനത്തിലും റിവേഴ്സ് റിപ്പോ നിരക്ക് 3.35ശതമാനത്തിലും തുടരും: മാറ്റം വരുത്തുന്നില്ലെന്ന് ആര്‍ബിഐ അവലോകന യോഗം


വിശുദ്ധ മദര് തെരേസയെ വെറുതെ വിടാം\nവിതകാലത്ത് ലോകം ഒരാളെ വിശുദ്ധരായി കാണുന്നത് അപൂര്‍വങ്ങളില് അപൂര്‍വമായി സംഭവിക്കുന്ന ഒന്നാണ്. കാരുണ്യത്തിന്റെ ആള്‍രൂപമായി ലോകം ഗണിക്കുന്ന വിശുദ്ധ മദര് തെരേസയെ ക്രിസ്ത്യാനികള് മാത്രമല്ല, ദൈവവിശ്വാസികള് അല്ലാത്തവര്‍പ്പോലും അങ്ങനെയാണ് കണ്ടത്. മദറിന്റെ ജീവിതം കണ്ടാണ് സമൂഹം അങ്ങനെ വിളിച്ചത്. ലോകം മദറിന് മുമ്പില് രാജ്യങ്ങളുടെ വാതിലുകള് മലര്‍ക്കേ തുറന്നിട്ടു. മദര് തെരേസയുടെ ഭവനങ്ങള് രാജ്യത്ത് ഉണ്ടാകുന്നതു അഭിമാനമായി കരുതി. ആ സ്ഥാപനങ്ങള് തങ്ങളുടെ കാരുണ്യത്തിന്റെ കഥകളാണ് ലോകത്തോട് പറയുന്നതെന്നതില് അവര്‍ക്ക് സംശയങ്ങളില്ലായിരുന്നു. ക്രിസ്തീയ സ്‌നേഹത്തിന്റെയും കരുണയുടെയും പ്രതീകമായിട്ടാണ് ലോകം വിശുദ്ധ മദര് തെരേസയെ കാണുന്നത്. മദര് തെരേസ എന്നു കേള്‍ക്കുമ്പോള്‍പ്പോലും കാരുണ്യത്തിന്റെ ചിത്രങ്ങളായിരിക്കും മനസുകളിലേക്ക് ഓടിയെത്തുന്നത്. ജന്മംകൊണ്ട് അല്‍ബേനിയക്കാരിയായിരുന്നെങ്കിലും കര്‍മംകൊണ്ട് ഭാരതത്തിന്റെ പുത്രിയായിരുന്നു ആ കാരുണ്യത്തിന്റെ മാലാഖ.\nമദര് തെരേസ സ്ഥാപിച്ച മിഷനറീസ് ഓഫ് ചാരിറ്റിയുടെ റാഞ്ചിയിലെ സെന്ററുമായി ബന്ധപ്പെട്ട ആരോപണങ്ങളുടെ പേരില് വിശുദ്ധ മദര് തെരേസയെ അപകീര്‍ത്തിപ്പെടുത്താന് ശ്രമങ്ങള് നടക്കുകയാണ്. രാഷ്ട്രീയ നേതൃത്വവും നിയമസംവിധാനങ്ങളും ഇക്കാര്യത്തില് ഒരേ മനസോടെയാണ് പ്രവര്‍ത്തിക്കുന്നത്. റാഞ്ചിയിലെ സംഭവങ്ങളുടെ യാഥാര്‍ത്ഥ്യം മിഷനറീസ് ഓഫ് ചാരിറ്റിയുടെ സുപ്പീരിയര് ജനറല് സിസ്റ്റര് പ്രേമ പത്രക്കുറിപ്പായി പുറത്തുവിട്ടിരുന്നു. ജയിലില് അടയ്ക്കപ്പെട്ട സിസ്റ്ററിന്റെ നിരപരാധിത്വവും അധികാരികള് ഏതുവിധത്തിലാണ് നിയമത്തെ വളച്ചൊടിക്കാന് ശ്രമിച്ചതെന്നുമൊക്കെ അതില് വളരെ വ്യക്തമാണ്. ജാര്‍ഖണ്ഡില് നിലനില്ക്കുന്ന രാഷ്ട്രീയ സാഹചര്യം ഈ പ്രശ്‌നത്തില് വലിയ പങ്കുവഹിച്ചിട്ടുണ്ട്. ജനസംഖ്യയുടെ 26 ശതമാനവും ആദിവാസി വിഭാഗങ്ങളില്‍പ്പെടുന്ന സംസ്ഥാനത്ത് ബിജെപി ഭരണത്തിലേറിയതുമുതല് ആദിവാസികളെ പ്രതികൂലമായി ബാധിക്കുന്ന നിരവധി തീരുമാനങ്ങള് എടുത്തിരുന്നു. അതിനെതിരെ ഉണ്ടായ പ്രതിഷേധങ്ങളെ കത്തോലിക്കാ സഭ പിന്തുണച്ചതോടെ പല തീരുമാനങ്ങളില്‍നിന്നും ഗവണ്‍മെന്റിന് പിന്തിരിയേണ്ടിവന്നിരുന്നു. അതേത്തുടര്‍ന്ന് മിഷനറിമാരെ ശത്രുക്കളായി പ്രഖ്യാപിക്കുന്ന തരത്തിലുള്ള പ്രവര്‍ത്തനങ്ങളാണ് അവിടെ നടന്നുവരുന്നത്. അതിന്റെ ഒടുവിലത്തെ ഉദാഹരണമാണ് മിഷനറീസ് ഓഫ് ചാരിറ്റിയിലെ റെയ്ഡും കള്ളക്കേസുകളും.\nമദര് തെരേസയെ വിശുദ്ധയായി പ്രഖ്യാപിക്കാന് ഒരുങ്ങുന്നു എന്ന വാര്‍ത്തകള് പുറത്തുവന്നതു മുതല് മദറിനെ പലവിധത്തില് അവഹേളിക്കാനുള്ള ശ്രമങ്ങള് സംഘപരിവാര് സംഘടനകള് നടത്തിയിരുന്നു. ആരോപണം ഉയര്‍ത്തിയവര് പൊതുസമൂഹത്തിന്റെ മുമ്പില് ഒറ്റപ്പെടുന്ന സാഹചര്യം ഉണ്ടായതിനെതുടര്‍ന്ന് അതില്‍നിന്നെല്ലാം പിന്‍വലിയേണ്ടിവന്നു. മിഷനറിമാരുടെ കാരുണ്യ പ്രവര്‍ത്തനങ്ങള് ചര്‍ച്ചയാകുന്നതായിരുന്നു പലരെയും അസ്വസ്ഥപ്പെടുത്തിയത്. ഇങ്ങനെ ഒരു കേസ് ഉണ്ടായതിനെ തുടര്‍ന്ന് അവരെല്ലാം വീണ്ടും മദറിന് എതിരെ തിരിഞ്ഞിരിക്കുകയാണ്. റാഞ്ചിയിലെ നിര്‍മല ശിശുഭവന് എതിരെയായിരുന്നു ആരോപണം ഉയര്‍ന്നത്. അവിവാഹിതരായ അമ്മമാരെ സംരക്ഷിക്കുന്ന നിര്‍മല് ഹൃദയയിലും പോലീസ് റെയിഡു നടത്തി അവിടെ ഉണ്ടായിരുന്ന ഗര്‍ഭിണികളെയും അമ്മയെയും ഗവണ്‍മെന്റിന്റെ ഷെല്‍ട്ടര് ഹോമുകളിലേക്കു മാറ്റി. ചാനല് ക്യാമറകളുടെ മുമ്പിലൂടെയാണ് ആ സ്ത്രീകളെ കൊണ്ടുപോയത്. അതിലൂടെ അവര് എത്രമാത്രം അപമാനിക്കപ്പെട്ടു. മിഷനറീസ് ഓഫ് ചാരിറ്റിയുടെ നേതൃത്വത്തില് ഇന്ത്യയില് മാത്രം 244 സെന്ററുകള് പ്രവര്‍ത്തിക്കുന്നുണ്ട്. കുഷ്ഠരോഗികള് മുതല് എയ്ഡ്‌സ് രോഗികള് വരെയാണ് അവിടുത്തെ അന്തേവാസികള്. ഇവരെയൊക്കെ ഏറ്റെടുക്കാന് ഗവണ്‍മെന്റ് തയാറാകുമോ? ലാഭം ലഭിക്കുന്ന ഒരു സ്ഥാപനംപോലും നടത്താത്തവരാണ് ഈ സമൂഹം.\nയഥാര്‍ത്ഥത്തില് മദര് തെരേസ അല്ല അവരുടെ ലക്ഷ്യം. മിഷനറിമാരെയും അവര് നടത്തുന്ന ജീവകാരുണ്യ പ്രവര്‍ത്തനങ്ങളെയും അവഹേളിക്കാനുള്ള അവസരമായിട്ടാണ് വിഷയത്തെ സമീപിക്കുന്നത്. മദര് തെരേസയുടെ അനുയായികള് പണത്തിനുവേണ്ടി കുട്ടികളെ വില്ക്കുന്നവരാണെന്ന് വരുത്തിയാല് മിഷനറിമാരെ സംശയത്തിന്റെ പുകമറയില് നിര്‍ത്താന് കഴിയുമെന്ന ചിന്തയാണ് അതിനു പിന്നില്. വിശുദ്ധ മദര് തേരേസക്ക് എതിരെ ആരോപണങ്ങള് ഉയര്‍ത്തുമ്പോള് ലോകത്തിന്റെ മുമ്പില് നമ്മുടെ രാജ്യമാണ് അവഹേളിതരാകുന്നത്. സമൂഹം തള്ളിക്കളഞ്ഞവരെ ഏറ്റെടുത്ത് ശുശ്രൂഷിക്കുന്നവരെ അപമാനിക്കുമ്പോള് നാം ലോകത്തിനു മുമ്പില് ചെറുതാകുകയാണ്. ആരോപണങ്ങളിലൂടെയും പീഡനങ്ങളിലൂടെയും തകര്‍ക്കാന് കഴിയുന്നതായിരുന്നെങ്കില് ക്രിസ്തുമതം എന്നേ ഇല്ലാതായേനെ. ഇത്തരം സംഭവങ്ങളില് നാം നിശബ്ദത പാലിക്കരുത്. എന്നാല്, ക്രിസ്തീയ മൂല്യങ്ങള്‍ക്ക് വിരുദ്ധമായ പ്രതിഷേധങ്ങളും പാടില്ല. തെറ്റിദ്ധരിപ്പിക്കപ്പെടുന്ന പ്രചാരണങ്ങളില് വീഴാതിരിക്കാനും ശ്രദ്ധിക്കണം. അതോടൊപ്പം ഏറെ പ്രാര്‍ത്ഥിക്കുകയും വേണം.